Enmme Reethee kon Qaumehgge anhenun?\nއެންމެ ރީތީ ކޮން ގައުމެއްގެ އަންހެނުން؟\nރީތިކަން، އެކި މީހުން ސިފަ ކުރާނީ އެކިގޮތަށެވެ. ބައެއް މީހުންނަށް ރީތިވާ މީހާ އަނެކާ އަށް ހުތުރު ވެދާނެ އެވެ. އަހަރެމެންގެ މި ކުޑަ ކުޑަ ރާއްޖެއަށް ބަލާލިއަސް އެންމެ ރީތި އަންހެނުން އުޅެނީ އެވެނި މިވެނި ރަށެއްގައޭ ބުނާ މީހުން ވަރަށް ވެސް ގިނަ އެވެ.\nރާއްޖޭގައި ރީތި ކަމަށް އެންމެ މަޝްހޫރީ ފުވައްމުލަކު އަންހެނުންނެވެ.\nދުނިޔޭގެ އެކި ކަންކޮޅުތަކުގައި ވެސް މިކަންތައް މިގޮތަށް ހިނގަ އެވެ. އެހެންވީމަ، ދުނިޔޭގެ އެންމެ ރީތި އަންހެނުން އުޅޭ 10 ގައުމަކަށް ބަލާލަމާ ހިނގާށެވެ.\nމޮޑެލް ކުރުމުގެ ދާއިރާގައި ހަރަކާތްތެރިވާ އެންމެ ރީތި އަންހެނުން ހިމެނެނީ ބްރެޒިލް އިން ނުވަތަ މި ރީޖަން އަށް ނިސްބަތްވާ ގައުމުތަކުގަ އެވެ. އޭގެ ތެރެއިން ވެސް ގިނަ މޮޑެލުންނަކީ ބްރެޒިލް އަށް ނިސްބަތްވާ އަންހެނުންނެވެ. ބްލޮންޑް އަދި ބޮރުނެޓް ބްރެޒިލިއަން އަންހެނުން އެންމެ ފާހަގަކޮށްލެވެނީ އެމީހުންގެ އާދަޔާ ހިލާފު ރީތިކަމުގެ އިތުރުން ލޫޅާފަތި ހަށިގަނޑާއި އޭގެ ވަނާތަކަށެވެ.\nބްރެޒިލްގެ ސުޕަމޮޑެލް އެޑްރިއާނާ ލީމާ\nބްރެޒިލްގެ މަޝްހޫރު ގިނަ އަންހެނުންގެ ގައިގެ ކުލަ މެދުވަރެއްގައި ހުރުމުގެ އިތުރުން ގައިގެ ހަންގަނޑު ރީތިކަމަށް ފާހަގަކުރެވެ އެވެ.\nގިނަ މީހުންނަށް ރަޝިއާ އަންހެނުން ރީތިވަނީ އެމީހުންގެ މަޑު ނޫކުލައިގެ ލޮލާއި، ދޮންކަމުގެ އިތުރުން ލޫޅާފަތި ހަށިގަނޑަކާއި ރީތި އިސްކޮޅުގެ ސަބަބުން ނެވެ. ރަޝިއާގެ އަންހެނުންނަށް ވެސް ހިތްބަންޑުންވާ ވަރަށް ރީތިވެފައި ބައްޓަން ވެސް ބްރެޒިލްގެ ކުދިންނަށް ވުރެ ދެރަ ނޫންކަން ފާހަގަކޮށްލަން ޖެހެ އެވެ.\nނިކަން ފަހުން ސިޔާސީ ފޯރިގަނޑެއްގެ ތެރެއިން ރާއްޖޭގައި ވެސް "ރަޝިއާގެ އަންހެން ކުދިން" ގެ އަޑު ގަދަވެ ރީތިކަމުގެ ވާހަކަ ދެކެވިގެން ދިޔަކަން ވެސް ފާހަގަކޮށްލަން ޖެހޭނެއެއް ނޫން ހެއްޔެވެ؟\nމިސް ވޯލްޑް އަދި މިސް ޔުނީވަސްގެ މަގާމު ހޯދާފައިވާ އެތަކެއް ވެނެޒުއޭލާގެ ރީތީގެ ރަނިން ވާނީ ފެނިފަ އެވެ. އެހެންކަމުން ވެނެޒުއޭލާ އަކީ ބޮޑު ގައުމެއްގައި ރީތި ހުސްކުރި ގިނަ އަންހުނުންތަކެއް ހިމެނޭ ގައުމެކެވެ. ވެނެޒުއޭލާގެ އެންމެ އާދައިގެކޮށް އުޅޭ އަންހެނުންނަކީ ވެސް އިސްކޮޅުން ދިގު، ހިމަތޮޅި ހަށިގަނޑެއްގެ އިތުރުން މޫނުމަތިވެސް އެހާމެ ރީތި އަންހެނުންނެވެ.\nއެތަކެއް ނަސްލުތަކަކަށް ނިސްބަތްވާ އަދި އެތަކެއް ސަގާފަތެއް އޮންނަ އިންޑިއާ އަކީ ރީތި އެތަކެއް އަންހެނުންނެއް އެމީހުންގެ އެއް ބިލިއަން އާބާދީ އިން ނެގިދާނެ ގައުމެކެވެ. މިސާލަކަށް އައިޝްވާރިޔާ ރާއީ އެވެ.\nބޮލީވުޑްގެ ބަތަލާ އައިޝްވާރިޔާ ރާއީ.\nއިންޑިއާގެ އަންހެނުން ގައިގަ ހުންނަ ޑަސްކީ ކުލަ އާއި ރީތި އޮމާން ހަންގަނޑުގެ ސަބަބުން ގިން އެކްސްޕާޓުން ދެކޭގޮތުގައި އިންޑިއާގެ އަންހެނުން ވަރަށް ރީއްޗެވެ. މީގެއިތުރުން އިންޑިއާގެ އަންހެނުން ރީތިކަން އިތުރަށް ފުރިހަމަކޮށްދޭ ކަމަކީ އޭމީހުންގެ ގައިގަ ހުންނަ އަންހެންވަންތަކަމާއި މަޑުމައިތިރު ސިފަތަކުގެ އިތުރުން އެމީހުންގެ ފަރި ހަރަކާތްތަކެވެ.\nއާޖެންޓީނާގެ އަންހެނުން މަޝްހޫރުވެފައިވަނީ އަބަދުވެސް ރީތިވުމަށް މަސައްކަތްކުރާ ބައެއްގެ ގޮތުގަ އެވެ. އަބަދުވެސް ހަންގަނޑަށާއި އިސްތަށުގަނޑަށް ފަރުވާދީ، ރީތިވެގެން އަބަދުވެސް ތިބޭ ބައެކެވެ.\nއާޖެންޓީނާގެ ރައީސް ކްރިސްޓީނާ ފެނާންޑޭޒް އަކީ ވެސް ރީތި ކަމަށް މަޝްހޫރު އަންހެނެކެވެ.\nރީތިވުމަށް ސަމާލުވުމުގެ އިތުރުން އެންމެ ފަހުގެ ޓްރެންޑާ އެއްގޮތަށް ހެދުން އެޅުމުގެ ވައްޓަފާޅިއާއެކު މި މީހުން ފާހަގަކުރެވެނީ ރީތިކަމުގެ އެވަރެއް ނެތް ބައެއްގެ ގޮތުގަ އެވެ.\nސްލެވިކް އަދި މެޑިޓެރޭނިއަންގެ ގައުމުތަކުން ވާރުތަކޮށްފައިވާ ރީތި ސިފަތަށް ސާބިޔާ އަންހެންކުދިންގެ ގައިގައި ހުރެ އެވެ. ސާބިޔާގެ އަންހެންކުދިންގެ ތެރެއިން ގާތް ގަނޑަކަށް 99 ޕަސެންޓް މީހުންނަކީ އިސްކޮޅުން ދިގު ލޫޅާފަތި ހަށިގަނޑެއްގެ ވެރިންނެވެ. މިމީހުންގެ ހެދުން އެޅުމުގެ ޒަމާނީ ގޮތްތަކުގެ އިތުރުން ޖާދުލެއް ފަ ދެލޮލަކީ އެތަކެއް އަންހެނުންނެއް މިމީހުންނާ ހެދި ހަސަދަވެރިވާ ކަމެކެވެ.\nސައުތު ކޮރެއާގެ އަންހެނުންނަކީ ބަލާބެލުމަށް ވަރަށް ޒުވާންކަމަށް ދައްކާބައެކެވެ. މީގެ އިތުރުން މޫނުމަތިން މައުސޫމްކަމާއި ރީތިކަމަށް ދެއްކުމުން މި މީހުންގެ ސަކަ މިޒާޖާއި ވަރަށް ގުޅޭނެ ވެސް މެ އެވެ. މި މީހުންގެ ދޮންކަމާއި ރީތި އޮމާން ހަންގަނޑާއި ކަޅު ފަން އިސްތަށިގަނޑުގެ ސަބަބުން ރީތިކަން އިތުރަށް ފުރިހަމަކޮށްދެ އެވެ. މީގެ އިތުރުން މެދުމިނެއްގެ އިސްކޮޅާއި ލޫޅާފަތި ހަށިގަނޑުގައި ރީތިކަމަށް ދައްކަ އެވެ.\nފްރެންޗް އަންހެނުން މަޝްހޫރުވެފައިވަނީ އެމީހުންގެ ޒަމާނީ ހެދުން އެޅުމުގައި ހުންނަ ވައްޓަފާޅީގެ އިތުރުން މީހުންނާ ފަސޭހައިން ގުޅިގެން އުޅުމާއި، ކަންތައްތަކާ މެދު އެމީހުން ދެކޭގޮތުގެ މައްޗަށެވެ. މީގެ އިތުރުން މި މީހުންނަށް ބްލޮންޑް އިސްތަށިގަނޑެއް ލިބިފައި ވުމާއެކު ވަރަށް އިޝްގީ ބައެއްގެ އިތުރުން ވަރަށް ސޮފިސްޓިކޭޓެޑް ބައެއްގެ ގޮތުގައި ވެސް މަޝްހޫރެވެ.\nއިޓަލީ އަންހެނުންގެ ރީތިކަން ސިފަކުރަންޏާ ބުނަން ޖެހޭނީ މިއީ ރީތިކަމުގައި އަރާތިބި ބައެއްކަމަށެވެ. ގިނައިން އޮލިވް ކެއުމުގެ ސަބަބުން މި މީހުންގެ ހަންގަނޑު ރީތި ވެފައި އޮމާން ކަމަށް ބުނެވެ އެވެ. މުށި ކުލައިގެ ރީތި އިސްތަށިގަނޑާއި އުޅޭ މާހައުލާއި ސުލޫކުގެ ސަބަބުން މި މީހުންވަނީ ވަރަށްވެސް ރީތި އަންހެނުންނަށެވެ.\nޔޫކްރެއިންގެ ކުރީގެ ބޮޑުވަޒީރު ޔޫލިއާ ޓިމޮޝެންކޯ.\nދުނިޔޭގައި ތިބި އެންމެ ރީތި މީހުން ތިބީ ޔޫކްރެއިންގައޭ ބުނުމަކުން ދޮގަކަށް ނުވާނެ އެވެ. މިމީހުންނަކީ ވަރަށް އާދައިގެ ގޮތަކަށް ތިބޭ ބައެކެވެ. އެކަމަކުވެސް މިމީހުންގެ ރީތިކަމުން އެތައް ބައެއްގެ ހިތް ފަތަހަ ކުރަމުންދާ ބައެކެވެ. އުޅޭ އުޅުމުގައާއި ސިފަ އެންމެ ބޮޑަށް ވައްތަރުވަނީ ރަޝިއާ މީހުންނާ އެވެ. މި މީހުންނަކީ އަބަދުވެސް ރީތިވުމަށް މަސައްކަތް ކުރާ ބަޔަކަށް ވެފައި އަބަދުވެސް އެމީހުންގެ އަންހެންވަންތަކަން ދައްކުވަދޭ ހެދުން އެޅުމަށް އެމީހުން އަބަދުވެސް ސަމާލުކަންދެ އެވެ.


އާއިލާއާއެކު ހިތްގައިމު މާހައުލެއްގައި ރޯދަ ވީއްލުމަށް “ޕިއްޒާ މައްމަ މިއާ”! – Haftha\nއާއިލާއާއެކު ހިތްގައިމު މާހައުލެއްގައި ރޯދަ ވީއްލުމަށް “ޕިއްޒާ މައްމަ މިއާ”!\nބަރަކާތްތެރި ރަމަޟާން މަސް ނިމުމާ މިއޮތީ ގާތްވެފައެވެ. އަޅުކަމުގެ މި މައްސަރަކީ އާއިލާއާއެކު ވަގުތު ހޭދަކޮށްލަން ވެސް ލިބޭ މުހިންމު މަހެކެވެ. ހާއްސަ ގޮތެއްގައި މުޅި އާއިލާއާއެކު އާއިލީ ރޯދަ ވީއްލުމަކަށް ދިއުމަކީ ދިވެހިންގެ ޒަމާންވީ އާދައެކެވެ.\nނަމަވެސް މިއަދު ނަން ހުސްކޮށް ރެސްޓޯރެންޓުތައް އެބަހުއްޓެވެ. ތަފާތު ރަހަތަކަށް ހާއްސަ ތަންތަން ގިނަވެއްޖެއެވެ. އެހެންކަމުން އާއިލާއާއެކު ރޯދަ ވީއްލަން ދާނީ ކޮންތާކަށްތޯއެވެ.؟\nތި ސުވާލުގެ ޖަވާބަކީ “ޕިއްޒާ މައްމަ މިއާ” އެވެ. މިދިޔަ އަހަރުގެ ޖުލައި މަހުގެ ތެރޭގައި މާލޭގައި ގާއިމްވެ ގިނަ ބައެއްގެ ލޯބި ހޯދައިފައިވާ އެ ރެސްްޓޯރެންޓް ހާއްސަވާ އެއް ސަބަބަކީ ވެސް އެތަނަކީ އާއިލީ ރެސްޓޯރެންޓެއް ކަމެވެ.\nމި ރޯދަ މަހު އާއިލާ ނުވަތަ ކުޑަ ގުރޫޕެއް އެކުގައި ރޯދަ ވީއްލުމަކަށް އިންސާފު ކުރާނަމަ ވެސް އެތަނަކީ އޮތް އެންމެ ރަނގަޅު ޗޮއިސްއެވެ.\nއެގޮތުން ކުޑަ ނަމަވެސް ހިތްގައިމު އަދި ރީތި ޑިޒައިނަކަށް ފަރުމާ ކޮށްފައިވާ އެތަނަށް 25 މީހުންނާއި 30 މީހުންގެ ގުރޫޕެއްދާނަމަ މުޅިތަން އެ ބަޔަކަށް ހާއްސަ ކޮށްދެއެވެ. މާނައަކީ އިތުރު އެއްވެސް ބަޔަކަށް އެދުވަހު އެތަނުން ޖާގަ ނުދޭނެ ކަމެވެ. ޕްރައިވަސީގައި ސަކަރާތް ޖަހާ ރޯދަ ވީއްލަން މިގޮތް ސަޅިއެއް ނޫންތޯއެވެ.\nދެން އޮތީ އަގުގެ ވާހަކައެވެ. މީރު އެތައް ކާއެއްޗިއްސަކާއެކު ހަދާފައިވާ “ޕިއްޒާ މައްމަ މިއާ”ގެ ރޯދަ މެނޫއަކީ މިފަހަރު މާލޭގައި އެންމެ ހެޔޮ އަގުގައި ލިބޭނެ އެއް މެނޫއެވެ. ބުއިމާއި މެއިން ކޯސް އަދި ޑެޒާޓްގެ އިތުރުން ސްޓާޓާތަކާއި ސެލެޑް އަދި ސޫޕެއް ވެސް ހިމެނޭ އެ މެނޫގެ އަގަކީ އެންމެ 150 ރުފިޔާއެވެ.\nނުވިތާކަށް ފަސް އަހަރުން ދަށުގެ ކުދިންނަށް އެއްވެސް ޗާޖެއް ނުނަގާއިރު، ފަސް އަހަރާއި 10 އަހަރާ ދެމެދުގެ ކުދިންނަށް ޗާޖު ކުރާނީ އަގުގެ ދެބައިކުޅަ އެއްބައެވެ.


Virus Furathama Fenunu Wuhan Ge Ehvves Hospital Ehggai Bali Meehaku Nei - Vaguthu\nވައިރަސް ފުރަތަމަ ފެނުނު ވޫހާން އެއްވެސް ހޮސްޕިޓަލެއްގައި ބަލި މީހަކު ނެތް\nދުނިޔޭގެ އެކި ގައުމުތަުގައި ފެތުރިފައިވާ ކޮވިޑް-19 ވައިރަސް އެންމެ ފުރަތަމަ ފެތުރެން ފެށި ޗައިނާގެ ވޫހާން ސިޓީގައި ބަލިޖެހިގެން ހޮސްޕިޓަލްތަކުގައި އެޑްމިޓްކުރި އެންމެން ބަލިން ރަނގަޅުވެ ދުކޮށްލާފާއިވާ ކަމަށް ޗައިނާގެ ހެލްތު އޮފިޝަލުން ހާމަކޮށްފިއެވެ.\nކޮވިޑް-19 ގެ ނުރައްކާތެރި ވައިރަސް ޗައިނާއިން ގެ ވޫހާން ސިޓީ އިން ފުރަތަމަ ފެނިފައިވާއިރު މުޅި ޗައިނާއިން 82,827 މީހުންނަށް ވައިރަސް ޖެހިފައިވެއެވެ. މީގެން 46,452 މީހުންނަކީ ވޫހާން ސިޓި އިން ވައިރަސް ޖެހުނު އަދަދެވެ. އެއީ އެ ބައްޔަށް ޗައިނާއިން ފައްސިވި މީހުންގެ 56 ޕަސެންޓު މީހުންނެވެ.\nކޮވިޑް-19 ޖެހިގެން ޖުމްލަ ޗައިނާއިން 4,632 މީހުން މަރުވެފައިވާއިރު ވޫހާން ސިޓީއިން 3,869 މީހަކު ވަނީ މަރުވެފައެވެ. އެއީ ޗައިނާގެ ނިސްބަތުން ބަލާނަމަ 84 ޕަސެންޓު މީހުންނެވެ. އަދި އެ ގައުމުގެ ރިޕޯޓްގައި ބުނެފައިވާ ގޮތުން އެ ގައުމުން ވައިރަސް ހުރި މީހެއްގެ އަސަރު އޭޕްރީލް މަހުގެ މިއަދާއި ހަމައަށް ވައިރަސް އަލަށް އެއްވެސް ވޭދަނާއެއް ފެނިފައިނުވާ ކަމަށެވެ.\nމުޅި ޗައިނާއިން އެކަމަށް މިއަދު ފަޙުރުވެރިވަމުންދާއިރު ނޭޝަނަލް ހެލްތު ކޮމިޝަންގެ ސްޕޯކްސްމަން ވަނީ އެ ގައުމުގެ ހެލްތު އޮފިސަރުންނާއި ސިއްޙީ މާހިރުން ކޮށްފައިވާ މަސަތްކަތަށް ޝުކުރު އަދާކޮށްފައެވެ.\nމިދިޔަ އަހަރުގެ ޑިސެންބަރު މަހު ޗައިނަގެ ވޫހާން ސިޓީ އިން ވައިރަސް އެއް އުޅޭ ކަމަށް ރިޕޯޓްކޮށްފައިވާއިރު ވައިރަސް ފުރަތަމަ ފެނުނީ މިދިޔަ އަހަރުގެ ޑިސެންބަރު މަހުގެ 31 ވަނަ ދުވަހުއެވެ. ވައިރަސް ފެތުރުން ކޮންޓްރޯލް ކުރުމަށް އެ ސިޓީ ފުރަބަންދުކޮށް ގިނަ ދުވަސްތަކެއް ފަހުން ހުޅުވާލާފައިވާއިރު ފުރަބަންދު4މަހަށް ދިގުދެމިގެން ގޮސްފައިވެއެވެ.


ދ.މީދޫ ޞިއްޙީމަރުކަޒަށް ރެޖިސްޓަރޑް ނާރސް / ސީނިއަރ ރެޖިސްޓަރޑް ނާރސް /ކްލިނިކަލް ނާރަސްގެ މަގާމަށް މީހަކު ހޯދުމަށް\nދ. މީދޫ ޞިއްޙީމަރުކަޒުގައި މަސައްކަތް ކުރެއްވުމަށް ޝައުޤުވެރިވާ ފަރާތްތަކަށް މަރުޙަބާ ދަންނަވަމެވެ. މިވަޒީފާއަށް ބޭނުންވަނީ މަސައްކަތަށް ޝައުޤުވެރިކަންހުރި، ޤާބިލް މީހެކެވެ.\nރެޖިސްޓަރޑް ނާރސް / ސީނިއަރ ރެޖިސްޓަރޑް ނާރސް / ކްލިނިކަލް ނާރސް\nސީ.އެސް 8-1 (ގްރޭޑް 1)\nމޯލްޑިވްސް ނާރސިންގ އެންޑް މިޑްވައިފްރީ ކައުންސިލް ޤަބޫލުކުރާ ނާރސިންގ ދާއިރާއިން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑު ލެވެލް5ނުވަތަ6ގެ ސަނަދެއް ހާޞިލްކޮށްފައިވުން\nރެޖިސްޓަރޑް ނާރސް، ސީ.އެސް 8-1 ގްރޭޑްގައިމަދުވެގެން2އަހަރު މަސައްކަތްކޮށް މަސައްކަތުގެފެންވަރުބެލުމުގެނިޒާމުންވިދިވިގެން %85 އިންސަންތައިންމާކްސްހޯދާފައިވުން.\nމޯލްޑިވްސް ނާރސިން މިޑްވައިފްރ ކައުންސިލް ޤަބޫލުކުރާ ނާރސިންގ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ\nމޯލްޑިވްސް ނަރސިންގ އެންޑް މިޑްވައިފަރީ ކައުންސިލް ގަބޫލުކުރާ ނަރސިންގ ދާއިރާއިން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައިވުމާއިއެކު، ނަރސިންގ ދާއިރާއިން ޖުމްލަ 2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން.\nރެޖިސްޓަރޑް ނަރސް، ސީއެސް 1-10 ގްރޭޑްގައި މަދުވެގެން2އަހަރު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން 85% އިން މަތިން މަކްސް ހޯދާފައިވުން.\nސީނިއަރ ރެޖިސްޓަރޑް ނަރސް، ސީއެސް2-10 ގްރޭޑްގައި މަދުވެގެން2އަހަރު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން 85% އިން މަތިން މަކްސް ހޯދާފައިވުން.\nމޯލްޑިވްސް ނަރސިންގ އެންޑް މިޑްވައިފަރީ ކައުންސިލް ގަބޫލުކުރާ ނަރސިންގ ދާއިރާއިން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް9ގެ ސަނަދެއް ހާސިލްކޮށްފައިވުމާއިއެކު، ނަރސިންގ ދާއިރާއިން ޖުމްލަ2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން .\nކްލިނިކަލް ނަރސް، ސީއެސް1-12 ގްރޭޑްގައި މަދުވެގެން2އަހަރު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން 85% އިން މަތިން މަކްސް ހޯދާފައިވުން.\nކްލިނިކަލް ނަރސް، ސީއެސް 2-12 ގްރޭޑްގައި މަދުވެގެން2އަހަރު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން 85% އިން މަތިން މަކްސް ހޯދާފައިވުން.\n2. ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުން އިތުރުގަޑީގެ ފައިސާއާއި އެހެނިހެން އިނާޔާތްތައް.\n1.ބަލިމީހުންނަށް ނަރސިންގ ކެއަރދިނުމާއި އަދިމިކަމުގައި އިޙްސާންތެރިކަމާއެކު އެމީހުންގެ ޖިސްމާނީ ނަފްސާނީ އަދި އިޖްތިމާޢީ ބޭނުންތަކަށް ރައްކާތެރިވުން.\n2.ބަލިމީހުންނަށް ދިމާވާ އާދަޔާޙިލާފްކަންތައްތައް ޑޮކްޓަރުންނަށް ރިޕޯރޓްކުރުމާއި އަދި ރިފަރކޮށްފައިތިބޭ މީހުން އެޑޮކްޓަރަކަށްއެންގުން.\n3.ޑޮކްޓަރުންގެ ލަފާގެމަތިން ބަލިމީހުންނަށްދެވޭފަރުވާގެ ރީހެބިލިޓޭޝަނާބެހޭގޮތުން އެމީހުންނަށް މަޢުލޫމާތުދިނުން.\n4.ކުޑަވަގުތުކޮޅަކަށް ބާއްވައިގެން ފަރުވާދޭންޖެހޭ ފަރާތްތަކަށް އޮބްޒަވޭޝަން ޙިދުމަތްދިނުމުގެ ކަންތައްތައް ބެލެހެއްޓުން\n5.ދިމާވާ އިމަރޖެންސީތައް ވަގުތުން ކަމާބެހޭޑޮކްޓަރުންނަށް އެންގުމާއި، ޑޮކްޓަރުން އަންނަންދެން އެފަދަ އިމަޖެންސީތައް މެނޭޖްކުރުން\n6.މަރުކަޒަށް ޒިޔާރަތް ކުރާމީހުންނަށް ހެލްތު އެޑިއުކޭޝަންދިނުމާއި ޙާއްސަގޮތެއްގައި މާބަނޑުމީހުންނާއި ވިހެއުމަށްފަހު ދޫކޮށްލާ ބަލިމީހާގެއާއިލާއަށް (މަންމައަދިބައްޕަ) އަށް ގާތުންކިރުދިމާއިބެހޭ ގޮތުންނާއި ދޭތެރެދުރުކުރުމާއި ބެހޭގޮތުން މަޢުލޫމާތުދިނުން.\n7.މަރުކަޒުގައި ސިއްޙީގޮތުން މީހުންހޭލުންތެރިކުރުމަށާއި ހެލްތު ޕްރޮމޯޝަންސެކްޝަނުން ހިންގޭ ތަފާތުޕްރޮގްރާމްތަކުގައި އަމަލީގޮތުންބައިވެރިވުން.\n8.ޑިއުޓީއާއި ހަވާލުވުމުގެ ކުރިން އިންވެންޓްރީ ޗެކްކޮށް މަދުވާތަކެތި ރިޕްލޭސްކުރުން.\n9.މަރުކަޒުން ބަލިމީހަކު މާލެ ނުވަތަ އެހެންވެސް ތަނަކަށް ރިފަރ ކުރަންޖެހިއްޖެ ހާލަތެއްގައި އެމީހަކާއި އެކު އެތަނަކަށް ދިއުން.\n10.މަރުކަޒުގެ ސާފްތާހިރުކަން ދެމެހެއްޓުމާއި ޔުނިވާރސަލް އިންފެކްޝަން ޕްރޮޓޮކޯލްއާއި އެއްގޮތަށް އަމަލުކުރުން.\n11.ސެކްޝަނުން ފޯރުކޮށްދޭ ޙިދުމަތަކާއި ގުޅިގެން ތައްޔާރުކުރަންޖެހޭ ރިޕޯރޓްތަކާއި ތަފާސްހިސާބުތަކާއި ލިޔުންތައް ތައްޔާރުކުރުން.\n12.ނަރުހުންގެ އިންޗާރޖްގެ ހައިސިއްޔަތުން މަސައްކަތް ކުރަންޖެހިއްޖެނަމަ، ޑިއުޓީ ރޯސްޓަރ ތައްޔާރުކޮށް ކޮންމެ ހަފްތާއެއް ފެށުމުގެ ކުރިން މުވައްޒަފުންނަށް ފެންނާނެހެން ބެހެއްޓުމާއި، އެ މުވައްޒަފުންގެ މަސައްކަތްތައް ސްޕަވައިޒްކޮށް އެކަށޭނަ ފީޑްބެކްދިނުން.\n13.އޮފީހުގެ ރަސްމީ މަސައްކަތްތަކާ ގުޅޭގޮތުން ހަވާލުކުރެވޭ އެންމެހައިކަންތައްތައް ކުރުން. މީގެ އިތުރުން ހޮސްޕިޓަލްގެ ވެރިންނާއި އަދި އިސްމުވައްޒަފުންގެ އަންގާ މަސައްކަތް ކުރުން ( އޮފީސް މަސައްކަތް )\nގައިންގަޔަށް އަރާ ބަލިތަކަށް އެކްސްޕޯޒުވުން\nބަލިމީހުންނަށް ބޭނުންކުރާ (ކަށި، ތިލަ އަދި މިނޫންވެސް ތޫނުތަކެތިން) ލިބިދާނެ ގެއްލުމެއް.\nބަލިމީހުންގެ ހަށިގަނޑުން ބޭރުވާދިޔަ (ލޭ، ދޮސް، ހޮޑު، ކުޑަކަމުދާއެއްޗެތި، ބޮޑުކަމުދާ އެއްޗެތި) ފަދަ ތަކެއްޗަށް އެކްސްޕޯޒްވުން.\nރޭޑިއޭޝަން ފަދަ ތަކެއްޗަށް އެކްސްޕޯޒްވުން.\nއާންމުންގ ފަރާތުން ދިމާވާ ޖިސްމާނީ އަދި ނަފްސާނީ ގެއްލުންތައް\n9. މުއްދަތު ހަމަނުވާ ލައިސަންސް އަދި ރެޖިސްޓްރޭޝަންގެ ކޮޕީ\nވަޒީފާއަށް އެންމެ ޤާބިލް ފަރާތެއް ހޮވުމަށް ބެލެވޭނެ ކަންތައްތައް:\nމަޤާމަށް އެދި ހުށައަޅަންޖެހޭ ތަކެތި ހުށައަޅާނީ 12 ފެބްރުވަރީ 2020 ވާ ބުދަ ދުވަހުގެ 13:00 ގެ ކުރިން ދ. މީދޫ ޞިއްޙީމަރުކަޒުގެ އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް ([email protected]) މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމިމަޤާމަށް މީހަކު ހޮވުމަށް ބޭއްވޭ އިންޓަރވިއު އޮންނާނީ، 13 ފެބްރުވަރީ 2020 ން 19 ފެބްރުވަރީ 2020 އާ ދެމެދު ދ. މީދޫ ޞިއްޙީމަރުކަޒުގައެވެ. ވުމާއެކު މިވަޒީފާއަށް ކުރިމަތިލާ ފަރާތްތަކުން، މި މުއްދަތުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n10 ޖުމާދަލްއާހިރާ 1441\n04 ފެބްރުވަރީ 2020\nސުންގަޑި: 12 ފެބުރުވަރީ 2020 1300


Majilis member'un car gannan 33 million dollar: Uganda rayyyithun rathah!\nޔުގަންޑާގެ ގާނޫނު ހަދާ މަޖިލީހުގައި މީގެ ކުރިން ހިނގި ހަމަނުޖެހުމެއްގެ ތެރެއިން\nމަޖިލިސް މެމްބަރުން ކާރު ގަންނަން 33 މިލިއަން ޑޮލަރު: ޔުގަންޑާ ރައްޔިތުން ރަތައް\n25 ޖުލައި 2021 - 18:22:45\nކޮވިޑް-19 ހަލުވި ކަމާއެކު ފެތުރި ހާލަތު ގޯސް ޔުގަންޑާގެ ގާނޫނު ހަދާ މަޖިލީހުގެ މެމްބަރުންނަށް ކާރު ގަތުމަށް 30 މިލިއަން ޑޮލަރު އެގައުމުގެ ހަވާލުކުރުމުން އެގައުމުގެ އެގައުމުގެ ގިނަ ބަޔަކު އަޑު އުފުލައިފި އެވެ.\nގާނޫނު ހަދާ މަޖިލީހުގެ 529 މެމްބަރުންގެ ތެރެއިން ކޮންމެ މެމްބަރަކަށް ކާރެއް ގަތުމަށް 56،500 ޑޮލަރު ދޭން ވަނީ ނިންމާފައެވެ.\nޖޫން މަހުގެ 28 ވަނަ ދުވަހު ޔުގަންޑާގެ ރައީސް ޔޮވެރީ މޮއުސެވޭނީ ވަނީ ކޮވިޑް ފެތުރުން ކޮންޓްރޯލް ކުުރުމަށް ދަތުރު ކުރުން މަނާކޮށް ސްކޫލްތަކާއި އަޅުކަން ކުރާ ތަންތަނުގެ އިތުރުން ބާ ތައް ވެސް ބަންދު ކުރަން އަންގާފައެވެ.\nޔުގަންޑާގެ ރައީސް ޔޮވެރީ މޮއުސެވޭނީ\nޔޫނިއަން އޮފް ހިއުމަން ރައިޓްސް ޑިފެންޑާސް ޔުގަންޑާގެ އެކްޒެކިޓިވް ޑިރެކްޓަރު އަދި އެކްޓިވް ހިއުމަން ރައިޓްސް ޑިފެންޑާއެއް ކަމަށްވާ އަނެތު ނަނާ ނަމަތާ އަލްޖަޒީރާއަށް ދިން އިންޓަވިއުއެއްގައި ބުނީ ސަރުކާރުން ގާނޫނު ހަދާ މަޖިލީހުގެ މެމްބަރުންނަށް އަގުހުރި ލަކްޒަރީ ތަކެތި ގަނެދޭއިރު އެމީހުންނަށް މަހަކު 30 މިލިއަން ޝިލިން (8،000( ޑޮލަރު) މުސާރައިގެ ގޮތުގައި ލިބޭ ކަމަށެވެ. ނަމަވެސް އެގައުމުގެ ބޮޑު އާބާދީ އަކީ އަމިއްލައަށް ކައިގެން ނޫޅެވޭ ވަރުގެ މީހުންކަމަށް އޭނާ ބުނެއެވެ.\nއާދައިގެ މަސައްކަތް ކުރާ މީހަކަށް ޔުގަންޑާގައި މަހަކު މުސާރައިގެ ގޮތުގައި ލިބެނީ ގާތްގަނޑަކަށް 28 ޑޮލަރެވެ. އަދި ޓީޗަރެއްގެ މުސާރައަކީ 75 ޑޮލަރެވެ.\nއެގައުމުގެ ނޭޝަނަލް އެންޖީއޯ ފޯރަމްގެ ލީޑަރު މޮސެސް އިސޫބާ ވިދާޅުވީ ކޮވިޑް ވެކްސިން ގަތުމަށް ސަރުކާރުން އާމުންގެ ފަރާތުން މާލީ އެހީއަށް އެދިފައި ވަނިކޮށް މިއީ ލަދުވެތި އަމަލެއް ކަމަށެވެ.\nއޭނާ ވިދާޅުވީ އެ ފައިސާއިން މެމްބަރުންނަށް ކާރު ގަތުމުގެ ބަދަލުގައި އެގައުމުގެ އެންމެ ނިކަމެތި 500،000 ރައްޔިތުންނަށް ބަހާލުން ވެސް މާރަނގަޅު ކަމަށެވެ.\nއާމުންގެ ފާޑުކިޔުންތަކަށް ރައްދު ދެމުން އެގައުމުގެ ސަރުކާރުގެ ތަރުޖަމާނު އޮފްވޮނޯ އޮޕޮންޑޯ ވަނީ އެ ނިންމުން ދިފާއު ކުރައްވާދައެވެ. އޭނާ ވިދާޅުވީ އެއީ މާ ކުރީ ޒަމާނުއްސުރެ އަމަލު ކުރަމުން އައި ސަގާފަތެއް ކަމަށެވެ.\nއަދި އޭނާ ވިދާޅުވީ މެމްބަރުންނަށް ކާރުގަތުމަށް ބަޖެޓު ކުރިކަން މާ ކުރިންވެސް ބަޖެޓް ޕްރޮސެސްގައި ހިމެނޭ ސިވިލް އޯގަނައިޒޭޝަންތަކަށް އިނގޭނެ ކަމަށެވެ.\nއާބާދީގައި 45 މިލިއަން މީހުން އުޅޭ ޔުގަންޑާގައި 91،710 މީހުން މިހާތަނަށް ކޮވިޑް ޖެހިފައިވާއިރު ބަލީގައި 2،496 މީހަކު ވަނީ މަރުވެފައެވެ.\nމިހާތަނަށް އެގައުމުގައި ވެކްސިން ޖެހީ އެންމެ އެއް މިލިއަން މީހުންނެވެ.\nއެލް ސަލްވަޑޯ ބީޗަށް ގެއެއް ލައްގައިފި\nދުވަސްނުފުރާ ވިހޭ އެންމެ ޅަކުއްޖާގެ އުފަންދުވަސް\nއޯޑަރު ދިނީ ފްރައިޑް ޗިކަންއަށް: ލިބުނީ ތުވާއްޔެއް\nކަނޑުމަގުން މުޅި ދުނިޔެއަށް، ނުދެވޭ ނުވަ ގައުމުގައި ރާއްޖެ!


ވިލާ ޝިޕިން އެންޑް ޓްރޭޑިންގެ ފަރާތުން ހިންގާ ހަތަރު ރިސޯޓަކުން މިދިޔަ މާޗު މަހުން ފެށިގެން ޖީއެސްޓީ އާއި ގްރީން ޓެކްސް ނުދައްކާ ކަމަށާއި އޭގެ އަދަދު 5.1 މިލިޔަން ޑޮލަރަށް އަރާ ކަމަށް...\nމި ރަށުގެ ބައެއް މީހުން ގަބޫލު ކުރާ ގޮތުގައި ރަށަަށް ވަންނަ ޖުމްލަ އާމްދަނީގެ އެންމެ ބޮޑު ބައެއް ހިއްސާ ކުރަނީ ވިލާގެ ޗެއާމަން ގާސިމް އިބްރާހިމް އެވެ. އޭނާގެ އެކި ވިޔަފާރިތަކުގެ...\nވިލާގެ ރިސޯޓްތަކަށް ސުލްހަވެރި ހައްލެއް ބޭނުން: މަޓާޓޯ\nވިލާގެ ހަތަރު ރިސޯޓެއްގައި ގަވާއިދާ ޚިލާފަށް ބަނގުރަލާއި އޫރު މަސް ގެންގުޅުނު ކަމަށް ބުނާ މައްސަލަ ހައްލުކުރަން ޖެހޭނީ ޓޫރިސްޓުންނާއި އޭޖެންޓުންނަށް ގެއްލުން ނުވާނެ ފަދަ ގޮތަކަށް...\nރިސޯޓުތަކަށް އެރީ ގާސިމަށް އަމާޒުކޮށް: އިދިކޮޅު\nވިލާ ކުންފުނީގެ ހަތަރު ރިސޯޓަކަށް ކަސްޓަމްސް އިން އަރައި، އެތަނުގައި ހުރި ރަލާއި އޫރު މަސް ހިފަހައްޓަން ކުރަމުންދާ މަސައްކަތަކީ ވިލާގެ ޗެއާމަން އަދި ޖުމްހޫރީ ޕާޓީގެ ލީޑަރު ގާސިމް...\nބައިވަރު ޓޫރިސްޓުން އެބަ ޝަކުވާކުރޭ: ސަން/ ޕެރެޑައިސް\nރާ ވެސް ހިމަނައިގެން ހަދާފައިވާ ޕެކޭޖް ނަގައިގެން ތިބި ވަރަށް ގިނަ ޓޫރިސްޓުން އެ ދެ ރިސޯޓުގައި ޗުއްޓީ ހޭދަކުރަމުން އަންނަ ކަމަށް ސަން އައިލެންޑާއި ޕެރެޑައިސް އައިލެންޑް ރިސޯޓުން ބުނެފި އެވެ.\nކަސްޓަމްސްގެ ތަހުގީގު ޓީމުތައް ރިސޯޓުތަކުން ފައިބައިފި\nކަސްޓަމުން މިހާރު ހިންގާ ތަހުގީގަކަށް ސަން އައިލެންޑް ރިސޯޓުގައި ހުރި ރަލާއި އޫރު މަސްތައް ރަށުން ގެންދަން އުޅުނަސް އެއީ ކުރެވޭނެ ކަމެއް ނޫން ކަމަށް އެ ރިސޯޓުން ދެންމެ ބުނެފި އެވެ.\nސިޔާސީ ކަންކަމަށް ހުސްވާން،މައުސޫމް ސަންއިން ވަކިވެެއްޖެ\nސިޔާސީ ކަންކަމަށް ވަގުތު ދެއްވުމަށްޓަކައި، ސަން އައިލެންޑް ރިސޯޓުގެ ޖެނެރަލް މެނޭޖަރު ކަމުން ޑރ. އަބްދުﷲ މައުސޫމް އިސްތިއުފާ ދެއްވައިފި އެވެ.\nJanuary 06, 2018 75\nޖުމްހޫރީ ޕާޓީގެ ލީޑަރު ގާސިމް އިބްރާހިމްގެ ކުންފުނިތައް އަތުން 2.5 ބިލިއަނަށް ވުރެ ގިނަ ރުފިޔާ ހޯދަން ދައުވާ ކޮށްފައި ވަނިކޮށް، ގާސިމްގެ ތިން ކުންފުންޏެއް އަތުން އިތުރު 75 މިލިއަނަށް ވުރެ ގިނަ ރުފިޔާ ހޯދަން މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން ދައުވާކޮށްފި އެވެ.\nDecember 05, 2017 18\nސަރުކާރުން ގާނޫނުތަކާއި އެއްބަސްވުންތަކާ ހިލާފަށް އެކި ވިޔަފާރިވެރިންގެ އަތުން އަތުލާ ތަންތަން، ދެން އަންނަ ސަރުކާރެއްގައި އަލުން ރުޖޫއަކޮށްދޭނެ ކަމަށް އެމްޑީޕީން މިއަދު ބުނެފި އެވެ.\nވިލާ ގްރޫޕްގެ ފަސް ކުންފުންޏެއްގެ އަތުން 166 މިލިއަން ޑޮލަރު (2.5 ބިލިއަން ރުފިޔާ) ހޯދަން މީރާ އިން ކޯޓަށް ހުށަހެޅިޔަސް، ސަރުކާރާ އެކު ވީ އަދި މިހާރު އުވާލާފައިވާ އެއްބަސްވުންތަކުގެ...\nއދ. މާމިގިލީގެ ބަނދަރުގެ ބައެއް ބައިނަލްއަގްވާމީ ބަނދަރަކަށް ހެދުމަށް ސަރުކާރުގެ ކަމާ ބެހޭ އެއްވެސް މުއައްސަސާއަކުން ރަށުގެ ކައުންސިލްގައި ރަސްމީކޮށް އެދިފައި ނެތް ކަމަށް އެ...\nMay 02, 2017 93\nވިލާއާ ދެކޮޅަށް 37 މިލިއަން ޑޮލަރުގެ ދައުވާއެއް\nޖުމްހޫރީ ޕާޓީގެ ލީޑަރު ގާސިމް އިބްރާހީމްގެ ދެ ކުންފުންޏަކުން 37.5 މިލިއަން ޑޮލަރު (578 މިލިއަން ރުފިޔާ) ދައުލަތަށް ހޯދަން މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން ސިވިލް...\nޖުމްހޫރީ ޕާޓީގެ ލީޑަރުު ގާސިމް އިބްރާހިމްގެ ވިލާ ކުންފުންޏަށް ދޫކުރި އިތުރު ދެ ރަށަކާއި ފަޅެއް ވެސް ސަރުކާރުން އަތުލީ ރަނގަޅަށް ކަމަށް ހައި ކޯޓުން މިއަދު ހުކުމްކޮށްފި އެވެ.\nރާއްޖޭގެ އެންމެ ބޮޑު ރިސޯޓުގެ އެންމެ ހިތްގައިމު ފެހި މަގުން ސައިކަލެއްގައި ގާސިމް އިބްރާހިމް ވަޑައިގެންނެވީ ދެ ފަރާތުގައި އިންދާފައި ހުރި ދިގު ރުށްތަކަށް ބައްލަވަމުންނެވެ. އަޅުގަނޑުމެންނާ އަރާ ހަމަވެފައި، ސައިކަލް ހުއްޓާލެއްވުމަށް ފަހު ވިދާޅުވި އެވެ.\nދައުލަތަށް ނުލިބި ހުރި ފައިސާ ހޯދުމުގައި ވަކި ބަޔަކަށް އަމާޒުކޮށް މޯލްޑިވްސް އިންލެންޑް ރެވެނިއު އޮތޯރިޓީ (މީރާ) މަސައްކަތް ކުރާތީ ސަރުކާރަށް ފިއްތުންތައް ކުރިމަތި ކުރަމުން އަންނަ...


މާލޭގަ އުޅުމަށްވުރެ ރާއްޖެތެރޭ ދިރިއުޅުން މާ އޮބި! – Faanooz\nމާލޭގަ އުޅުމަށްވުރެ ރާއްޖެތެރޭ ދިރިއުޅުން މާ އޮބި!\nNovember 15, 2018 | އީމާ ވަހީދު\nއިންޑިއާ ކަނޑުގެ މެދަށް އުކާލެވިފައިވާ މުތީތަކެއް ފަދަ މި ކުޑަ ކުޑަ ދިވެހި ރާއްޖެއަކީ މިތަނަށް ޒިޔާރަތް ކުރާ މެހެމާނުންނަށް ސުވަރުގެ ފަދަ ތަނެކެވެ. މި ރަށްތަކުގެ މަތިން އުދުހިފައި ދާ ކާޅާއި އަދި އެކި ވައްތަރުގެ ދޫނި ސޫފާސޫފި އިހުސާސް ކުރަނީ މި ޖައްވުގެ މިނިވަން ކަމާއި ހަމަހިމޭން ކަމެވެ. މި ރަށްތަކުގެ ދޮންވެލި ތުނޑިތަކުގައި ފައި ބީއްސާލާ ކޮންމެ މީހެެއްގެ ރޫހު ތާޒާ ކޮއްލަދެނީ ހޭޅި ފަށުން އިވެމުންދާ ވައި ރޯޅިތަކުގެ ލުއިލުއި މިޔުޒިކުންނެވެ. މި ދޮންވެލި ތުނޑިތަކުގެ ރާޅުޖެހާ ފަށުގައި ފައި ބީއްސާލުމުން އަޅުގަނޑުމެންނަށް މަރުހަބާ ކިޔަން އަންނަނީ ހިންދު ކަނޑުން ފުރޭނިގެން ސާފުވެގެން އަންނަ ކުދި ކުދި ރާޅުތަކެވެ. މި ކުދި ކުދި ރަށްތަކުގެ ރީތި ކަމުގެ ވާހަކަ ކިޔައި ހުސްނުވާނެއެވެ.\nއެހެނަސް މިއަދު ގިނަ ދިވެހިން އިހުތިޔާރު ކުރަނީ މި އަމާން ހިތްފަސޭހަ ދިރިއުޅުމަށް ވުރެ މާލޭގެ ހަލަބޮލި ދިރިއުޅުމެވެ. އައިލާ އެެއްކޮށް އެެއް ކޮޓަރިއެެއްގައި ނިދަން ޖެހުނު ކަމަށް ވިއަސް ގިނަ ދިވެހިން ފައި ވިއްދާލަނީ މާލޭގައި ވަޒަންވެރި ވުމަށެވެ. ތިމާއަށް ލިބޭ އާމްދާނީ އިން ދެކޮޅު ނުޖެހުނު ކަމުގައި ވިއަސް ވަރިހަމަ ކަމަށް ހަދައިގެންނެވެ. ރަަށްފުށުގެ ދިރިއުޅުމާއި މާލޭގެ ދިރިއުޅުމާއި އުޑާ ބިމާއި ހާ ތަފާތެވެ. އެހެންކަމުން ރަށްފުށު ދިރިއުޅުމާއި މާލޭގެ ދިރިއުޅުމާއި ހުރި ތަފާތަ ތަކަށް ބަލައިލަމާ ހިނގާށެވެ. ރަނގަޅު ތަނެއް އިހުތިޔާރު ކުރާނީ ތިޔަ ބޭފުޅުންނެވެ.\nއާދޭހެވެ. ގިނަ އާއިލާތައް މާލެ ބަދަލުވަނީ ހިތުން ރުހުމުން ބޭނުންވެގެންނެއް ނޫނެވެ.. ގިނަ ފަހަރަށް ދަރިންގެ މުސްތަގުބަލަށްޓަކައި މަޖުބޫރު ވެގެންނެވެ. ދަރިންނަށް ރަނގަޅު ތައުލީމެއް ހޯދާ ދިނުމަށް ޓަކައެވެ. އެހެނަސް މިހެން މާލެ ބަދަލުވާ އާއިލާތައް މާލޭގައި އުޅޭނެ ގޮތަށް ބަލައިލަމާ ހިންގަވާށެވެ.\n“ކޮންކުރިޓު ޖަންގަލީގެ” ގޮތުގައި ގިނަ ބަޔަކު ސިފަކުރާ މާލޭގައި މިއަދު އުޅޭނޭ ހިޔާވެއްސެއް ފޯރާ އަގެއްގައި ހޯދުމަކީ ވަރަށް ދަތި ކަމެކެވެ. ކުޑަކުޑަ އެންމެ ކޮޓަރި ގަނޑަކާއި ކާތަނެއް އެއްކޮށް ވެސް އެންމެ އަގުހެޔޮކޮަށްވެސް ލިބޭނީ 7000 ނުވަތަ 8000 ދިވެހި ރުފިޔާއަށެވެ. ތިމާއަށް ލިބޭ މުސާރާގެ ބޮަޑުބައި ހަރަދު ވެގެން ދަނީ އުޅޭ ތާނުގެ ކުއްޔަށެވެ. ދެން ވިސްނާލައްވާށެވެ!. ރާއްޖެތެރޭ ރަަަށެއްގައި އުޅޭ މީހަކު 8000 ރުފިޔާއިން ހުރިހާ ހަރަދުތަކެއް ހިފަހައްޓާލައި އަދި ބާކީވެސްވެއެވެ. މާލޭގައި ދިރިއުޅޭ މީހާ ހަމައެކަނި އަދި ގޭ ކުލި ދައްކައިގެން ސަލާމަތް ވީކީ ނޫނެވެ. އަދި ކަރަންޓު ބިލާއި ފެން ބިލު އެބައޮތެވެ. މިހުރިހާ ބިލުތަކެެއް ދައްކާ ނިމޭއިރު އޮންނަނީ މުސާރައަށް ވީގޮތެއް ނޭގިފައެވެ. މަސް ދެބައި ނުވަނީސް ޖެހެނީ ގޭގެ ހަރަދުތައް ބަލަހައްޓަން ކޮންމެވެސް އެކުވެރިއެއްގެ އަތުން ލޯނަަަށް ރުފިޔާކޮޅެއް ނަގަން ޖެހިފައެވެ. ލިބޭ އާމްދަނީން އޮންނަނީ ދެކޮޅު ނުޖެހިފައެވެ. އަދި ފަހަށް ރައްކާކުރާނޭ އެއްޗެއް ނޯވެެއެވެ. އެހެނަސް ރާއްޖެ ތެރޭ ރަށެއްގައި ދިރިއުޅޭ މީހަކަށް ރަނގަޅަށް ދެކޮޅު ޖެހިގެން ދަރަންޏަށް ލާރި ނުނަގާ އުޅެވެއެވެ.\nހަމަހިމޭންކަމާއި ހިތްފަސޭހަކަމާއި އަދި އަމާންކަމަށް ބަލައިލިނަމަވެސް ރަށްފުށުގެ ދިރުއުޅުން މާ ރަނގަޅެވެ. މާލޭގައި ދިރިއުޅޭ މިހާ އާދަވެފައި ހުންނަނީ ދުއްވާ އެއްޗެހީގެ އަޑުތައް ކަހަލަ އެކި އެކި އަޑުތަކަށެވެ. އެހެނަސް ރަށްފުށުގައި އުޅޭ މީހާ އާދަވެފައި ހުންނާނީ ކޮވެލި އަދި ކާޅުގެ އަޑަށެވެ. މާލޭގައި މިއަދު އެއްވެސް ވަރަކަށް އަމާންކަމެއް ނެތެވެ. ވައްކަމާއި ފޭރުމާއި މާރާމާރީ އަދި މީހުން މެރުން ކަހަލަ ކަންތައް އިންތިހާ ދަރަޖައަށް އިތުރުވެފައެވެ. މިއަދު މާލޭގެ މަގުތަކުން ހިނގަން ޖެހެނީ ބިރުން ހިތްސިހިސިހި ހުރެއެވެ. އެހެނަސް ރާއްޖެތެރޭ ރަށެއްގައި އުޅޭ މީހުން އުޅެނީ އެކަހަލަ އެއްވެސް ބިރެއް ނެތި ސަލާމަތް ކަމާއި އަދި އަމާން ކަމާއި އެކުގައެވެ.\nމިހެން ކިޔަންޏާ ކިތަންމެ ތަފާތެއް ވެސް ކީ ދާނެއެވެ. ރަށްފުށާ މާލެއާއި އެތަކެއް ތަފާތު ތަކެއް ވެއެވެ. އަމާންކަމާއި ހިމޭންކަންމަތީ އުޅެވޭނީ ރަށްފުށުގައެވެ. އެެހެނަސް ދަރިންގެ ހައްގުގައި ގިނަ އާއިލާތައް މާލޭގެ ހަލަބޮލި ދިރުއުޅުން ހިޔާރު ކުުރެއެވެ.\nމިލިޔުމުން މިއިނގުނީ މާލެޔަކީ ރާއްޖޭން ބޭރު ރަށެއްކަން ކަރަންޓް ބިލް ވެސް އެހެން ރައްތަކުގައި ދިރިއުޅޭ މީހުން ދައްކަންނުޖެހެޭކަން މިކަހަލަ ރަނގަޅުކުރަން ޖެހޭ ބައިވަރު ކަންތައް:\nޢޮބިނަމަ މޮޔަވެގެންއެންމެން މާލެ ނާންނާނެ\nއޮބިނަމަ ރާއްޖެތެރޭ މީހުން މާލެ އަންނަހެން މާލޭމީހުން ރާއްޖެތެރެ ޚިޔާރު ނުކުރަންވީ ކީއްވެ


Mashroou thakuge mauloomaathu kunfuni thakah dhuraalaa deyn bahdalhuvumeh fashaifi\nދުރާލާ މަޝްރޫއުތަކުގެ މައުލޫމާތު ދޭން ބައްދަލުވުމެއް ފަށައިފި\nއެމްއެންއޭސީއައި އާއި ޕްލޭނިން މިނިސްޓްރީން ގުޅިގެން ފެށި ބައްދަލުވުން ފެށުމުގެ ގޮތުން އެމްއެންއޭސީއައިގެ ރައީސް މުހައްމަދު އަލީ ޖަނާހު ވާހަކަ ދައްކަވަނީ -- ޝަލްވީން | އަވަސް\nސަރުކާރުން ކުރިއަށް އޮތް އަހަރުތަކުގައި ހިންގާނެ، މަޝްރޫއުތަކުގެ މައުލޫމާތު ކުންފުނިތަކަށް ދުރާލާ ދިނުމަށް ބައްދަލުވުމެއް މިއަދު ފަށައިފި އެވެ.\nމޯލްޑިވްސް ނޭޝަނަލް އެސޯސިއޭޝަން އޮފް ކޮންސްޓްރަކްޝަން އިންޑަސްޓްރީ (އެމްއެންއޭސީއައި) އިން އިންތިޒާމު ކޮށް، މިނިސްޓްރީގެ ނޭޝަނަލް ޕްލޭނިން އެންޑް އިންފްރާސްޓްރަކްޗާއާ ގުޅިގެން ފެށި މި ބައްދަލުވުމުގައި ރާއްޖޭގެ ގިނަ އަދަދެއްގެ ކޮންޓްރެކްޓަރުންގެ އިތުރުން ބޭރުގެ ބައެއް ކުންފުނި ތަކުން ވެސް ބައިވެރިވެފައިވެ އެވެ.\nމި ބައްދަލުވުން ފެށުމުގެ ގޮތުން އެމްއެންއޭސީއައިގެ ރައީސް މުހައްމަދު އަލީ ޖަނާހު (ޖަނާ) ވަނީ ޕްލޭނިން މިނިސްޓަރު މުހައްމަދު އަސްލަމަށް މިއަދު ހަނދާނީ ފިލައެއް އަރުވާފަ އެވެ.\nރަސްމީއްޔާތު ހުޅުއްވައި ދެއްވަމުން ޕްލޭނިން މިނިސްޓްރީގެ ސްޓޭޓް މިނިސްޓަރު އަކްރަމް ކަމާލުއްދީން ވިދާޅުވީ މި ބައްދަލުވުމުގެ ބޭނުމަކީ ސަރުކާރުން މި އަހަރު އިއުލާނުކުރާ ޕަބްލިކް ސެކްޓާ އިންވެސްޓްމަންޓް ޕްރޮގްރާމް (ޕީއެސްއައިޕީ) މަޝްރޫއުތަކަށް ކުންފުނިތައް ތައްޔާރު ވާން ފުރުސަތު ދިނުން ކަމަށެވެ.\n"މިނިސްޓްރީގެ މެންޑޭޓުގައި އުމްރާނީ ތަރައްގީގެ ގިނަ މަޝްރޫއު ތަކެއް އެބަހުރި. ޕީއެސްއައިޕީ މަޝްރޫއުތަކުގެ އެންމެ ބޮޑު ހިއްސާއެއް ކުރަނީ މި، މިނިސްޓްރީން. މި އަހަރު ވެސް އާ މަޝްރޫއު ތަކަށް 2.2 ބިލިއަން ރުފިޔާ ހިމަނާފައިވޭ. އެހެންވެ، ހެދިފައިވާ ގަވާއިދުތަކުގެ ތެރެއިން މަޝްރޫއުތައް ހިންގަން ފުރުސަތު ދިނުން މި ބައްދަލުވުމުގެ މަގުސަދަކީ،" އަކްރަމް ވިދާޅުވި އެވެ.\nމި އިވެންޓް އިންތިޒާމުކުރާ، އެމްއެންއޭސީއައިގެ ރައީސް، ޖަނާ ވިދާޅުވީ މި އަހަރަށް އުމްރާނީ ތަރައްގީ އާއި އެހެނިހެން މަޝްރޫއު ތަކަށް 10.1 ބިލިއަން ރުފިޔާގެ ބަޖެޓުގައި ހިމަނާފައިވާއިރު މި ބައްދަލުވުމުގެ ސަބަބުން ކުންފުނި ތަކަށް ދުރާލާ ތައްޔާރުވާން ފުރުސަތު ލިބިގެންދާނެ ކަމަށެވެ.\n"އަޅުގަނޑުމެން އެދުނީ ޕްލޭނިން މިނިސްޓަރުގެ އަރިހުގައި ކުރިއަށް އޮތް ދެ އަހަރު ހިންގާނެ މަޝްރޫއުތަކުގެ މައުލޫމާތު ހިއްސާ ކުރަން ވީނޫން ތޯއޭ. އޭރުން ތައްޔާރުވެ، މައުލޫމާތު ހޯދޭނެ. މިހާރު ވާގޮތަކީ މަޝްރޫއު އިއުލާނު ކުރީމަ އެނގޭނީ. އެހެންވުމުން ކޮންޓްރެކްޓަރުންނަށް ތައްޔާރު ވާން ފުރުސަަތެއް ނުލިބޭ. ނަމަވެސް މި ބައްދަލުވުމުގައި ހިއްސާކުރާ މައުލޫމާތުތަކުގެ ސަބަބުން މަޝްރޫއުތަކުގެ އިތުރު މައުލޫމާތު ލިބިގެން ދާނެ،" ޖަނާ ވިދާޅުވި އެވެ.\nއިންޓަނޭޝަނަލް ފެޑެރޭޝަން އޮފް އޭޝިއަން އެންޑް ވެސްޓާން ޕެސިފިކް ކޮންޓްރެކްޓާސް އެސޯސިއޭޝަން (އިފޮޕްކާ) ގެ ރައީސްކަން ވެސް ކުރައްވާ ޖަނާ ވިދާޅުވީ މަޝްރޫއުތަކުގެ މައުލޫމާތު ދުރާލާ ލިބުމުން އަގު ހެޔޮވެ، ފެންވަރު ރަނގަޅު މެޓީރިއަލް ހޯދަން ވެސް ވަގުތު ލިބިގެން ދާނެ ކަމަށެވެ.\n"މައުލޫމާތު ލިބުނީމަ ކުންފުނިތަކަށް ކުންފުންޏަކާ ޖޮއިންޓް ޗެންޗާ ހަދާނަމަ އެކަން ކުރެވި، ޕްރޮޖެކްޓް ތަކަށް އެފިޝެންސީ ގެންނަން ވަގުތު ލިބިގެން ދާނެ. އޭރުން މުޅި އިކޮނޮމީ އަށް ވެސް ރަނގަޅު ފައިދާ ތަކެއް ލިބިގެން ދާނެ،" ޖަނާ ވިދާޅުވި އެވެ.\nދިވެހި ގިނަ ކުންފުނި ތަކެއް ބައިވެރިވާ ކުރީގެ މަސީ އަދި މިހާރުގެ އެމްއެންއޭސީއައި އިން ދަނީ ރާއްޖޭގެ އިމާރާތް ކުރުމުގެ ދާއިރާ ތަރައްގީ ކުރުމަށް ގިނަ މަސައްކަތް ތަކެއް ކުރަމުންނެވެ. މިގޮތުން އެ ޖަމިއްޔާ އިން ވަނީ އިމާރާތް ކުރުމުގެ ދާއިރާ ސޭފްޓީ ގައިޑް ލައިނެއް ވެސް ނެރެފަ އެވެ. މިއީ މިގޮތަށް ރާއްޖޭގައި ފުރަތަމަ ހެދި ގައިޑްލައިނެވެ. އަދި އިމާރާތް ކުރުމުގެ ދާއިރާއާ ގުޅުންހުރި ގިނަ ގަވާއިދު ތަކެއް ފަރުމާ ކުރުމުގައި ވެސް އެ ޖަމިއްޔާ އިން ދަނީ ސަރުކާރަށް އެހީ ވަމުންނެވެ.\nމުހައްމަދު އަލީ ޖަނާހް މަސީ މިނިސްޓްރީ އޮފް ނެޝަނަލް ޕްލޭނިން + މުހައްމަދު އަސްލަމް ޕީއެސްއައިޕީ\n"ސަރުކާރުން ވިނަރެސް މަޝްރޫއު ހިންގަނީ ޑިލޭއެއްގައި"


ކާށިދޫ ކަނޑުން ދަތުރުކުރި މުދާ އުފުލާ ދޯންޏަކަށް ދިޔަވާތީ އެމްއެންޑީއެފް ކޯސްޓްގާޑުން ހަރަކާތްތެރިވެއްޖެ\n13 ޖޫން 2018 23:30\nމާލެއިން ފުރައިގެން ބ.އަތޮޅަށް ދަތުރުކުރި "ވީނަސް" ނަމަކަށް ކިޔާ މުދާ އުފުލާ ދޯނި ކާށިދޫ ކަނޑުން ދަތުރުކުރަނިކޮށް ދޯންޏަށް ދިވާތީވެ އެމްއެންޑީއެފް ކޯސްޓްގާޑުން ހަރަކާތްތެރިވެއްޖެއެވެ.\nމި ހާދިސާގެ މަޢުލޫމާތު އެމްއެންޑީއެފް ކޯސްޓްގާޑުގެ މެރިޓައިމް ރެސްކިއު ކޯޑިނޭޝަން ސެންޓަރަށް މިރޭ 19:45 ހާއިރު ލިބުމާއެކު ކ.ކާށިދޫގައި އޮތް ސީއެމްބިއުލޭންސް އާއި އެމްއެންޑީއެފް ކޯސްޓްގާޑް ފާސްޓް އިންޓެސެޕްޓް ކުރާފްޓް "ވެލާނާ" ވަނީ ހަރަކާތްތެރިވާން ފަށާފައެވެ.\nމި ހާދިސާ މެދުވެރިވީ ވީނަސް ދޯނި ކާށިދޫ ބޮޑު ކަނޑުން ދަތުރުކުރަނިކޮށް ކަނޑު ގަދަވެ ދޯންޏަށް ދިޔަވެ ދޯނި އެއްފަރާތަށް އަރިއަޅާލުމާ ގުޅިގެން ކަމަށް ދޯނީގެ ކެޕްޓަން އެމްއެންޑީއެފް ކޯސްޓްގާޑަށް ވަނީ މަޢުލޫމާތު ދީފައިވެއެވެ. މި ހާދިސާ ހިނގި އިރު ދޯނީގައި ދިވެއްސަކާއި ތިން ބިދޭސީން ދަތުރުކުރިއެވެ. އަދި މިހާދިސާގައި ދޯނިން ދަތުރުކުރި އެއްވެސް މީހަކަށް ހާނިއްކައެއް ލިބިފައެއް ނުވެއެވެ.\nހިލައާއި ލަކުޑި ބަރުކޮށްގެން ބ.އަތޮޅުގައި ހަދަމުންދާ ރިސޯޓަކަށް ދަތުރުކުރި 78 ފޫޓުގެ މި ދޯނީގައި ހުރި ބައެއް ލަކުޑިއާއި ފިލާތައް ކަނޑަށް ދޫކޮށްލުމުގެ ސަބަބުން ދޯންޏަށް ލުއިވެ ދޯންޏަށް ދިޔަވުން ވަނީ ކޮންޓްރޯލްކުރެވިފައެވެ.\nޕަމްޕު ޖައްސައިގެން ދޯނީގެ ދިޔަގަނޑު ހިއްކުމުގެ މަސައްކަތް ކޯސްޓްގާޑްގެ ސިފައިން އަންނަނީ ކުރަމުންނެވެ. އަދި މިދޯނި ކ.ގާފަރަށް ގެންދިއުމަށް ދޯނީގެ ވެރިފަރާތާއި ގުޅިގެން އެމްއެންޑީއެފް މާލޭ އޭރިއާ ކޯސްޓްގާޑް ސްކޮޑްރަންގެ އަންނަނީ އެހީތެރިކަން ފޯރުކޮށްދެމުންނެވެ.\nމި ދޯނިން ކަނޑަށް ދޫކޮށްލި ލަކުޑިއާއި ފިލާތައް ކ.ގާފަރާއި ކ.ކާށިދޫއާއި ދޭތެރެއިން އިރުމައްޗަށް ދަނީ އޮޔާ ދަމުންނެވެ. ވީމާ މިސަރަޙައްދުން ދަތުރު ކުރައްވާ ފަރާތްތަކުން މިކަމަށް ސަމާލުކަން ދެއްވުމަށް އިލްޠިމާސްކުރަމެވެ. އަދި ރޭގަނޑު ދަތުރުކުރައްވާ ފަރާތްތަކުން މިސަރަހައްދުން ދަތުރު ކުރެއްވުމުގައި ހާއްސަ ސަމާލުކަމެއްދެއްވުމަށް ދަންނަވަމެވެ.


South African Airways in Addu ah anehkaaves chartered flight thakeh - AO News\nސައުތު އެފްރިކަން އެއާލައިންސް، ގަން އިންޓަނޭޝަނަލް އެއާޕޯޓުގައި - ފޮޓޯ: ފޭސްބުކް (އައްޑޫ އިންޓަނޭޝަނަލް އެއާޕޯޓް)\nސައުތު އެފްރިކަން އެއާވޭސް (އެސްއޭއޭ) އިން އައްޑޫ ސިޓީ އަށް އަނެއްކާވެސް ޗާޓަރު ފްލައިޓްތަކެއް ފަށައިފި އެވެ.\nމިއީ ދެކުނު އެފްރިކާގެ އެ އާލައިނުން އައްޑޫ ސިޓީ ގަމަށް ދަތުރުތައް ކުރާ ތިންވަނަ ފަހަރެވެ. އެގޮތުން އެސްއޭއޭގެ ތިންވަނަ ބުރުގެ ފުރަތަމަ ފްލައިޓް ގަން އިންޓަނޭޝަނަލް އެއާޕޯޓުގައި ޖައްސާފައި ވަނީ އިއްޔެ ހެނދުނުގެ ވަގުތެއްގަ އެވެ.\nސައުތު އެފްރިކަން އެއާވޭސް އިން ދެކުނު އެފްރިކާގެ އެންމެ ބޮޑު ސިޓީ ކަމުގައިވާ ޖޮހަނެސްބާގުން އައްޑޫ ސިޓީ ގަމަށް ސީދާ ފްލައިޓްތައް ފަށާފައި ވަނީ މިދިޔަ އަހަރުގެ ޑިސެމްބަރު މަހުގެ ތެރޭގައެވެ. އެ އެއާލައިނަކީ ގަން އިންޓަނޭޝަނަލް އެއާޕޯޓަށް ދިގު ދަތުރުކުރާ ފުރަތަމަ ބައިނަލްއަޤްވާމީ އެއާލައިނެވެ.\nސައުތު އެފްރިކަން އެއާވޭސް އިން ހަފްތާއަކު އެއް ފަހަރު ގަމަށް ދަތުރުތައް ބާއްވާނެ އެވެ. އަދި މި ދަތުރުތައް އަންނަ ޖެނުއަރީ މަހުގެ ނިޔަލަށް ކުރިއަށްދާނެ އެވެ.\nދެކުނު އެފްރިކާގެ ޤައުމީ އެއާލައިނުން އެފްރިކާ އާއި މެދުއިރުމަތީ ޤައުމްތަކުގެ އިތުރުން އޭޝިއާ އާއި ޔޫރަޕް އަދި އޮސްޓްރޭލިއާ އާއި އުތުރު އަދި ދެކުނު އެމެރިކާ ބައްރުގެ 35 މަންޒިލަކަށް މިހާރުވެސް ދަތުރު ކުރެއެވެ.\nއެ އެއާލައިންގެ އިތުރުން އަވަށްޓެރި ސްރީ ލަންކާގެ ޤައުމީ އެއާލައިން، ސްރީލަންކަން އެއާލައިންސް އިންވެސް ދަނީ ގަމަށް ޝެޑިއުލް ދަތުރުތައް އަޅަމުންނެވެ. އެގޮތުން 2016 ވަނަ އަހަރު ގަމަށް ދަތުރުކުރަން ފެށި ސްރީލަންކަން އިން ހަފްތާއަކު ތިން ފަހަރު ގަމަށް ދަތުރު އަޅައެވެ.\nސްރީލަންކަން އެއާލައިންއިން ހަފްތާއައަކު މަދުވެގެން3ޝެޑިއުލް ދަތުރު ކުރަމުންދާއިރު ދުނިޔޭގެ އެހެން މަންޒިލްތަކުންމިފަދަ އިތުރު އެއާލައިނެއްގެ ދަތުރު އައްޑޫއަށް ހަމަޖެހިގެން ދިއުމަކީ އައްޑޫގެ ފަތުރުވެރިކަމަށް ލިބިގެންދާނެ ވަރަށް ބޮޑު ކުރިއެރުމެކެވެ.\nއައްޑޫގެ ފަތުރުވެރިކަންގަން އިންޓަނޭޝަނަލް އެއާޕޯޓުސައުތު އެފްރިކަން އެއާލައިން\nގަން އިންޓަނޭޝަނަލް އެއާޕޯޓުގެ ހާލަތާ ބެހޭ ދިރާސާ ރިޕޯޓް މަޖިލިހުން ފާސްކޮށްފި


BREAKING: Raajje In Covid19 Jehunu Meehunge Adhadhu 1106 Ah\nރާއްޖެއިން ކޮވިޑް19 ޖެހުނު މީހުންގެ އަދަދު 1106އަށް\nއިތުރު 12 މީހަކު ކޮވިޑް19 އަށް ޕޮޒިޓިވްވެފައިވާ ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނެފިއެވެ.\nއެޗްޕީއޭ އިން ކޮށްފައިވާ ޓްވީޓެއްގައި ބުނީ 11 ދިވެއްސަކާއި އިންޑިއާ މީހަކު މިއަދު ކޮވިޑް19 އަށް ޕޮޒިޓިވްވެފައިވާ ކަމަށެވެ. މިއާއި އެކު ރާއްޖެއިން ކޮވިޑް19 އަށް ޕޮޒިޓިވްވި މީހުންގެ ޖުމްލަ އަދަދު ވަނީ 1106 އަށް އަރާފައެވެ.\nރާއްޖެއިން ކޮވިޑަށް ޕޮޒިޓިވްވި މީހުންގެ އަދަދު 1106 އަށް އަރާފައިވާއިރު އެންމެ ގިނައިން ޕޮޒިޓިވްވެފައިވާ ބިދޭސީންނެވެ. މީގެތެރެއިންވެސް އެންމެ ގިނައިން ޕޮޒިޓިވްވެފައި ވަނި ބަންގްލަދޭޝް މީހުންނެވެ. ރާއްޖެއިން ކޮވިޑަށް ޕޮޒިޓިވްވި ބަންގްލަދޭޝް މީހުންގެ އަދަދު އުޅެނީ 562 ގައެވެ. ދެވަނަ އަށް އެންމެ ގިނައީ ދިވެހިންނެވެ. ދިވެހިންގެ ތެރެއިން 399 މީހަކަށް ކޮވިޑް19 ވަނީ ޖެހިފައެވެ.


MITDC ah tourism gaanoonu thakun huras!\nމަސައްކަތް ތަކަށް ޓޫރިޒަމް ގާނޫނު ތަކުން ހުރަސް އެޅޭ: އެމްއައިޓީޑީސީ\nއެމްއައިޓީޑީސީ އިން ކުރިން ހިންގި އޮފީހުގައި އެ ކުންފުނީގެ ބައެއް މުވައްޒަފުން: ގިނަ މަސައްކަ ތްތަކެއް ފެށި ނަމަވެސް ކާމިޔާބުވެފައެއް ނުވޭ -- ފޮޓޯ: އަވަސް\nމޯލްޑިވްސް އިންޓަގްރޭޑެޓް ޓޫރިޒަމް ޑިވްލޮޕްމަންޓް ކޯޕަރޭޝަން (އެމްއައިޓީޑީސީ) ގެ މަސައްކަތްތަކަށް ޓޫރިޒަމް ގާނޫނާއި ބައެއް ގަވާއިދު ތަކުން ހުރަސް އެޅިފައިވާ ކަމަށް ބުނެފި އެވެ.\nޓޫރިޒަމް ބިންތަކުގެ ކުލި ކުޑަ ކުރަން ސަރުކާރުން ނިންމުމާ ގުޅިގެން އެމްއައިޓީޑީސީ އިން ނެރެފައިވާ ނޫސް ބަޔާނެއްގައި ބުނީ އެ ކުންފުންޏަކީ ރާއްޖޭގެ ޓޫރިޒަމް ސިނާއަތުން ދިވެހި މުޖުތަމަ އަށް ހެޔޮ ބަދަލު ގެނެސް އިތުރަށް ފުޅާކޮށް، ކުދި އަދި މެދުފަންތީގެ ޓޫރިޒަމް ރާއްޖެ އަށް ތައާރަފުކޮށް ހިންގުމަށް އުފެއްދި ކުންފުންޏެއް ކަމަށެވެ. ނަމަވެސް، ސަރުކާރުގެ މި ސިޔާސަތު ތަންފީޒު ކުރުމަށްޓަކައި އެ ކުންފުނީގެ ފަރާތުން ކުރިއަށް ގެންދިއުމަށް އެކަށަ ހެޅި އިންޓަގްރޭޑެޓް ޓޫރިޒަމް ޑިވްލޮޕްމަންޓް ތަސައްވުރު ކާމިޔާބު ކުރުމަށްޓަކައި މިހާރު އަމަލު ކުރަމުން އަންނަ ޓޫރިޒަމް ގާނޫނާއި ބައެއް ގަވާއިދު ތަކުން ބޮޑެތި ހުރަސްތަކެއް ކުރިމަތިވެފައިވާ ކަމަށެވެ.\nއެ ކުންފުނިން ބުނީ މި ސަރުކާރުގެ އެމްއައިޓީޑީސީގެ އައު މޮޑެލް ތަސައްވުރު ކުރެވިފައިވާ ގޮތަކީ "މޯލްޑިވްސް" އަކީ ދުނިޔޭގައި އަގު ބޮޑު ބްރޭންޑް އަކަށް ވީހިނދު، ލޯޔަލް ޓޫރިޒަމް ތައާރަފު ކުރުމަށްޓަކައި ރަށްރަށަށް އަންނަ ޓޫރިސްޓުންނަށް ކޮންމެހެން ބޭނުންވާ ޑައިވް ސެންޓަރަކާއި ވޯޓާ ސްޕޯޓްސް އަދި ރެސްޓޯރެންޓް ފަދަ ވަސީލަތްތައް ގާއިމް ކުރުމަށް ކަމަށެވެ. މި މޮޑެލްގެ ސަބަބުން ރައްޔިތުން އަމިއްލަ ވަޒަނުގައި އާއިލާކައިރީގައި ވަޒީފާ އަދާކުރުމުގެ ފުރުސަތު ފަހި ވެގެންދާނެ ކަމަށް ބުނެފައިވެ އެވެ.\nއެމްއައިޓީޑސީ އިން ބުނި ގޮތުގައި ރާއްޖެ އަށް ލޯކަލް ޓޫރިޒަމް ތައާރަފުވިތާ 10 އަހަރު ވެފައިވާއިރު، ޓޫރިޒަމް ސިނާއަތުގެ އެނދުގެ 20 ޕަސެންޓް މި ދާއިރާ އިން ހިއްސާ ކުރަމުންދާ ކަމަށެވެ. ނަމަވެސް މި އެނދުތަކަކީ އަމިއްލަ ރައްޔިތުންގެ ގޯތީގައި ހިންގަމުންދާ ގެސްޓްހައުސް ތަކެއް ކަމަށެވެ. އަދި އެކި ރަށްރަށުގައި ސަރުކާރުން ކަނޑައަޅާފައިވާ ޓޫރިޒަމް ބިންތަކުން ނަގާ ބިމު ކުއްޔާއި ލީސް އެކުއެޒިޝަން ފީ ބޮޑުވުމުގެ ސަބަބުން މި ވިޔަފާރި ފީޒިބަލް ނުވާ ކަމަށެވެ. އެހެންކަމުން ސަރުކާރުން ބިންތަކުގެ ކުލި ކުޑަ ކުރުމުން އެކަމަށް މަރުހަބާ ކިޔާފައިވެ އެވެ.\nއެމްއައިޓީޑީސީއަކީ ރައީސް އަބްދުﷲ ޔާމީންގެ ވެރިކަމުގައި ލ. ބަރެސްދޫގައި އިންޓަގްރޭޓެޑް ޓޫރިޒަމް މަޝްރޫއެއް ހިންގަން އުފައްދާފައިވާ ކުންފުންޏެކެވެ. އެ ކުންފުނިން ބަރެސްދޫގައި ޓޫރިޒަމް މަޝްރޫއު ހިންގަން ބިން ތަކެއް ވެސް ވިއްކާފައިވެ އެވެ. މީގެ އިތުރުން ކ. ކާށިދޫގައި ވެސް ޓޫރިޒަމް ފަށަން ބިމެއް ތަރައްގީ ކުރުމުގެ މަސައްކަތް ކުރި އެވެ. ނަމަވެސް މީގެ އެއްވެސް މަސައްކަތެއް ކާމިޔާބު ކުރެވިފައެއް ނުވެ އެވެ.\nއައްޑޫ އިން ޓޫރިޒަމަށް ބިން ދޫކުރުން ކެންސަލްކޮށްފި\nދިވެހިން ދަތުރު ދާން 50 މިލިއަން ރުފިޔާ ހޭދަކޮށްގެން ދެ ރަށް ހަދަނީ


އުމުރުން 92 އަހަރުގެ ފަލަސްތީނު ފިރިހެނަކަށް ދަރިއަކު ލިބިއްޖެ\nމުސްކުޅި އުމުރުގައި ދަރިއެއް\nދަރިފުޅު ލިބުމުން ވަރަށް ހައިރާންވި ނަމަވެސް އުފާވި\nމަހުމޫދަށް މިލިބުނު ދަރިފުޅާއެކު މިހާރު އޭނާގެ 8 އަންހެން ދަރިންނާއި ފަސް ފިރިހެން ދަރިން އެބަ ތިބި\n8 ފެބްރުއަރީ 2017 | ބުދަ 05:05\nމަހުމޫދު އަލް އާދަމް\nއުމުރުން 92 ގައި ފަލަސްތީނުގެ ފިރިހެނަކަށް ދަރިފުޅަކު ލިބިއްޖެއެވެ.\nހުޅަނގު އައްސޭރިއަށް ނިސްބަތްވާ ސިޓީއެއް ކަމަށްވާ އަލް ޚަލީލުގައި ދިރިއުޅޭ މިހާރު އުމުރުން 92 އަހަރު ފުރިފައިވާ މަހުމޫދު އަލް އާދަމް ގެ އަންހެނުން ވިހެއީ އަންހެން ކުއްޖެކެވެ. އަލަށް ލިބުނު ދަރިފުޅަށް މަހުމޫދު ދިން ނަމަކީ ތަމާރާ އެވެ.\nއުމުރު އެހާ މައްޗަށް ގޮސްފައިވަނިކޮށް ލިބުނު ދަރިފުޅާ ބެހޭ ގޮތުން އޭނާ ބުނީ، އުމުރުން ދުވަސް ވެފައިވަނިކޮށް ކުއްޖަކު ލިބުމުން އޭނާއަށްވެސް ހައިރާންކަން ލިބުނު ކަމަށާއި، ނަމަވެސް އެއީ ވަރަށް އުފާވި ކަމެއް ކަމަށާއި އެއީ ﷲ އޭނާއަށް މިންވަރު ކުރެއްވި ހަދިޔާއެއް ކަމަށެވެ.\nމަހުމޫދަށް މިލިބުނު ދަރިފުޅާއެކު މިހާރު އޭނާގެ 8 އަންހެން ދަރިންނާއި ފަސް ފިރިހެން ދަރިން އެބަ ތިއްބެވެ.\nމަހުމޫދުގެ އަނބިމީހާ އަބީރަކީ ބީރު މަންމަނެއް ނަމަވެސް ވެސް އޭނާގެ އިހްސާސްތަކުން މި ލިބުނު ދަރިފުޅާއެކު އޭނާވެސް ހުރީ ވަރަށް އުފަލުންކަން ދޭހަވާ ކަމަށް ޚަބަރުތަކުގައި ވެއެވެ. އަބީރުގެ އުމުރަކީ 42 އަހަރެވެ.\nޑަކްޓަރުން ބުނާ ގޮތުގައި ފިރިހެނުންގެ އުމުރު މައްޗަށް ދާ ވަރަކަށް ދަރިން ލިބުމުގެ ފުރުސަތުވެސް ދާނީ ދައްވަމުންނެވެ. އަދި ހަކުރު ބައްޔާއި ލޭ މައްޗަށް ދިއުން ފަދަ ބަލިތަކުގެ ސަބަބުން ދަރިން ލިބުމުގެ ފުރުސަތު ފިރިހެނުންނަށް އިތުރަށް ހަނިވެގެން ދެއެވެ. ނަމަވެސް ރަނގަޅު ކާނާ ކެއުމާއެކު ސިއްހަތު ރަނގަޅަށް ހުންނަ ނަމަ އުމުރު ކިތަންމެ މައްޗަށް ދިޔަ ކަމުގައި ވިޔަސް ފިރިހެނުންނަށް ދަރިން ލިބޭނެ ކަމަށް ސިއްހީ ތަޖްރިބާކާރުން ބުނެއެވެ.\nއަލަށް ލިބުނު ދަރިފުޅާ ބެހޭ ގޮތުން ވާހަކަ ދައްކަމުން މަހުމޫދު ބުނެފައިވަނީ އޭނާއަކީ ގުދުރަތީ ކާނާ ކައި ހަދައި އަދި ހަރަކާތްތެރިކޮށް އުޅޭ މީހެއް ކަމަށެވެ.


2020 އެޕްރީލް 04 ވާ ހޮނިހިރު ދުވަހު ބޭއްވުމަށް ހަމަޖެހިފައިވާ ލޯކަލް ކައުންސިލްތަކުގެ އިންތިޚާބާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބުގައި ތ. އަތޮޅުގެ މީހުން ދިރިއުޅޭ ރަށްރަށުގައި ބަހައްޓާ ވޯޓުފޮށީގެ ނަންބަރާއި، ވޯޓުފޮށީގެ ނަމާއި، ވޯޓުލާ ސަރަޙައްދު އަދި ވޯޓުފޮށި ބަހައްޓާ ރަށާއި ތަން\n2020 އެޕްރީލް 04 ވާ ހޮނިހިރު ދުވަހު ބޭއްވުމަށް ހަމަޖެހިފައިވާ ލޯކަލް ކައުންސިލްތަކުގެ އިންތިޚާބާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބުގައި ތ. އަތޮޅުގެ މީހުން ދިރިއުޅޭ ރަށްރަށުގައި ބަހައްޓާ ވޯޓުފޮށީގެ ނަންބަރާއި، ވޯޓުފޮށީގެ ނަމާއި، ވޯޓުލާ ސަރަޙައްދު އަދި ވޯޓުފޮށި ބަހައްޓާ ރަށާއި ތަން މިދަންނަވަނީއެވެ.\nމި ފޮށްޓަށް ވޯޓުލާނީ ބުރުނީ ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nބުރުނީ ސްކޫލްގެ ހޯލްގައި\nމި ފޮށްޓަށް ވޯޓުލާނީ ވިލުފުށީ ސުނާމީގެ ކުރިން ރަށުގެ މެދުން ހުރަހަށް އޮތް ޗާންދަނީމަގުން ދެކުނަށް ހުރިގޭގޭގެ ރަޖިސްޓަރީގައިވާ މީހުންނެވެ.\nވިލުފުށީ ސްކޫލްގެ ހޯލްގައި\nމި ފޮށްޓަށް ވޯޓުލާނީ ވިލުފުށީ ސުނާމީގެ ކުރިން ރަށުގެ މެދުން ހުރަހަށް އޮތް ޗާންދަނީމަގުން އުތުރަށް ހުރި ގޭގޭގެ ރަޖިސްޓަރީގައިވާ މީހުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nމި ފޮށްޓަށް ވޯޓުލާނީ މަޑިފުށީ ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nތ. މަޑިފުށީ އިޖްތިމާއީ މަރުކަޒުގެ ހޯލްގައި\nމި ފޮށްޓަށް ވޯޓުލާނީ ދިޔަމިގިލީ ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nދިޔަމިގިލި ސްކޫލްގެ ހޯލްގައި\nމި ފޮށްޓަށް ވޯޓުލާނީ ގުރައިދޫ ރަށްދެބައިމަގުގެ އުތުރު ސަރަހައްދުގައި ހިމެނޭ ގޭގޭގެ ރަޖިސްޓަރީގައިވާ މީހުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nތ. އަތޮޅު މަދަރުސާގެ ހޯލްގައި\nމި ފޮށްޓަށް ވޯޓުލާނީ ގުރައިދޫ ރަށްދެބައިމަގުގެ ދެކުނު ސަރަހައްދުގައި ހިމެނޭ ގޭގޭގެ ރަޖިސްޓަރީގައިވާ މީހުންނެވެ.\nމި ފޮށްޓަށް ވޯޓުލާނީ ކަނޑޫދޫ ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nކަނޑޫދޫ ސްކޫލްގެ ހޯލްގައި\nމިފޮށްޓަށް ވޯޓުލާނީ ވަންދޫ ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nވަންދޫ ސްކޫލްގެ ހޯލްގައި\nމި ފޮށްޓަށް ވޯޓުލާނީ ހިރިލަންދޫ ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nހިރިލަންދޫ ސްކޫލްގެ ހޯލްގައި\nމި ފޮށްޓަށް ވޯޓުލާނީ ގާދިއްފުށީ ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nގާދިއްފުށީ ޕްރީސްކޫލްގެ ހޯލްގައި\nމި ފޮށްޓަށް ވޯޓުލާނީ ތިމަރަފުށީ، ލިލީމަގުން އިރަށްގޮސް ޣާޒީމަގުން ދެކުނަށްގޮސް އިރަމާމަގުން އިރަށް ގޮސް ސަތަރުގޯޅިން އުތުރުގައިވާ ގޭގައި ރަޖިސްޓަރީކޮށްފައިވާ މީހުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nތ. އަތޮޅު ތަޢުލީމީ މަރުކަޒުގެ TRC ހޯލްގައި\nތ. އަތޮޅު ތަޢުލީމީ މަރުކަޒުގެ މެދު ހޯލްގައި\nމި ފޮށްޓަށް ވޯޓުލާނީ ތިމަރަފުށީ، ގަދަހަމައިދިމަގުގެ ދެކުނު ސަރަހައްދުގައި ހިމެނޭ ގޭގޭގެ ރަޖިސްޓަރީގައިވާ މީހުންނެވެ.\nތިމަރަފުށި އިޖްތިމާއީ މަރުކަޒުގެ ހޯލްގައި\nމި ފޮށްޓަށް ވޯޓުލާނީ ވޭމަންޑޫ ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nވޭމަންޑޫ ސްކޫލްގެ ހޯލްގައި\nމި ފޮށްޓަށް ވޯޓުލާނީ ކިނބިދޫ ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nކިނބިދޫ ސްކޫލްގެ ހޯލްގައި\nމި ފޮށްޓަށް ވޯޓުލާނީ އޮމަދޫ ރައްޔިތުންނާއި މިފޮށްޓަށް ވޯޓުލުމަށް ރަޖިސްޓަރީކުރާ އެހެނިހެން ދިވެހި ރައްޔިތުންނެވެ.\nއޮމަދޫ ސްކޫލްގެ ހޯލްގައި\nޕަބްލިޝްކުރި ގަޑި: 0635


Ras Online - ބޯގަންވިލާ - 22 ވަނަ ބައި\nބޯގަންވިލާ - 22 ވަނަ ބައި\nޞާދިރު ޢަލީދީދީ6ޖުލައި 2021 - 9:59\n22 ވަނަ ބައި\n"ކޮންތާކަށް....މިއީ ދެން މީހުން ތަންތަނަށްދާކަހަލަ ވަގުތުތަ؟" ހީލަމުން ޝަފީގުގެ ފަހަތުން އޭނާވެސް ހިނގައިގެންފިއެވެ. ޝަފީގުގެ ފަހަތުން ހިނގަމުންދިޔައިރު ތޮލާލަށް ފާހަގަކުރެވުނު ކަމެއްވެއެވެ.\nހަމަގައިމުވެސް ޝަފީގު ހިނގާ އަޑެއް ތޮލާލަކަށް ނީވޭމެއެވެ. އިވޭތޯ އޭނާ ކަނުލާ އަޑުވެސް އެއްސެވެ. ނަމަވެސް މަގުގެ އެއްފަރާތުންދާއިރުވެސް ގަސްތަކުން ފައިބައި މުރަނަވެފައިވާ ފަތްތައް މުގުރޭ އަޑެއްވެސް ނީވޭމެއެވެ.\n"ޝަފީގު!" ކަލޭ ބިމަކު ނުޖެހެންދޯ ހިނގާއިރަކު." ތޮލާލު ހުއްޓުނެވެ. ތޮލާލުގެ އެސުވާލަށް ޖަވާބު ދިނުމުގެ ބަދަލުގައި އަތް ހޫރާފައި އަންނާށޭ ބުނެފައި އޭނާ ކުރިއަށް ހިނގަމުންދިޔައެވެ. ދެން ތޮލާލަށް ހިނގައިގަނެވުނީ އަމިއްލަ ބާރެއްގައެއް ނޫނެވެ. ހީވަނީ ކޮންމެވެސް މީހަކު ދަމާފައި ގެންދާހެންނެވެ.\n"ޝަފީގު.....ކޮންތާކަށްތަ ތިޔަދަނީ....؟" ޝަފީގުގެ މިސްރާބު ހުރިގޮތުން ދަނީ ކޮންތާކަށްކަން ނޭނގޭތީ ތޮލާލަށް އަނެއްކާވެސް އެހުނެވެ.\n"ވިލިނގިއްޔަށް......" ކުރުޖަވާބަކަށްފަހު އަނެއްކާވެސް އޭނާ ހިނގައިގަތެވެ.\n"ވިލިނގިއްޔަށޭ! ކާރެއްގަ ދާންވީނު." ތޮލާލު އެހެންދިޔަ ކާރަކާ ދިމާއަށް އަތް ހޫރާލަމުން ބުންޏެވެ. ކާރު ވަރަށް ފަސޭހައިން މަޑުވެސް ކުރިއެވެ. ކާރު މަޑުކުރުމާއެކު ޝަފީގު ކާރަށް އެރިއެވެ. ފަހަތުން ތޮލާލުވެސް ކާރަށް އެރިއެވެ. ނަމަވެސް ކާރަށް އެރުމުގެ ކުރިން ދެވެނީ ކޮންތާކަށްކަން އޭނާއަށް އެނގޭނަމަ އެކާރަށް ނޭރީސްކަން ކަށަވަރެވެ. ތޮލާލާއި ޝަފީގު ކާރަށް އެރުމާއެކު ޑްރައިވަރު ވިލިނގިލީ ފެރީޓާމިނަލާ ދިމާއަށް ކާރު ދުއްވަން ފަށައިފިއެވެ.\nފެރީ ޓާމިނަލާ ހަމައަށް ކާރު މަޑުކުރަންދެންވެސް ޝަފީގު ވާހަކައެއް ނުދައްކައެވެ. އެހެންވެ ތޮލާލުވެސް އިނީ ހިމޭނުންނެވެ. ތޮލާލު ވާހަކަ ދައްކަން ފެށީ ދޭއްގެ ފެރީއަށް އަރާފައެވެ.\n"ކީއްކުރަން ވިލިނގިއްޔަށްދަނީ؟" ފެރީ ދުއްވާލުމާއެކު ތޮލާލު އެއްސެވެ.\n"ދެވެންދެން ހިމޭނުންހުރޭ....އަހަރެންގެ މަންޒިލަށް ދެވުމާއެކު އަހަރެން މަޤުޞަދު ހާމަކުރާނަން..." ޝަފީގުގެ ތުންފަތުގައި ކުޅެލީ ވިހަ ހިނިތުންވުމެކެވެ.\n"ރޭގަނޑުގެ އަރާމު ނިދިކޮޅު ނަގާލާފައިދާއިރު އަނގަ މަޑުންލައިގެނެއް ނުހުރެވޭނެ." ތޮލާލު ބުންޏެވެ. ޝަފީގު ހިނގައިގަތެވެ. ނިކަން ބާރަށެވެ. އޭރު ފެރީ އޭގެ ބާރު ދުވެލީގައި ގޮސް ވިލިނގިލީ ފަޅުތެރެއަށް ވަންނަނީއެވެ.\nފެރީތޮށިގަނޑާ ކައިރި ކުރުމާއެކު ޝަފީގުއާއި ތޮލާލު ދޯނިން ފުންމާލިއެވެ.\n"ދެން ބުނަންވީނު ތިޔަދާތަނެއް." ދޯނިން އެއްގަމަށް ފައިބަމުން އަނެއްކާވެސް ތޮލާލު އަހާލިއެވެ. މިފަހަރު ޝަފީގު އަނގަޔަކުން ނުބުންޏެވެ. ތޮލާލު ގާތު ފަހަތުން އައުމަށް އިޝާރާތް ކުރުމަށްފަހު އޭނާ ހިނގައިގަތީ މީހުން ނޫޅޭ ފަޅު ހިސާބަކަށްދާ ދިމާއަށެވެ.\nއެހެންވެ ތޮލާލަށް ހިމޭނުން ހުރެވެނީކީ ނޫނެވެ.\n"އިންތިޒާރުކުރޭ...." ޝަފީގު އަތުން އިޝާރާތް ކޮށްފައި ބުންޏެވެ.\nޝަފީގު އަސްލާއެކު ތޮލާލު އާ ކުރިމަތިލީ ވިލިނގިލީގައި މީހުން ނޫޅޭ ފަޅު ހިސާބަށް ވަލުތެރެއަށް ވަދެއެވެ.\n"އަހަރެންގެ މަންޒިލަށް މިއާދެވުނީ. މިހާރު އަހަރެންގެ ޙަޤީޤީ މަޤުޞަދަކީ ކަލޭގެ ކިބައިން ސާރާ ސަލާމަތް ކުރުން." މިހެން ބުނިއިރު އޭނާހުރީ ތޮލާލަށް ފުރަގަސްދީގެންނެވެ.\n"ސަލާމަތް ކުރާށޭ! ތިބުނީ؟" ތޮލާލަށް ނުވިސްނުނެވެ.\n"މިބުނީ....އަހަރެން ބޭނުންވަނީ ކަލޭގެ ކިބައިން ސާރާ ސަލާމަތްކޮށް ކަލޭގެ ދުވަސް ދުއްވާލާށޭ...." ޝަފީގުގެ އަޑާއި ރާގުވެސް ކުރިއާ ތަފާތުވެއްޖެއެވެ. އަޑުއައީ ކުރެހިފައި ކަހަލަ ގޮތަކަށެވެ. ތޮލާލު ހުއްޓުނެވެ.\n"ކާކުތީ؟" ތޮލާލު ބިރުގަތެވެ.\n"އަހަރެން މިއީ.....އަހަންނަކީ ސާރާގެ އަލަތު ފިރިމީހާ..." ޝަފީގު ތޮލާލުއާ ދިމާއަށް އެނބުރުނެވެ. ހަމައެއާއެކު ތޮލާލަށް ބިރުން ހަޅޭއްލަވައިގަނެވުމާއެކު ދުއްވައިގަނެވިއްޖެއެވެ. ނަމަވެސް ބިރުވެރި ސިފައިގައި ހުރި ޝަފީގު މާހުޝިޔާރެވެ. އޭނާ އެއްލި އަތުން ހިފުނީ ތޮލާލުގެ ކަރުގައެވެ.\n"ކާކު ތީ....ތީ ޝަފީގެއްވެސް ނޫނެއްނު." ތޮލާލު ތުރުތުރު އަޅަން ފަށައިފިއެވެ.\n"އަހަންނަކީ އިކްލީލު....ކަލެއަށްވުރެން ކުރިން ސާރާ ދަންނާނީވެސް އަހަރެން." އިކްލީލުގެ އަޑު ކުރިއަށްވުރެންވެސް ނާމާންވިއެވެ. ބައެއްފަހަރު ވާހަކަ ދައްކާއިރު އަނގައިން އަލިފާން އަރާހެންވެސް ހީވެއެވެ.\n"އަހަންނަށް ބިރު ދައްކަން ކޮބާތަ އަހަރެންގެ ކުށަކީ؟ އަހަރެން ސަލާމަތްކުރޭ." ތޮލާލަށް ރޮއިގަނެވިއްޖެއެވެ.\n"އަހަރެންގެ ކިބައިން ކަލެއަކަށް ސަލާމަތެއް ނުވެވޭނެ. ކަލޭ ތީ އަހަރެންގެ އުފާތަކަށް އަރައިގަންނަން އުޅޭ މީހެއް. އިކްލީލު ދެލޯ ރަތްކޮށްގެންހުރެ ތޮލާލުއާ ގާތަށް ޖެހެން ފަށައިފިއެވެ. ތޮލާލު ދެންވެސް މަސައްކަތް ކުރީ ދުއްވައިގަންނާށެވެ. ނަމަވެސް އޭނާއަށް ކުރިއަށް އެންމެ ފިޔަވަޅެއްވެސް ނޭޅުނެވެ. އިކްލީލު އޭނާ ހިފެހެއްޓިއެވެ.\nޖެހިގެން އައި ދުވަހު ވިލިނގިލީ ވަލުތެރޭން ފެނުނީ ނިކަން އިހާނެތިގޮތަކަށް މަރާލާފައި އޮތް ތޮލާލުގެ ހަށިގަނޑެވެ. މުޅި ހަށިގަނޑު އޮތީ ލެއިން ކަޅިކޮށްފައެވެ. ދެލޯވެސް އޮތީ ބޭރަށް ނިކުމެފައެވެ. އެހެންކަމުން އެއަނިޔާވެރިއަކީ ކާކުކަން ހޯދުމަށްޓަކައި ކަމާބެހޭ ފަރާތުން ވަގުތުން މަސައްކަތް ފެށިއެވެ.\n"ތޮލާލުގެ މަރުގެ ޚަބަރު ލިބުމުން އަހަރެންވެސް ވަރަށް ހިތާމަކުރަން. ހިތަށްއެރި ސާރާ ވަރަށް ދެރަވާނޭ." އަމީނު ވާހަކަ ދެއްކީ ސާރާއާއެވެ.\n"ލޯބިވި މީހަކަށްވީތީ ކޮންމެވެސް ވަރަކަށް ދެރަވި. ނަމަވެސް އޭނާގެ ކެހިވެރިކަން ހިތަށްއެރީމާ އެހިތްދަތިކަން ފިލައިފި." ސާރާ ދެލޮލަށް ގިނަވި ކަރުނަތައް އަތުގެ ނުފުށުން ފޮހެލިއެވެ.\n"އަހަރެންކަހަލަ ތެދުވެރި މީހަކު ނެތިދާ ދުވަހަކުން ހިތާމަކޮށް ރޮއި ހަދާ މީހުން ނިކަން ގިނަވާނެތާދޯ" އަމީނު ސީދާ ސާރާގެ ލޮލަށް ބަލަން ހުރެފައި ބުންޏެވެ. ހީވީ އެލޮލުގެ ތެރެއަށް ފީނައިގަންނަން އުޅޭހެނެވެ.\n"ތިވަރަށް ނުބަލަބަލަ އަމީނު.....އަހަރެން ލަދުގަނޭ....އަމީނަށް އެކަހަލަ ގޮތެއް މެދުވެރިވެއްޖެއްޔާ އަހަރެންވެސް ވަރަށް ދެރަވާނެ..." ސާރާ ހިތުން އަމީނަށް މަގާމެއް ލިބެން އުޅޭކަމުގެ ސިގްނަލް ފުރަތަމަ ފަހަރަށް ސާރާދިނެވެ. ލިބުނު ހިތްހަމަޖެހުމާއެކު އަމީނަށް ދެލޯ މަރާލެވުނެވެ.\n"ތިހެން ބުނީމަ އަހަރެން އޮޅުންފިލުވާލާހިތް ވެއްޖެ. ސާރާ އަނެއްކާވެސް ބައިވެރިޔަކަށް އަހަރެން ޚިޔާރުކޮށްފާނަންތަ؟" ވަރަށް އުއްމީދާއެކު އަމީން އެއްސެވެ. އިރުކޮޅެއް ވަންދެން ވިސްނަން ހުރެފައި އާއެކޭ ބުނާފަދަ ގޮތަކަށް ސާރާ ބޯޖަހާލިއެވެ. ލިބުނު އުފަލާއި ހިތްހަމަޖެހުމާއެކު އަމީނު ސާރާ ގެނެސް އޭނާގެ މެޔާލާ ބޮނޑިކޮށްލިއެވެ. ދުވަސްތަކެއްގެ އިންތިޒާރަށްފަހު ލޯބި ހާސިލްވެއްޖެ ކަމުގައި އޭނާއަށް ހީކުރެވެން ފަށައިފިއެވެ. އެއީ ދިގު އިންތިޒާރެއްގެ ނިމުމެވެ. ފުރަތަމަ ސާރާ އަމީނަށް ކުރި ނަފްރަތެއް މިހާރަކު ނެތްކަހަލައެވެ. މިހާރު އޭނާގެ ހިތުގައި އަމީނަށްޓަކައި ވަނީ ލޯތްބާއި އޯގާތެރިކަން އުފެދިފައެވެ.\nއަނެއްކާވެސް ހިތަށް ކުޅަދާނަ ނުވާވަރުގެ ޚަބަރެއް ސާރާއަށް ލިބުނީ އެއުފާވެރިކަންމަތީ ހޭދަކުރާތާ ދެދުވަހެއްގެ ތެރޭގައެވެ. ނަމަވެސް އެޚަބަރަކީ އެނާ ފަހަރެއްގައިވެސް ގަބޫލުކުރަން ބޭނުންވާ ޚަބަރެއް ނޫނެވެ.\n"ވަރަށް ކުއްލިގޮތަކަށް ފަޒީލާ މަރުވެއްޖެ." މިޖުމްލަ އޭނާގެ ސިކުނޑީގައި ހަރުލާފައިވަނީ ހޮނުގުގުރިއެއް ފަދައިންނެވެ.\n"ނޫން....ފަޒީ މަރެއް ނުވާނެ...." އަމީނުގެ މޭގައި ބޯއަޅާލެވުމާއެކު ސާރާ ރޮއިގަތެވެ.\n"ދެރަނުވޭ ސާރާ....އަހަރެން ދުވަހަކުވެސް ސާރާ އެކަނިވިޔަކަ ނުދޭނަން. އަހަރެން އަބަދުވެސް ސާރާއާއެކުވާނަން." އަމީނު ސާރާއަށް ހިތްވަރުދިނެވެ. އެއީ ތެދެކެވެ. އޭނާ އަބަދުވެސް ސާރާއާއެކުވެއެވެ. އެހެން މީހުންގެ ލޯތަކަށް ފެންނަ ފަށުގަޔާއި ނުފެންނަ ފަށުގައެވެ.\nދުވަސްތަކަކަށްފަހު ތޮއްޔިބު އެގެއަށް އައިސްވަނީވެސް އެވަގުތުއެވެ. ތޮއްޔިބު އައިއިރު ސާރާވެސް ހުރީ ހަމަޔަކަށް އެޅިފައެވެ. އެހެންވެ ފުރަތަމަވެސް ތޮއްޔިބު ޚިޔާލުދިނީ އަލުން އަމީނުއާއި ސާރާގެ ކައިވެނި ކުރުމަށެވެ. އެކަން ހިތުގެ އަޑިން ސާރާ ގަބޫލު ކުރިއިރު އަމީނުހުރީ އުފަލުން ހެވި ދިލިފައެވެ. ގައިމެވެ. އެއީ ކާކުކަން އެނގޭނަމަ ސާރާ އެކައިވެންޏާ ނުރުހޭނެއެވެ. އާއެކެވެ. މިހާރު އެއީވެސް އެބޯގަންވިލާގެ ހަނދާނެވެ. އިކްލީލާއި އަމީނު އާއި ޝަފީގު މިހާރު އެއީ އެކަކުއެވެ. މަޤުޞަދު ހާސިލް ކުރުމަށްޓަކައި އެސިފަތަކުގެ ބޭނުންކުރީ ހަމަ އިކްލީލެވެ. ބޯގަންވިލާދަށުން ސާރާގެ ޙަޔާތަށް އައި ބައިވެރިޔާއެވެ. އޭނާގެ ސަބަބުން ސާރާއަށް އެއްވެސް ދެރައެއް ނެތެވެ. ހުރިހާ އުފަލެއްވެސް ސާރާއަށް ލިބޭމެއެވެ. ނަމަވެސް ކައިވެނި ކުރެވެނީ އަމީން އާ ނޫންކަމާއި، އަމީނު މިހާރު ދުނިޔޭގައި ނެތްކަން އެނގޭހިނދު ސާރާއަށްވާނީ ކިހިނެއްބާވައެވެ؟ އަލުން އެބޯގަންވިލާ މަލުގެ ބައިވެރިއަކަށް އޭނާ ވެދާނެބާއެވެ. ހަޤީޤަތް ނޭނގޭނަމަ ކިތަންމެ ދުވަހެއް ވަންދެންވެސް އުފަލުގައި އުޅެވިދާނެއެވެ. އެކަން ބަލަމާ ހިނގާށެވެ. ފެންނަ ފެނުމުގައި އެއީ އަމީނެވެ. އަމީން ކުރަންޖެހޭ ހުރިހާ ކަމެއް އޭނާއަށް ކުރެވެއެވެ.\nމިހާރު ސާރާގެ މުޅި ދިރިއުޅުމަށް އެވަނީ އުމުރުން އެންމެ ތިންއަހަރުގައި ދިމާވި ބޯގަންވިލާ ފެތުރިފައެވެ.\n"އަހަރެން މިދުވަހަށް އިންތިޒާރު ކުރާތާ ލައްކަ ދުވަސްވެއްޖެ." ކައިވެންޏަށްފަހު ފުރަތަމަރޭ އަމީން ސާރާއާ ވާހަކަ ދެއްކިއެވެ.\n"މިރޭ ލިބޭ އުފަލަކަށްވުރެން، މާޒީގައި އަމީންއާ ދޭތެރޭ ކަންތައް ކުރެވުނުގޮތް ހިތަށް އަރާފައިވާ ދެރަ މާބޮޑު. ހިތަށްއަރާ އޭރުވެސް އަހަންނަށް އަމީނު އާ ދޭތެރޭ ވިސްނާލެވުނުނަމައޭ." މާޒީގެ ފުން ކަނޑުގެ ތެރެއަށް ސާރާ ފެތެން ފެށިއެވެ.\n"މާޒީގެ އެއްވެސް ހިތި ރަހައެއް އަހަރެންގެ އަރަކު މިހާރަކު ނެތް. އަހަރެންގެ ވަށައިގެންވެސް މިހާރު އަހަންނަށް ފެންނަނީ އުފަލާއި ހިތްހަމަޖެހުން." އަމީން ސާރާ ގެނެސް އޭނާގެ މެޔާލާ ބޮނޑިކޮށްލިއެވެ. ތެދެކެވެ. ދުވަސްތަކަކަށްފަހު މިހާރު އޭނާއަށް ދުނިޔޭގައިވާ ހުރިހާ އުފަލެއްވެސް ލިބިފައިވާ ކަހަލައެވެ.\n"އަހަރެން ވަރަށް އުފާވެއްޖެ. ވެއަތުވި މާޒީ ހަނދާން ނައްތާލާފައި އަނެއްކާވެސް އަހަރެންގެ ލޯތްބަށް ވަގުތުދިނީތީ ވަރަށް ހިތްހަމަޖެހިއްޖެ އަހަރެން." ސާރާ އަމީނުގެ މޭގެތެރެއަށް ވަދެ ރަނގަޅަށް ބޮނޑިވެލިއެވެ.\n"އަހަރެން މިއޮއްހާ ދުވަހުވެސް ކެތްކުރީ ސާރާދެކެ ލޯބިނުވާތީކީނޫނޭ. އަބަދުވެސް އަހަރެން އައީ ދުރާ ގާތުން ސާރާގެ ހަރަކާތްތައް ބަލަމުން...." އަމީނު ސާރާގެ އުނަގަނޑުގައި ހިފާ އިތުރަށް ގަޔާ ދިމާއަށް ދަމާލިއެވެ. އެރޭ ލިބުނު އުފަލާއި ހިތްހަމަޖެހުން ހިއްސާކޮށްފައި ސާރާ ނިކަން ރުއިވެސްމެއެވެ. އެރޭ އަމީނަކީ ތޮލާލު ފަދައިން އޭނާގެ ޙަޔާތަށް އައި މީހަކަށް ނުވުމަށް އެދެވުނުވެސްމެއެވެ.\nމިގޮތުގައި ދުވަސްތައް ފާއިތުވަމުން އައިސް ސާރާއާއި އަމީނުގެ ދެވަނަ ކައިވެންޏަށްވެސް އެއްމަސް ފުރެން ކައިރިވަނީއެވެ. ފާއިތުވެދިޔަ ކޮންމެ ދުވަހަކީވެސް ސާރާގެ ޙަޔާތަށް އުފާވެރި ދުވަސްތަކެކެވެ. އެދުވަސްތަކުގައިވެސް އޭނާއަށް ނުލިބޭ އެކައްޗެއްވެސް ނެތެވެ. އަމީނު މަސައްކަތް ކުރަމުން އައީ ދުނިޔޭގައިވާ ހުރިހާ އުފަލެއްވެސް ސާރާއަށް މިލްކުކޮށްދޭށެވެ. ސާރާ ބޭނުންވާ އުފާތަކުގެ ތެރެއިން އޭނާއަށް ކޮށްނުދެވުނުހާވެސް ކަމަކީ ސާރާގެ އުނގު ފަޅުފިލުވާނެ ކުއްޖަކު ހޯދައިދިނުމެވެ. ސާރާ އެކަމަށް އެދި އެދި އާދޭސް ކުރާއިރުވެސް އަދި ދަރިއަކު ވިހަން ސާރާ މާއަވަސް ކަމަށް ބުނެ އަމީނު ކަނޑައެޅިގެން އިންކާރު ކުރެއެވެ.\n"ކުއްޖަކު އަދި ނުހޯދިފައެއް ނެތެއްނު....އެހެން ނޫނަސް ވިހަން އަދި ސާރާ މާއަވަސްކަންނޭނގެ...." އެއީ ފެށުނީއްސުރެންވެސް އަމީނު ބުނާ ވާހަކައެވެ. ހީވާކަހަލައެވެ. ސާރާގެ ބަނޑުން އޭނާގެ ދަރިއަކު އުފަންވުމަށް އޭނާ ބޭނުން ނުވަނީއެވެ. އެހެންނަމަ ވިހަން ސާރާ ޅަވާންވީ ކީއްވެގެން ހެއްޔެވެ؟ މިހާރު ސާރާގެ އުމުރުންވެސް ވިހި ބާވީސް އަހަރު ފުރިދާނެކަން ގައިމެވެ.\n"ކިތަންމެ ކުޑަޔަސް އަހަރެން ބޭނުން ކުއްޖަކު." ސާރާގެ ދެލޮލުން ކަރުނައިގެ އަސަރު ވިދަން ފަށައިފިއެވެ.\n"ސާރާ ނިކަން ވިސްނާލަބަލަ! ކިހިނެއްތަ އަހަރެމެން ދަރިއަކު ހޯދާނީ. ސާރާތީ ތެލެސީމިޔާ ކެރިއަރެއް. އެހެންމެ އަހަންނަކީވެސް ކެރިއަރެއް." މިފަހަރު އޭނާ ދެއްކީ ކުރިން ނުދައްކާ އުޒުރެކެވެ. އެހެން ނަމަވެސް އެއީ ޒަމާނަށް ބަލާއިރު ވަރަށް މަޤުބޫލު އުޒުރެކެވެ. އެކަމަކުވެސް އެއުޒުރުވެސް ސާރާއަކަށް މަޤުބޫލެއް ނޫނެވެ. އަމީނަކީ ތެލެސީމިޔާ ކެރިއަރެއް ކަމަށް ގަބޫލުކުރާކަށްވެސް އޭނާ ބޭނުމެއް ނޫނެވެ.\n"މިހާރު އަނެއްދޮގު އަމީނު ތިހަދަނީ. މީގެކުރިން ބުނަމުން އައީ އަހަރެން ޅަވާހަކަ. މިހާރު ދެކެރިއަރުންނަށްވީ....ވަރިހަމަ ދެކެރިއަރުންނަށްވިޔަސް ރަނގަޅު ކުއްޖަކުވެސް ލިބިވެސްދާނެއެއްނު." ސާރާގެ ލޯ ކަރުނައިން ތެމެން ފަށައިފިއެވެ.\n* މޫސާ ޞާޢިދުގެ ހިތްގައިމު ވާހަކަ "ބޯގަންވިލާ" ގެ މިބައިގައި ގެނެސްދެވިފައިވާނީ ވާހަކައިގެ ޞަފުހާ ނަމްބަރު 85 އިން 88 ށެވެ.


Report : Dhunfathuge Isthiumaalu Kurun: Gehlumuge Agu Adhaa Kurevidhaanebaa? ދުންފަތުގެ އިސްތިއުމާލުކުރުން: ގެއްލުމުގެ އަގު އަދާކުރެވިދާނެބާ؟ – Huvadhoo News Report : Dhunfathuge Isthiumaalu Kurun: Gehlumuge Agu Adhaa Kurevidhaanebaa? Huvadhoo News\nދުންފަތުގެ އިސްތިއުމާލުކުރުން: ގެއްލުމުގެ އަގު އަދާކުރެވިދާނެބާ؟\nދުންފަތުގެ އިސްތިއުމާލުކުރުމަކީ އަޅުގަނޑުމެންގެ މުޖްތަމަޢުގެ އަފްރާދުން، އެވަބާއަކުން އަމިއްލަ ނަފްސުތައް ސަލާމަތްކުރަން ޖެހިފައިވާ، އޭގައި ގުނާ އަދަދު ނުކުރެވޭހާ ގިނަ ނުރައްކާތަކެއް އެކުލެވިގެންވާ ޢަމަލެކެވެ. މިއީ މުޖްތަމައުގެ ކުރިޔަށް އޮތް ޖީލުގެ ޒުވާނުން ކަމަށްވާ ކުޑަކުދިންވެސް އެވަބާއެއްގެ ޝިކާރައަކަށްވެ ހަލާކުވަމުންދާ ފަނާކުރަނިވި ހަރަކާތެއް ކަމީ ލޯމަތިން ފެންނަން އޮތް، ދެބަސް ނުވެވޭނެ ހަޤީޤަތެވެ. ކަންމިހެން އޮތުމާއިއެކު މިރިޕޯޓްގެ މަޤްސަދަކަށް ވެގެންދާނީ4ލައްކައަށް ވުރެ ބޮޑު އާބާދީއެއް ދިރިއުޅެމުންދާ މި ރާއްޖޭގެ ރައްޔިތުންނަށް ދުންފަތުގެ އިސްތިއުމާލު ކުރުމުން ފެންމަތިވާ މައްސަލަތަކާއި، އެމައްސަލަތައް ހައްލުކުރުމަށް އެޅޭނެ ފިޔަވަޅުތަކާއި ބެހޭ ގޮތުން މަޢުލޫމާތުދީ ކިޔުންތެރިން ހޭލުންތެރި ކުރުވުމެވެ. މި ރިޕޯޓުގައި ދުންފަތުގެ އިސްތިއުމާލުކުރުމަށް މަގުފަހިވާ އާންމު ސަބަބުތަކާއި، އޭގެ ސަބަބުން ކުރިމަތިލާން ޖެހޭ ބަލިމަޑުކަމާއި އަދި ތަފާތު ޙައްލުތަކުގެ މައްޗަށް ނަޒަރު ހިންގާލެވޭނެއެވެ. މިއީ ހެލްތް ޕްރޮޓެކްޝަން އެޖެންސީގެ ފަރާތުން ފާޠިމަތު ދިފްލާ އަދި ލައިފްސްޓައިލް އެޖެންސީގެ ފަރާތުން ޙަސަން މުޙައްމަދާއި ބައްދަލުކޮށް ލިބިފައިވާ މަޢުލޫމާތާއި ތަފާސްހިސާބުތަކުގެ މައްޗަށް އެކުލަވާލެވިފައިވާ ރިޕޯޓެކެވެ.\nދުންފަތުގެ އިސްތިއުމާލު ކުރުމަށް މެދުވެރިވާ ސަބަބުތަށް\nތަފާސްހިސާބުތަކުން ފާހަނގަކުރެވިގެންދާ އެންމެ ބޮޑު އެއް ހެއްކަކީ، ރާއްޖޭގައި ދުންފަތުގެ އިސްތިއުމާލުކުރުމުގެ ތުހުމަތުގައި ފުލުހުންގެ ބެލުމުގެ ދަށަށް މިދިޔަ އަހަރު (2020 ވަނަ އަހަރު) ގެންދިޔަ 2000 ގާތް ކުރާ ކުށްވެރިންގެ ތެރެއިން ގިނަ އަދަދެއްގެ މީހުންނަކީ 16 އަހަރާއި 24 އަހަރާއި ދެމެދުގެ އުމުރުފުރާގެ ޒުވާނުންކަމެވެ. މީގެން ދޭހަވެގެންދަނީ، ރާއްޖޭގައި ދުންފަތުގެ ޝިކާރައިގައި ޖެހިފައިވާ މީހުންގެ ބޮޑު އިންސައްތައެއް ނިސްބަތްވަނީ ކުޑަ ކުދިންނަށްކަމެވެ. އެޗް.ޕީ.އޭ ގެ ފަރާތުން ދިފްލާ މަޢުލޫމާތު ދެއްވާ ގޮތުގައި، މިފަދައިން ވުމަށް މެދުވެރިވާ އެންމެ އާންމު އެއް ސަބަބަކީ އެހެން މީހުންގެ ނުފޫޒެވެ. މީގެ ތެރޭގައި އެކުދިންގެ މައިންބަފައިންނާއި އަދި އެކުގައި އުޅޭރައްޓެހިންގެ އިހުމާލުވެސް ފާހަގަކުރެވެއެވެ. މިއާއި ވިދިގެން ދެން އަންނަ ސަބަބަކީ، ސިގިރެޓު ފަދަ ހަށިގަނޑަށް ނުރައްކާތެރި މާއްދާތައް އެކުލެވޭ ބާވާތް ބާވަތުގެ ތަކެތި ފަސޭހައިން ގަނެވެން ހުރުމެވެ. މިފަދަ ތަކެތި ފެންނަލެއް ގިނަވެފައި، ފަސޭހައިން ލިބެން ހުރުމުން، ދުންފަތުގެ ޝިކާރަޔަށް ވަމުންދާ ޅަކުދިންނަށް މިތަކެތި ބޭނުން ކުރުމަށް އިތުރު ހިތްވަރެއް ލިބިގެންދެއެވެ. ޓީވީންނާއި އިޖްތިމާޢީ ވިޔުގަ ތަކުގައި ދުންފަތް އިސްތިހާރު ކުރުންވެސް ހަމަ މިފަދައެވެ. މީގެ އިތުރުން ގޭތެރޭގައި މައިންބަފައިންނާއި އަދި ބޭރުތެރޭގައި ބޮޑެތި މީހުން، ކުޑަކުދިންނަށް ދައްކާ ނޭދެވޭ ނަމޫނާއަކީވެސް އެކުދިން ދުންފަތުގެ ދުނިޔެއަށް މަރުޚަބާ ކިޔުމަށް އެހީވެދޭ ކަމެއް ކަމުގައި ދިފްލާވަނީ ހިތާމައާއި އެކު ފާހަގަކޮށްފައެވެ. އެގޮތުން ކުޑަ ކުދިންގެ މެދުގައި ދުންފަތުގެ އިސްތިއުމާލުކުރުން މިވަނީ %11.2 އަށް އިތުރުވެފައެވެ.\nދުންފަތުގެ އިސްތިއުމާލު ކުރުމުން ފެންމަތިވާ ބައެއް މައްސަލަތަށް\nކުރެވިގެން ގޮސްފައިވާ ގިނަ ދިރާސާތަކުން ދައްކާގޮތުގައި ދުންފަތުގެ އިސްތިއުމާލު ކުރުމަކީ އިޖްތިމާޢީ ގިނަ މައްސަލަތަކެއް އުފެދިގެންދާ ކަމެކެވެ. އެފަދަ ބައެއް މައްސަލަތަކަށް ބަލާލާއިރު ފާހަގަ ކޮށްލެވޭ އެއް ކަމަކީ ޒުވާނުންގެ ތަޢުލީމީ ފެންވަރު ދަށަށް ދިޔުމެވެ. މިއީ ދުންފަތުގެ އިސްތިއުމާލުކުރުމުގެ ސަބަބުން ނިކުންނަ ނަތީޖާއެއް ކަމަށް ލައިފްސްޓައިލް އެޖެންސީގެ، ހަސަން މުޙައްމަދު އިއްތިފާގުވެލައްވައެވެ. މީގެ އިތުރުން ދެން ފެނިގެންދާ އަނެއް ނޭދެވެ މަންޒަރަކީ ވިސްނުމާއި ފިކުރަށް، އަދި އުޅުމާއި ސުލޫކަށް ބަދަލު އަންނަމުންދާ ތަނެވެ. މިހެންވުމުގެ ސަބަބުން އާއިލާތައް ރޫޅި، ދަރިން ހެޔޮ ގޮތުގައި ތަރުބިއްޔަތު ނުކުރެވޭ ހިސާބަށް މައްސަލަތައް ގޯސްވެއެވެ. އަދި އާއިލާ ތެރޭގައި ހަމަ ނުޖެހުމާއި އަރައިރުންތައް ގިނަވެ ތަޅާފޮޅުންތައްވެސް ރިޕޯޓް ކުރެވޭ މިންވަރު ދުވަހެއް ދުވަހަކަށް ދަނީ އިތުރުވަމުންނެވެ. މިފަދައިން ދުންފަތުގެ އިސްތިއުމާލު ދިގު މުއްދަތަކަށް ކުރާ އަންހެނުންގެ %42 އަންހެނުން ދަރިމައިނުވުމުގެ މައްސަލައަކީވެސް މިހާރު ފެންމަތި ވަމުންދާ ގިނަ މައްސަލަތަކުގެ ތެރޭގައި ހިމެނޭކަމެކެވެ.\nދުންފަތުގެ އިސްތިއުމާލުކުރުމާއި ސިއްޙަތާއި ހުރި ގުޅުން\nދުންފަތުގެ އިސްތިއުމާލު ދިގު މުއްދަތަކަށް ކުރުމަކީ ސިކުނޑީގެ އެތަށް ބަލިތަކަކަށް މަގުފަހިވާ ނުރައްކާތެރި ކަމެކެވެ. މީގެ ސަބަބުން ހަށިގަނޑުގެ ‘ޖީން’ ތަކަށް އަދި ސިކުނޑީގެ މަސައްކަތް ކުރުމުގެ ނިޒާމަށް ބަދަލުތަކެއް އައިސް މީހާގެ ސުލޫކުން ތަފާތުތަކެއް ފެނިގެން ދާން ފަށައެވެ. މިއީ އަދި އާދައިގެ ގެއްލުން ތަކެވެ. ދެން ފެންނަން ފަށަނީ ހިތުގެ ބަލިތަށް ޖެހޭތަނެވެ. އަދި އޭގެ ފަހުގައި ސްޓްރޯކް ޖެހުން އާންމުވެ ފުއްޕާމޭގެ ބަލިތަކާއި، ކެންސަރ، އަދި އެޗް.އައި.ވީ/އެއިޑްސް އާއި ހެޕަޓައިޓިސް ފަދަ ބަލިތަކުގެ ޝިކާރައަކަށް މީހާވެގެން ދަނީ ފަޅި ސިކުންތެކޭ ހިވާފަދަ ކުޑަ ވަގުތުކޮޅެއްގެ ތެރޭގައެވެ. 600 އަށް ވުރެ ގިނަ ޒުވާނުން ބައިވެރި ކޮށްގެން ރާއްޖޭގައި ހަދާފައިވާ ރިސާޗަކުން ދައްކާ ގޮތުގައި ފުރާވަރުގައި ދުންފަތުގެ އިސްތިއުމާލުކުރަން ފެށި މީހުން، އުމުރުން ދުވަސްވީ ވަރަކަށް ފުއްޕާމޭގެ ބަލިތަކާއި، ނާރުގެ މައްސަލަ، އަދި ލޮލަށް ފެނުމުގެ ދަތިކަމާއި ކުރިމަތިލާން ޖެހޭ އަދަދު، ދުންފަތުގެ އިސްތިއުމާލު ނުކުރާ މީހުންނާއި އަޅާބަލާއިރު އެތަށް ގުނަ އިތުރެވެ. މިއީ ސަމާލުކަމަށް ގެނައުން ކޮންމެހެން މުހިއްމު ކަމެއް ކަމަށް ދިފްލާވަނީ ފާހަގަ ކުރައްވާފައެވެ.\nދުންފަތުގެ އިސްތިއުމާލު ކުރުމާއި މާރާމާރީއާއި ހުރި ގުޅުން\nދުންފަތުގެ އިސްތިއުމާލު ކުރުމަކީ މާރާމާރިތަކާއި ވަރަށް ބޮޑަށް ގުޅިފައިވާ ކަމެކެވެ. އެހެންނަމަވެސް ރިޕޯޓުކުރެވޭ ކޮންމެ މާރާމާރީއަކީ ދުންފަތުގެ އިސްތިއުމާލު ކުރުމާއި ގުޅުން ހުރި ކަމަކަށް ނުވެދާނެއެވެ. މިކަމާއި މާރާމާރީއާއި ގުޅޭ ހިސާބަކީ އެއަށް ހިފާފައި ހުންނަ ވަޖިދައެވެ. އޭގެ ސަބަބުން ދުންފަތުގެ ޝިކާރައަކަށް ވެފައިވާ މީހުންނަށް، އަގުބޮޑު ދުންފަތުގެ ބާވަތްތަށް ގަނެވޭނެ ގޮތެއް ހޯދުމަށް އަމިއްލަ ނަފްސު މަޖުބޫރު ކުރެއެވެ. އަދި ތިމާގެ ބޭނުން ފުއްދުމަށް އެކަށީގެންވާ ފައިސާ ހޯދުމަށްޓަކައި ކުރެވޭ ވިޔާނުދާ އަމަލުތަކުގެ ތެރެއިން މާރާމާރީއަށް މަގުފަހިވާ ކަންތައް ކުރެވެއެވެ. ގިނަ ފަހަރު މިފަދަ މައްސަލަތަށް ތަހުޤީޤުކޮށް ބަލާއިރު މަރާމާރީ ހިންގި ކުށްވެރިޔާ ހުންނީ ހަމަހޭގައިވެސް ނޫންކަމަށް އެޗް.ޕީ.އޭ އިން މަޢުލޫމާތު ދެއްވައެވެ. މިތަހުޤީޤުތަކުގެ ތެރެއިން ކުށްވެރިން އަމިއްލަ ގެއިންނާއި އެހެނިހެން ގެތަކުން، ވެރިންނަށް ބިރުދައްކައިގެން ވައްކަން ކުރާކަމަށާއި، ގަދަކަމުން ތަކެތި ފޭރިގަންނަ ކަމަށް އަމިއްލައަށް އެއްބަސް ވެފައިވާކަމަށްވެސް މަޢުލޫމާތު ލިބިފައިވެއެވެ.\nދުންފަތުގައި ހިމެނޭ މާއްދާތައް\nދުންފަތުގައި ހަށިގަނޑަށް ގެއްލުން ލިބޭ 7000 މާއްދާ ހިމެނެއެވެ. ތަފާސްހިސާބުތަކުން ދައްކާ ގޮތުގައި އޭގެތެރެއިން 250 މާއްދާއަކީ އޭގައި މަތީ އަދަދަކަށް ވިހަ އެކުލެވިގެންވާ ނުރައްކާތެރި މާއްދާތަކެކެވެ. އަދި 70 މާއްދާއަކީ ސީދާ ކެންސަރައަށް މަގުފަހި ކުރުވާ ފަނާކުވަރަނިވި މާއްދާތަކެކެވެ. އޭގެ ތެރެއިން ވަކި ވަކި މާއްދާތަކަށް ބަލާލާއިރު “ޓާރ” އަކީ ފުއްޕާމޭ ހަލާކުކޮށްލާ، ނޭވާލުމުގެ ނިޒާމަށް ގެއްލުންތަކެއް ފޯރުކޮށްދޭ މާއްދާއެކެވެ. އަދި “ނިކޮޓިން” އަކީ ހިތުގެ ވިންދު އަވަސްކޮށް، ލޭގެ ޕްރެޝަރު މަތިކޮށްދޭ މާއްދާއެކެވެ. މިއީ ވަރަށް ވިހަގަދަ މާއްދާއެއްގެ ގޮތުގައި ކަނޑައެޅިފައިވާ އެއްޗެކެވެ. އަދި ހަމައެހެންމެ ދުންފަތުގައި އެކުލެވޭ “ކާރބަން މޮނޮކްސައިޑް” އަކީ ހަށިގަނޑުގެ ލޭދައުރު ކުރުމުގެ ނިޒާމަށް ބަދަލުތަކެއް ގެނުވައި، ހާރޓް އެޓޭކް ފަދަ ހިތުގެ ބަލިތަށް ޖެހުމަށް މަގުފަހި ކުރުވާ މާއްދާއެކެވެ. މީގެ އިތުރުންވެސް ދުންފަތުގައި، “ނައިޓްރޮޖެން އޮކްސައިޑްސް”، “ސިލިއަޓޮކްސިކް އެޖެންޓްސް”، “މެޓަލްސް” އަދި “ރޭޑިއޯއެކްޓިވް ކޮމްޕައުންޑްސް” ފަދަ ވިހަ ގަދަ އެތަށް މާއްދާތަކެއް އެކުލެވިގެންވެއެވެ.\nލިބިފައިވާ ތަފާސްހިސާބާއި ދިރާސާތަކުން ދައްކާ ގޮތުގައި ދުންފަތުގެ އިސްތިއުމާލު ކުރުމަކީ އޭގެ ސަބަބުން އިޖްތިމާއީ، އިޤްތިސާދީ، އަދަބީ އަދި އަޙުލާގީ އެތަށް ގޮންޖެހުންތަކެއް ކުރިމަތިލާން ޖެހޭ ކަމެކެވެ. މި މައްސަލައަށް ދާއިމީ ޙައްލެއް ވަގުތުން ވަގުތަށް ހޯދެން ނެތް ކަމުގައިވީނަމަވެސް ވަގުތީ އެތަށް ހައްލުތަކެއް އެބަ ހުއްޓެވެ. ކުޑަ ކުދިން ދުންފަތުގެ އިސްތިއުމާލު ކުރުމާއި ދުރަށް ގެންދަން މައިންބަފައިންގެ ފަރާތުން އެއްބާރުލުން ލިބެން އެބަ ޖެހެއެވެ. ދަރިންނަށް ކުޑައިރުއްސުރެ ވަގުތު ދިނުމާއި، ލޯތްބާއި އަޅާލުން ދިނުމަކީ މިއަށް އެހީވެދޭނެ ކަންކަމެވެ. ހަމަ އެހެންމެ ދަރިފުޅުގެ އިޙްސާސްތަޢް ދެނެގަނެ އެއަށް ކަނުލާ އަޑުއެހުންވެސް އެފަދައެވެ. ދަރިންނަށް އަނިޔާ ނުކުރުމާއި ހާޅޭއްލަވާ ގެއިން ބޭރު ނުކުރުން ފަދަ ކަންކަން ބެލެނިވެރިއެއްގެ ހައިސިއްޔަތުން ކުރެވޭ އިރު، ބާރުވެރި ފަރާތްތަކަށްވެސް މިފަދަ އަމަލުތަށް ކޮންޓްރޯލް ކުރުމަށް ކުރެވިދާނެ އެތަށް ކަމެއް ހުންނާނެއެވެ. ދުންފަތުގެ އިސްތިއުމާލު ކުރާ ބޮޑެތި މީހުންނަށް ޤާނޫނާއި ޤަވާއިދުގެ ދަށުން ދޭންޖެހޭ އެކަށޭނަ އަދަބުތައް ދެފުށް ފެންނަ ގޮތަށްދީ އެކަންކަން މުޖްތަމައުގައި އާންމުވިޔަ ނުދީ، ކުށް ކުރާ މީހުންނަށް ކުށުގެ އަދަބު ލިބޭކަން ހާމަކޮށްދިނުމަށް އަޅަންޖެހޭ ހަރުކަށި ފިޔަވަޅުތައް އެޅިދާނެއެވެ. ކޮންމެ ބަޔަކުވެސް އެބަޔެއްގެ ހައިސިއްޔަތުން މިފަދަ މުޖަތަމަޢުއަށް ގެއްލުން ލިބޭ އަމަލުތައް ހުއްޓުވުމަށް މަސައްކަތް ކޮށްފިނަމަ، ފެންމަތިވާ މައްސަލަތަކަށް ކޮންމެވެސް ވަރެއްގެ އެދޭވޭ ޙައްލެއް ލިބިގެން ދާނެ ކަމީ ޝައްކެއް އޮތް ކަމެއް ނޫނެވެ.


އެއްވަނަ އާ ގާތްކުރަން ރެއާލްއަށް ލިބުނު ފުރުސަތު ރަނަށް ހަދައިފި\nޢަބްދުﷲ އަޝްރަފް 21 ފެބްރުއަރީ 2021 1 ހަފްތާ\nސްޕެނިޝް ލީގު ޓޭބަލްގެ އެއްވަނައިގައި އޮތް އެތުލެޓިކޯ މެޑްރިޑް ރޭ ކުޅުނު މެޗުން ބަލިވެފައި ވަނިކޮށް ދެވަނައިގައި އޮތް ރެއާލް މެޑްރިޑުން ރޭ ރެއާލް ވަލަޑޮލިޑް އާ ވާދަކޮށް ކުޅުނު މެޗު ކާމިޔާބުކޮށް ފަރަގު ކުޑަކޮށްފި އެވެ. ރަށުން ބޭރުގައި ރޭ ވަލަޑޮލިޑް އަތުން ރެއާލް މޮޅުވީ 0-1 އިންނެވެ.\nސްޕެނިޝް ލީގުގެ ޕޮއިންޓް ޓޭބަލަށް ބަލާލާއިރު ރޭ އަމިއްލަ ދަނޑުގައި ލެވާންޓޭ އަތުން 0-2 އިން ބަލިވި އެތުލެޓިކޯ މެޑްރިޑް އެއްވަނައިގައި އޮތީ 55 ޕޮއިންޓާ އެކު އެވެ. ދެވަނައިގައި އޮތް ރެއާލް މެޑްރިޑް އެތުލެޓިކޯ މެޑްރިޑަށްވުރެ އެއް މެޗު އިތުރަށް ކުޅެފައިވީ ނަމަވެސް އެ ޓީމު އަދިވެސް އޮތީ އެތުލެޓިކޯ އަށްވުރެ ތިން ޕޮއިންޓް ފަހަތުގަ އެވެ. ތިން ވަނައިގައި އޮތް ބާސެލޯނާ އޮތީ ރެއާލް އަށްވުރެ ދެ މެޗް މަދުން ކުޅެގެން ހަ ޕޮއިންޓް ފަހަތުގަ އެވެ.\nވަލަޑޮލިޑާ ދެކޮޅަށް ރެއާލް އިން ރޭ ކުޅުނު މެޗުގައި އެ ޓީމުން ޖެހި ހަމައެކަނި ލަނޑު މެޗުގެ 65 ވަނަ މިނެޓްގައި ކާމިޔާބުކުރީ ކަސެމީރޯ އެވެ. މި ލަނޑުގެ ކުރިން ބްރެޒިލްގެ މިޑްފީލްޑަރު ކަސެމީރޯ އަށް މެޗުގައި ލަނޑު ޖަހާނެ ރަގަޅު ދެ ފުރުސަތެއް ލިބި ބޭކާރުވެސް ވި އެވެ. މީގެ އިތުރުން ރެއާލް މެޑްރިޑްގެ މަރިއާނޯ ޑިއަޒް، ވަލަޑޮލިޑްގެ ގޯލް ދާގަނޑުގައި ދެފަހަރު ބޯޅަ ތަތްކޮށްލި ނަމަވެސް އެ ދެ ފަހަރުވެސް ރެފްރީ ވަނީ ގޯލެއް ނޫންކަމަށް ނިންމާފަ އެވެ.\nރޭގެ މެޗުގައި ރެއާލް މެޑްރިޑްގެ ގޯލްކީޕަރު ތިބާއު ކޯޓުއާ ވެސް ވެނީ ވަލަޑޮލިޑުން ފޮނުވާލި ނުރައްކާތެރި ދެ ހަމަލާ އެއް ހުށިޔާރުކަމާއެކު ދިފާއުކޮށްފަ އެވެ.\nރެއާލް މެޑްރިޑާއި، މެންޗެސްޓަރ ސިޓން ކުއާޓަރ ފައިނަލަށް އެއްފައި ލައިފި\nރެއާލް އެއްވަރު، ބާސެލޯނާ ކުރިއަށް ޖެހިލައިފި


Raeesul Jumhooriyyaa, Srilanka Ge Raeesge Ariahah Ihuthiraam Ge Ziyaaratheh. ރައީސުލް ޖުމްހޫރިއްޔާ ސްރީލަންކާގެ ރައީސްގެ އަރިއަހަށް އިޙްތިރާމްގެ ޒިޔާރަތެއް – Huvadhoo News Raeesul Jumhooriyyaa, Srilanka Ge Raeesge Ariahah Ihuthiraam Ge Ziyaaratheh. Huvadhoo News\nރައީސުލް ޖުމްހޫރިއްޔާ ސްރީލަންކާގެ ރައީސްގެ އަރިއަހަށް އިޙްތިރާމްގެ ޒިޔާރަތެއް\nރައީސުލްޖުމްހޫރިއްޔާ އިބްރާހިމް މުހައްމަދު ޞާލިޙް، ސްރީލަންކާގެ ރައީސް ގޮތާބަޔާ ރާޖަޕަކްސަގެ އަރިހަށް އިހުތިރާމުގެ ޒިޔާރަތެއް ކުރައްވައިފިއެވެ.\nރައީސު،ލް ޖުމްހޫރިއްޔާ ސްރީލަންކާއަށް ކުރައްވާ ނުރަސްމީ ދަތުރުފުޅެއްގެ ތެރެއިން ސްރީލަންކާގެ ރައީސްގެ އަރިހަށް ކުރެވުނު މިޒިޔާރަތް ކުރިޔަށް ގޮސްފައިވަނީ އިއްޔެގެ ވަގުތެއްގައި ކޮލަންބޯގައި ހުންނަ ޕްރެޒިޑެންޓަލް ސެކްރެޓޭރިއެޓްގައެވެ.\nދެޤައުމުގެ ދެ ރައީސުންގެ މިބައްދަލުވުމުގައި ކޮވިޑް-19 ކޮންޓްރޯލްކުރުމަށް ދެޤައުމުގައި ކުރެވުމުން އަންނަ މަސައްކަތްތަކާއި، އަޅާފައިވާ ފިޔަވަޅުތަކާއި ގުޅޭގޮތުން މަޝްވަރާކުރެވިފައި ވެއެވެ. ދެ ރައީސުންގެ މަޝްވަރާގައި ކޮވިޑް ފެސިލިޓީތަކަށް ބުރަނުވާނޭހެން އަޅަމުންދާ ފިޔަވަޅުތައް ފާހަގަކުރެއްވުމުގެ އިތުރުން ދެޤައުމުންވެސް އެންމެ އިސްކަމެއް ދެނީ ވެކްސިން ފުރިހަމަ ކުރުން ކަމުގައި ފާހަގަކޮށްފައި ވެއެވެ.\nރާއްޖެއާއި ސްރީލަންކާގެ ދެމެދުގައި ޒަމާނުއްސުރެ އޮންނަ ގާތް ގުޅުމުގެ މައްޗަށް އަލި އަޅުއްވާލައްވައި، ދެޤައުމުގެ ގުޅުން މުސްތަގުބަލުގައި ވެސް ވަރުގަދަކުރެއްވުމަށް މަސައްކަތްކުރައްވާނެކަމުގައި މިބައްދަލުވުމުގައި ދެބޭފުޅުން ފާހަގަކުރެއްވިއެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާގެ އަރިހުގައި، ރާއްޖެއިން ސްރީލަންކާއަށް ކަނޑައަޅުއްވާފައިވާ ހުންނަވާ ސަފީރު އުމަރު އަބްދުއްރައްޒާގާއި، ސްޕެޝަލް އެންވޯއީ ފޮރ ކްލައިމެޓް ޗޭންޖް، ޞަބްރާ އިބްރާހީމް ނޫރައްދީން ބައިވެރިވެ ވަޑައިގެންފައި ވެއެވެ.


Best Futsal Tournament feshumuge rasmiyaathu baahvaifi\nބެސްޓް ފުޓްސެލް ޓޯނަމެންޓް ފެށުމުގެ ރަސްމިއްޔާތު ބާއްވައިފި\nމުލިމަތި ޔުނައިޓެޑްއިން އިންތިޒާމުކޮށްގެން ބާއްވާ ބެސްޓް ފުޓްސެލް ޓޯނަމެންޓް 2018 ފެށުމުގެ ރަސްމިއްޔާތު ބާއްވައިފިއެވެ\nރޭ ހުޅުދޫ ޕޮލިސް ދަނޑުގައި ބޭއްވި މި ރަސްމިއްޔާތު ޝަރަފުވެރިކޮށްދެއްވީ ބެސްޓް ސެލެކްޝަން ކޮމްޕެނީގެ މެނޭޖިން ޑިރެކްޓަރ މުޙައްމަދު ތަވީލްއެވެ. ރޭގެ ރަސްމިއްޔާތުގައި ވާހަކަދައްކަމުން ޝަރަފުވެރި މެހެމާން އަދި މުބާރާތުގެ މެއިން ސްޕޮންސާރ ބެސްޓް ސެލެކްޝަންގެ އެމްޑީ ވިދާޅުވީ ކޮންމެ އަހަރަކުވެސް ބެސްޓް ސިލެކްޝަން އިން ފުޓްސެލް މުބާރާތެއް ބާއްވަން ނިންމާފައިވާކަމަށެވެ\nމުލިމަތި ޖަމިއްޔާ އިން ވަނީ މި މުބާރާތް ކާމިޔާބުކަމާއެކު ކުރިއަށް ގެންދިއުމަށްޓަކައި ޕަބްލިކް ވޯކްސް، ހުޅުމީދޫ ޕޮލިސް، ހައުސިން މިނިސްޓްރީ، އައްޑޫ ސިޓީ ކައުންސިލް އަދި އީޓީއެފްއޭ އިން ދެއްވި އެހީތެރިކަމާ އެއްބާރުލުމަށް ޝުކުރު ދަންނަވާފައެވެ. މީގެ އިތުރުން އެ ޖަމިއްޔާއިން ބުނެފައިވަނީ މީގެ ކުރިންވެސް ހުޅުދޫ މީދޫގައި މުލިމަތި ޔުނައިޓެޑް އިން ގިނަ މުބާރާތްތަކެއް ބާއްވާފައިވާ ކަމަށާއި ކުރިއަށް އޮށްތަނުގައިވެސް ޖަމިއްޔާއިން ގިނަ ހަރަކާތްތަކެއް ރާވާފައިވާ ކަމުގައެވެ. އަދި މި މުބާރާތް ބޭއްވުމުގެ އެންމެ ބޮޑު މަގްސަދަކީ ޒުވާނުން ކުޅިވަރުގެ ތެރެއަށް ނެރެ މުޖްތަމައުގައި އެކުވެރި މާހައުލެއް ގާއިމް ކުރުން ކަމަށް މުލިމަތި ޔުނައިޓެޑްއިންވަނީ ބުނެފައެވެ\nމި މަހުގެ 16 އިން 23 އަށް ހުޅުމީދޫ ޕޮލިސް ދަނޑުގައި ކުރިއަށް ގެންދިއުމަށް ހަމަޖެހިފައިވާ މި މުބާރާތުގައި ޖުމްލަ7ޓީމު ވަނީ ބައިވެރިވެފައެވެ. ދެ ގުރޫޕަކަށް ބަހާލައިގެން ކުރިއަށް ގެންދިއުމަށް ހަމަޖެހިފައިވާ މި މުބާރާތުގެ އޭ ގުރޫޕްގައި ހިމެނޭ ޓީމްތަކަކީ އެފްސީ އަހުން، ޔުނައިޑެޓް ބްރެދާސް، ބްރަދާސް ޔުނައިޓެޑް. އަދި އެފްސީ ލަކީއެވެ. ގުރޫޕް ބީގައި ހިމެނޭ ޓީމްތަކަކީ ޑީއެފް ކްލަބް، ޝަންގްރިއްލާ އަދި އެފްސީ ގައުމެވެ\nރާއްޖޭގެ މަޝްހޫރު ގިނަ ފުޓްސެލް ކުޅުންތެރިން ކުޅުމަށް ހަމަޖެހިފައިވާ މި މުބާރާތުގައި ޖުމްލަ 81 ކުޅުންތެރިންގެ ކުޅުން ފެނިގެންދާނެކަމަށް މުބާރާތުގެ އިންތިޒާމް ކޮމެޓީގެ ފަރާތުންވަނީ ބުނެފައެވެ. މި މުބާރާތުގެ މެޗުތައް ރޭގަނޑު ކުޅުމަށް ހަމަޖެހިފައިވާއިރު ކޮންމެ ރެއަކު ދެމެޗު ކުޅުމަށްވަނީ ހަމަޖެހިފައެވެ\nމި މުބާރާތުގެ މެއިން ސްޕޮންސަރަކީ ބެސްޓް ސެލެކްޝަނެވެ. މީޑިއާ ޕާޓްނަރަކީ އޭއޯ ނިއުސްއެވެ. ޕްރިންޓިން ޕާޓްނަރ އަކީ ކޯންޓްރޯލް ޕީ އެވ\nބެސްޓް ފުޓްސެލް ޓޯނަމެންޓް 2018\nރޭ ކުޅުނު ފުރަތަމަ މެޗު ބޮޑު ތަފާތަކުން ޔުނައިޓެޑް ބްރަދާސް އިން ކާމިޔާބުކޮށްފި\nސަމީންގެ މޮޅު ކުޅުމާއެކު ބްރަދާސް ޔުނައިޓެޑް މޮޅުވެއްޖެ


ވިލިމާފަންނު ދާއިރާގެ މެންބަރު ނިހާނަށް މިހާތަނަށް ކުރެއްވުނު ކަމަކީ އިންސާނީ ހަމަތަކާ ޚިލާފް ބިލެއް ހުށަހެޅުއްވުން – އެމްޑީޕީ ކެންޑިޑޭޓް – Maldivian Democratic Party\n21 ޑިސެމްބަރ 2010\nރައްޔިތުންގެ މަޖިލީހުގެ ވިލިމާފަންނު ދާއިރާގެ މެންބަރު އަޙުމަދު ނިހާނަށް މިހާތަނަށް މަޖިލީހުގައި ކުރެއްވުނު ކަމަކީ އިންސާނިއްޔަތާ، ޤާނޫނާ ޚިލާފް ބިލެއް މަޖިލީހަށް ހުށަހެޅުއްވުން ކަމަށް އެދާއިރާއިން މާލޭ ސިޓީ ކައުންސިލަށް ވާދަކުރައްވާ އެމްޑީޕީގެ ކެންޑިޑޭޓް އަރްޙަމް ހުސައިން ވިދާޅުވެއްޖެއެވެ.\nސަންއެފްއެމް އިން ކޮންމެ ރެއެއްގެ ވެސް 9.15 ން 9.30 އަށް ގެނެސްދޭ “އަނެއް ދިވެހިރާއްޖެ ރަށަށް” މި ޕްރޮގްރާމްގައި މިރޭ ވާހަކަދައްކަވަމުން އަރުހަމް ވިދާޅުވީ ޒައީމް ހިމާޔަތްކުރުމަށް ބިލެއް ހުށަހެޅުން ފިޔަވައި އިތުރު ކަމެއް ޑީއާރުޕީގެ މެންބަރު ނިހާނަށް ކުރެވިފައިނުވާ ކަމަށާއި، ރައްޔިތުންނަށް ފައިދާހުރި ކަންތަކަށް ނިހާނު ވަކާލާތުކުރަމުން ނުދާ ކަމަށެވެ. މީގެ އިތުރުން ވެސް އަރުހަމް ވިދާޅުވީ ރައްޔިތުންނާއި ސަރުކާރާއި ގުޅުވާލަދޭ ފާލަމަކީ އެމްޑީޕީގެ ކެންޑިޑޭޓުން ކަމަށާއި، ރައްޔިތުންނަށް އެންމެ ފައިދާ ބޮޑު ގޮތަކީ އެމްޑީޕީގެ ކެންޑިޑޭޓުން ކައުންސިލްތަކަށް ހޮވުން ކަމަށެވެ.\nއެމްޑީޕީގެ ޓިކެޓްގައި މަޑަވެލީ ރަށު ކައުންސިލަށް ކުރިމަތިލައްވާ އިލްހާމް މިރޭ ވިދާޅުވީ ކައުންސިލަރުންގެ ބަދަލުގައި ޒިންމާދާރުވެރިންނާ މުއާމަލާތުކުރުމަށް އިލެކްޝަނުން ނިންމާފައިވާ އިރު މަޑަވެލި ރަށު ކައުންސިލަށް އެރަށު އޮފީހުގެ ޒިންމާދާރުވެރިޔާގެ އުފަން ދަރިއަކު ކުރިމަތިލާފައިވާ ކަމަށާއި، އެހެން ކަމުން އެރަށުގެ ކައުންސިލް އިންތިޚާބުގެ ކަންތައް އިންސާފުންދާނޭ ކަމާމެދު ސުވާލު އުފެދޭ ކަމަށެވެ. އަދި ވެސް އިލްހާމް ވިދާޅުވީ ލޯކަލް ކައުންސިލް އުފެއްދުމުގެ ފިކުރަކީ އެމްޑީޕީގެ ފިކުރެއް ކަމަށާއި މި ފިކުރު ޙަޤީޤަތަކަށް ހެދޭނި އެމްޑީޕީއަށް ވޯޓުދީގެން ކަމަށެވެ.\nލޯކަލް ކައުންސިލްތަކަށް ކުރިމަތިލާފައިވާ ކެންޑިޑޭޓުންގެ ގުރުއަތުލުމާ ހަމައަށް ގޮސްފައިވާއިރު އިލެކްޝަނުން މިހާތަނަށް އެއިންތިޚާބަށް ކުރިމަތިލައްވާފައިވާ ކެންޑިޑޭޓުންގެ އަދަދާއި، ސިޔާސީ ޕާޓީތަކުންނާއި އަމިއްލަ ގޮތުން ކރިމަތިލައްވާފއިވާ ފަރާތްތަކުގެ އަދަދު ހާމަކޮށްފައިނުވާތީ މިރޭގެ ޕްރޮގްރާމްގައި އެމްޑީޕީން ވަނީ ކަންބޮޑުވުން ފާޅުކޮށްފައެވެ.


SunOnline: Bench in araa Pogba United molhukohdheefi\nބެންޗުން އަރައި ޕޮގްބާ ޔުނައިޓެޑް މޮޅުކޮށްދީފި\nޢަބްދުﷲ އައިމަން 19 Mar 2021, 08:57\nމެންޗެސްޓާ ޔުނައިޓެޑާއި އޭސީ މިލާން ކުޅުނު މެޗުގެ ތެރެއިން: އެ މެޗުން 0-1 އިން ކުރި ހޯދީ ޔުނައިޓެޑް --- ފޮޓޯ//ގެޓީ އިމޭޖެސް\nޔޫއެފާ ޔޫރޮޕާ ލީގުގެ ގަދަ 16ގައި ރޭ އޭސީ މިލާން ކޮޅަށް ބެންޗުން އަރައި ޕޯލް ޕޮގްބާ ޖަހައިދިން ގޯލާ އެކު މެންޗެސްޓާ ޔުނައިޓެޑް މުބާރާތުގެ ކުއާރޓާ ފައިނަލަށް ދަތުރު ކޮށްފި އެވެ.\nއޭސީ މިލާނުގެ ސެން ސީރޯ ސްޓޭޑިއަމުގައި ރޭ ކުޅުނު މެޗުން ހޯމް ޓީމުގެ މައްޗަށް ޔުނައިޓެޑް ކުރި ހޯދީ 0-1ގެ ނަތީޖާ އަކުންނެވެ. މި މޮޅާ އެކު ޔުނައިޓެޑް ކުއާރޓާ ފައިނަލުގެ ޖާގައެއް ހޯދީ ފުރަތަމަ ލެގުގައި ޖެހި އެއް ގޯލާ އެކު 1-2 ގެ އެގްރިގޭޓް ނަތީޖާއަކުންނެވެ. އަނެއް ކޮޅުން ރޭގެ މެޗުން ބަލިވުމާ އެކު އިނގިރޭސި ޓީމުތަކާ ދެކޮޅަށް މިލާން އެންމެ ފަހުން އަމިއްލަ ދަނޑުގައި ކުޅުނު ހަ މެޗުގެ ތެރެއިން ފަސް މެޗުން ވަނީ ބަލިވެފަ އެވެ. އޭގެ ކުރިން ކުޅުނު 13 މެޗުން މިލާން ވަނީ ސެން ސީރޯ ސްޓޭޑިއަމުގައި އިނގިރޭސި ޓީމުތައް އަތުން ބަލިނުވެ ކުޅެފަ އެވެ.\nރޭގެ މެޗަށް ނުކުން އިރު ބޮޑު ޕްރެޝަރެއް އޮތް ޔުނައިޓެޑްގެ ފަރާތުން ފުރަތަމަ ހާފުގައި ފެނުނީ ދަށް ކުޅުމެކެވެ. މިލާނުން މެޗުގެ ކޮންޓްރޯލަ ނަގައިގެން ގިނަ ހަމަލާތަކެއް ފުރަތަމަ ހާފުގައި އުފެއްދި އިރު، ޔުނައިޓެޑުގެ ދެވަނަ ކީޕަރު ޑީން ހެންޑަސަން ވަނީ އެ މެޗުގައި ގިނަ ސޭވްތަކެއް ކޮށްފަ އެވެ.\nދެވަނަ ހާފު ޔުނައިޓެޑުން ފެށީ ބަދަލަކާ އެކު އެވެ. ކުރިއަށް ކުޅެމުން އައި މާކަސް ރަޝްފޯޑުގެ ބަދަލުގައި ޕޮގްބާ ޓީމުގައި ހިމަނާފައިވާ އިރު، މިދިޔަ މަހުގެ ކުރީކޮޅު އެވަޓަންއާ ދެކޮޅަށް ކުޅުނު މެޗުގައި ލިބުނު އަނިޔާއަކާ ގުޅިގެން އެންމެ ފަހުން ޔުނައިޓެޑް ކުޅުނު 10 މެޗުގައި ވެސް އޭނާ ކުޅެފައެއް ނުވެ އެވެ. ޕޮގްބާ ކުޅެން ނުކުންތާ ތިން މިނަޓުގެ ތެރޭގައި އޭނާ ވަނީ ގޯލެއް ޖަހައި ޔުނައިޓެޑަށް ލީޑު ނަގައިދީފަ އެވެ. ކުރިން ޔުވެންޓަސްއަށް ކުޅުނު އިރު ވެސް މިލާން ކޮޅަށް ގޯލުތަކެއް ޖަހާފައި ހުރި ޕޮގްބާ ޖެހި ގޯލާ އެކު މެޗުގެ އޮއެވަރަށް ބަދަލުތަކެއް ވަނީ އައިސްފަ އެވެ.\nއެގޮތުން މިލާނުން ވަނީ އަވަސް ބަދަލުތަކެއްކޮށް ހަމަލާތަކެއް އުފައްދަން މަސައްކަތް ކޮށްފަ އެވެ. އޭގެ ތެރޭގައި ޔުނައިޓެޑަށް ކުރިން ކުޅެދިން ޒްލަޓަން އިބަރަހިމޯވިޗް ކުޅެން ނުކުން އިރު، 74 ވަނަ މިނަޓުގައި އޭނާ ފޮނުވާލި ނުރައްކާތެރި ހަމަލާއެއް ޔުނައިޓެޑުގެ ކީޕަރު ވަނީ ދިފާއު ކޮށްފަ އެވެ.\nޔޫރޮޕާ ލީގުގައި ރޭ ކުޅުނު އިތުރު މެޗު ތަކުގެ ނަތީޖާތައް:\nއާސެނަލް0– 1 އޮލިމްޕިއާކޮސް\nޑައިނަމޯ ޒަގްރެބް3–0ޓޮޓެމްހަމް\nމޮލްޑޭ2– 1 ގްރަނާޑާ\nޝަކްތަރު ޑޮނެސްކް 1 –2ރޯމާ\nރޭންޖާސް0–2ސްލާވީއާ ޕްރާގް\nވިޔަރެއާލް2–0ޑައިނަމޯ ކިއެވް\nޔަންގް ބޯއީސް0–2އަޔަކްސް\nތިން ރަށެއްގެ ދަނޑުގައި ސަބް ބޭސް ހަދަން ހަވާލުކޮށްފި\nހޯމް އެޑްވާންޓޭޖާ އެކު އީގަލްސް ފުރިހަމައަށް ތައްޔާރު\nރެއާލުން އަނެއްކާ ވެސް ލިވަޕޫލް ބަލިކޮށްފި


November 2016 – Haftha\nއިނގިރޭސީންގެ ހިމާޔަތުގައި ދިވެހިންތަކެއް ތިބުމަކީ ހިތާމަކުރަންޖެހޭ ކަމެއް – ހޯމް މިނިސްޓަރު\nއިނގިރޭސީންގެ ހިމާޔަތުގެ ދަށުގައި ދިވެހިންތަކެއް ތިބުމަކީ ހިތާމަކުރަންޖެހޭ ކަމެއް ކަމަށް ހޯމް މިނިސްޓަރު އަޒްލީން އަހުމަދު ވިދާޅުވި އެވެ.\nގައުމީ ދުވަސް ފާހަގަކުރުމަށް ގއ.ވިލިގިލީގައި މިއަދު ބޭއްވި ރަސްމީ ޖަލްސާގައި ވާހަކަ ދައްކަވަމުން ހޯމް މިނިސްޓަރު ވިދާޅުވީ، ރާއްޖެއަކީ ބޭރުގެ ގައުމުތަކުން ދަހިވެތިވާ ގައުމެއް ކަމަށެވެ. އެގޮތުން ރާއްޖޭގެ މިނިވަންކަން ގެއްލުވާލައި އަޅުވެތިކުރުމަށް މަސައްކަތްތަކެއް ކޮށްފައިވާ ކަން ތާރީޚްތަކުން އެގެން އޮތްކަމަށެވެ. އޭގެ ތެރޭގައި އިނގިރޭސިވިލާތް ވެސް ހިމެނޭ ކަމަށް ހޯމްމިނިސްޓަރ އަޒްލީން ވިދާޅުވިއެވެ.\nމިނިސްޓަރ ވިދާޅަުވީ އިގިރޭސިންގެ އަތްދަށުގައި ރާއްޖެ އޮތުމަށްފަހު ފުރިހަމަ މިނިވަންކަމެއް ރާއްޖެ ލިބިފައި އޮއްވާ ދިވެހިންތަކެއް އިނގިރޭސިވިލާތުގެ ހިމާޔަތުގައި ތިބުމަކީ ހިތާމަކުރަންޖެހޭ ކަމެއް ކަމަށެވެ.\nހޯމް މިނިސްޓަރު މިގޮތަށް އިޝާރާތް ކުރައްވާފައިމިވަނީ އިގިރޭސިވިލާތުގެ ސިޔާސީ ހިމާޔަތް ހޯއްދަވައިގެން މިހާރު އެގައުމުގައި ދިރިއުޅުއްވަމުންގެންދަވާ ކުރީގެ ރައީސް މުހައްމަދު ނަޝީދާއި ކުރީގެ ނައިބު ރައީސް މުހައްމަދު ޖަމީލް އަހްމަދާއި، އަލީ ވަހީދުގެ އިތުރުން ސޮބާހްރަށީދާއި ،އަމީންއިބްރާހީމަށް އިޝާރާތްކުރައްވާފައެވެ.\n“އެންމެ ބޮޑު ހިތާމައެއް ލިބިގެންދަނީ ގައުމުގެ މިނިވަންކަމާ ކުޅެން މަސައްކަތް ކުރުމަށް ގެންދާ ބައެއްގެ އަވާގައި ދިވެހި ދަރިން ޖެހިގެންދާތަން ފެންނަމުންދާތީ، އަދި އެ ބައެއްގެ ހިމާޔަތުގައި ރާއްޖެ އޮންނަންޖެހުނު އިނގިރޭސިވިލާތުގެ ހިމާޔަތުގައި އަދިވެސް ދިވެހި ދަރިންތަކެއް ތިބުމަކީ ހިތާމަހުރި ކަމެއް،”ހޯމް މިނިސްޓަރ ވިދާޅުވި އެވެ.\nމިނިސްޓަރު ވިދާޅުވީ، ބޭރުގެ ފަރާތްތަކުގެ ނުފޫޒުގެ ސަބަބުން ގައުމުގެ މުސްތަގުބަލަށާއި މިނިވަންކަން ގެއްލިގެން ގޮސްދާނެފަދަ ހާލަތަކަށް ރާއްޖެ ވެއްޓުނު ވަގުތު އެ ހާލަތުން ރާއްޖެ ސަލާމަތްކޮށްދިނީ، މިހާރުގެ ރައީސް އަބްދުﷲ ޔާމީން ކަމަށެވެ. އެގޮތުން ރާއްޖޭގެ ދާހިލީ ކަންކަމާ ބެހި، މިނިވަންކަން ގެއްލިގެންދާފަދަ ކަންތައްތަކެއް ކޮމަންވެލްތުން ކުރަމުން ދަނިކޮށް އެ ޖަމިއްޔާއިން ރާއްޖެ ވަކިވީ ގައުމަށްޓަކައި ކަމަށް މިނިސްޓަރު ވިދާޅުވި އެވެ.\nAuthor .Posted on November 30, 2016 November 30, 2016 Categories ޚަބަރު\nޕްރެޒިޑެންޓްސް ކަޕް ފުރަތަމަ ފަހަރަށް އީގަލްސްއިން ކާމިޔާބުކޮށްފި\nޓީސީ ސްޕޯޓްސް ކްލަބް 1-0 ގެ ނަތީޖާ އަކުން ބަލިކޮށް ޕްރެޒިޑެންޓްސް ކަޕް ފުޓްބޯޅަ މުބާރާތް ފުރަތަމަ ފަހަރަށް ކްލަބް އީގަލްސްއިން ކާމިޔާބުކޮށްފިއެވެ. އީގަލްސްއިން ފައިނަލް މެޗް ކާމިޔާބުކޮށްފައިވަނީ މެޗްގެ ފުރިހަމަ ވަގުތު ހަމަވިއިރު އެއްވެސް ޓީމަކަށް ލަނޑެއް ކާމިޔާބު ކުރެވިފައިނުވާތީ އިތުރު ވަގުތުގެ ކުޅުމުގައެވެ.\nކްލަބް އީގަލްސްއިން މިމެޗްގައި މޮޅު ކުޅުމެއް ދައްކާފައިވާއިރު ލަނޑު ޖަހާނެ ރަގަޅު ފުރުސަތުތަކެއްވެސް އެ ޓީމަށް ލިބިފައިވާކަން ފާހަގަކޮށްލެވެއެވެ.\nމެޗްގެ 30 ވަނަ މިނިޓްގައި ޓީސީއަށް ލިބުނު ކޯނަރަކުން ނާއިޒް ފޮނުވާލި ބޯޅަ އޭރިޔާ ތެރޭގައި ހުރި އިބްރާހިމް ވަހީދު ބޮލުން ފޮނުވާލި ނަމަވެސް އީގަލްސްގެ ކުޅުންތެރިއެއްގެ ގައިގައި ޖެހިފަ އެބޯޅަ ވަނީ ބޭރުވެފައެވެ.\nމެޗްގެ ފުރަތަމަ ހާފްގެ ފަހު މިނިޓްގައި ޓީސީ އަށް ވަނީ ލަނޑު ޖަހާނެ ރަގަޅު ފުރުސަތެއް ލިބިފައެވެ. ނައުފަލް ވަރަށް ރީތިކޮށް އޭރިޔާ ތެރޭގައި ހުރި ނާއިޒް އަށް ބޯޅަ ދިން ނަމަވެސް ރިޒުވާންއަށްވަނީ އެބޯޅަ ކޮންޓްރޯލް ނުކުރެވިފައެވެ.\nޓީސީ ސްޕޯޓްސްއަށް ލަނޑެއް ކާމިޔާބު ކުރުމަށް އެންމެ ބޮޑު ފުރުސަތެއް ލިބިފައިވަނީ 51 ވަނަ މިނިޓްގައި އިބްރާހިމް ވަހީދުއަށެވެ. ޝިފާން ކައިރިން ނައްޓާލުމަށްފަހު އޭރިޔާ ބޭރުގައި ހުރެ އޭނާ ފޮނުވާލި ބޯޅަވަނީ ގޯލުގެ ދަނޑި ކައިރިން ބޭރުވެފައެވެ.\nއީގަލްސްއަށް ދެވަނަ ހާފްގައި ލިބުނު އެންމެ ރަގަޅު ފުރުސަތު ލިބިފައިވަނީ 62 ވަނަ މިނިޓްގައި މުހައްމަދު ސެޑިކްއަށް ލިބުނު ފުރުސަތެވެ. އޭރިޔާ ތެރޭގައި ހުރެ އޭނާ ފޮނުވާލި ބޯޅަވަނީ ގޯލުގެ ދަނޑި ކައިރިން ބޭރުވެފައެވެ.\nމެޗްގެ ފުރިހަމަ ވަގުތު ހަމަވިއިރު އެއްވެސް ޓީމަކަށް ލަނޑެއް ކާމިޔާބުކުރެވިފައިނުވާތީ އިތުރު ވަގުތުގެ ކުޅުން ފެށުނުތާ މިނިޓެއްވެސް ނުވަނީސް އީގަލްސްގެ އަހުމަދު ރިޒުވާން ވަނީ ލަނޑެއް ކާމިޔާބުކޮށް އީގަލްސްއަށް ކުރި ހޯދަދީފައެވެ.\nއީގަލްސް އިން މި ލަނޑު ޖެހިތާ ހަތް މިނިޓް ފަހުން އެޓީމަށް ވަނީ ލީޑު ފުޅާ ކުރުމަށް ރަގަޅު ފުރުސަތެއް ލިބިފައެވެ. ޕެނަލްޓީ އޭރިޔާ ތެރޭގައި ހުހަށް ހުރެ އީގަލްސްގެ އައިސަމް ފޮނުވާލި ބޯޅަވަނީ ދަނޑި ކައިރިން ބޭރުވެފައެވެ.\nއިތުރު ވަގުތުގެ ދެވަނަ ހާފްގެ ކުޅުން ފެށުނުތާ ގިނަ އިރުތަކެއް ނުވަނީސް ޓީސީގެ ޔާމީން އަށް ރެފްރީ ވަނީ ރަތް ކާޑެއް ދައްކާ ދަނޑުން ފޮނުވާލާފައެވެ. އެހެންކަމުން މެޗްގެ ބާކީ ވަގުތު ޓީސީން ފުރިހަމަ ކޮށްފައިވަނީ އެއް ކުޅުންތެރިއަކު މަދުކޮށެވެ.\nAuthor .Posted on November 30, 2016 Categories ކުޅިވަރު\nރައީސުލްޖުމްހޫރިއްޔާ މެލޭޝިޔާއަށް ފުރާވަޑައިގެންފި\nމެލޭޝިޔާގެ ވެރިކަންކުރާ ޕާޓީ ޔުނައިޓެޑް މެލޭސް ނޭޝަނަލް އޯގަނައިޒޭޝަން (އުމްނޯ)ގެ އަހަރީ އާންމު ބައްދަލުވުމުގައި ބައިވެރިވެވަޑައިގެންނެވުމަށްޓަކައި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް ރޭ އެ ޤައުމަށް ފުރާވަޑައިގެންފިއެވެ.\nއެބައްދަލުވުމުގައި ބައިވެރިވެވަޑައިގެންނެވުމުގެއިތުރުން، ރައީސުލްޖުމްހޫރިއްޔާ މި ދަތުރުފުޅުގައި މެލޭޝިޔާގެ ބޮޑުވަޒީރު ދާތޯ ސްރީ މުޙައްމަދު ނަޖީބް ބިން ތުން ޙާޖީ ޢަބްދުއްރައްޒާޤާ ބައްދަލު ކުރެއްވުމަށްވެސްހަމަޖެހިފައިވާކަމަށް ރައީސް އޮފީހުން މައުލޫމާތުދެއެވެ.\nރައީސުލްޖުމްހޫރިއްޔާގެ މި ދަތުރުފުޅުގައި އެމަނިކުފާނުގެ އަރިހުގައި، ޕްރޮގްރެސިވް ޕާޓީ އޮފް މޯލްޑިވްސް (ޕީ.ޕީ.އެމް)ގެ ދެ ޑެޕިއުޓީ ލީޑަރުން ކަމަށްވާ ރައްޔިތުންގެ މަޖިލީހުގެ ފޮނަދޫ ދާއިރާގެ މެންބަރު ޢަބްދުއްރަޙީމް ޢަބްދުﷲ އާއި، މިނިސްޓަރ އޮފް ޓޫރިޒަމް މޫސާ ޒަމީރު ބައިވެރިވެވަޑައިގަންނަވައެވެ. އަދި ޕީ.ޕީ.އެމް.ގެ ސެކްރެޓަރީ ޖެނެރަލް، ރައްޔިތުންގެ މަޖިލީހުގެ ނިލަންދޫ ދާއިރާގެ މެންބަރު ޑޮކްޓަރ ޢަބްދުﷲ ޚަލީލްވެސް، ރައީސުލްޖުމްހޫރިއްޔާގެ އަރިހުގައި މި ދަތުރުފުޅުގައި ބައިވެރިވެވަޑައިގަންނަވައެވެ.\nAuthor ނަޙްފާ މުހައްމަދުPosted on November 30, 2016 Categories ޚަބަރު\nރައީސްގެ އިލްތިމާސް: ޤައުމުގެ އެއްބައިވަންތަކަމަށް ލޮޅުންއަރާފަދަ އެއްވެސް ކަމަކަށް ފުރުޞަތު ނުދިނުން\nޤައުމުގެ އެއްބައިވަންތަކަމަށް ލޮޅުންއަރާފަދަ އެއްވެސް ކަމަކަށް ފުރުޞަތު ނުދިނުމަށް ރައީސުލްޖުމްހޫރިއްޔާ އަބްދުﷲ ޔާމިންއަބްދުލް ގައްޔޫމް ދިވެހިރައްޔިތުންނަށް އިލްތިމާސް ކުރައްވައިފިއެވެ.\nއެމަނިކުފާނު މިކަމަށް އިލްތިމާސް ކުރެއްވީ، މިއަހަރުގެ ޤައުމީ ދުވަހުގެ މުނާސަބަތުގައި ރާއްޖޭގެ ރައްޔިތުންނަށް ފޮނުއްވި ތަހުނިޔާގެ ޚިޠާބުގައެވެ.\nރައީސްގެ ޚިތާބުގައި ވިދާޅުވެފައިވަނީ އަންނަންއޮތް ޖީލުތަކަށް މި ޤައުމު ވާޞިލުކޮށްދިނުމަށްޓަކައި ވާންޖެހުނު ކޮންމެ ޤުރްބާނީއެއްވުމުގައި ފަސްނުޖެހުމަށާއި، ޒުވާނުންނާއި، އަންނަންއޮތް ޖީލުތަކަށް، ޤައުމީ އަބްޠާލުންގެ ޤުރްބާނީތަކުން ޢިބްރަތް ޙާޞިލުކޮށް، ޤައުމާއިގެން ކުރިއަށްދިއުމުގެ އާ ޢަޒުމްތަކެއް ކަނޑައެޅުމަށްވެސް އިލްތިމާސް ކުރައްވާފައިވެއެވެ.\n“އަންނަންއޮތް ޖީލުތަކަށް ޤައުމު ވާޞިލުކޮށްދިނުމަށްޓަކައި ވާންޖެހުނު ކޮންމެ ޤުރްބާނީއެއްވުމުގައި ފަސްނުޖެހުމަށެވެ.އަދި މިއަދުގެ ޒުވާނުންނާއި، އަންނަންއޮތް ޖީލުތަކަށް، ޤައުމީ އަބްޠާލުންގެ ޤުރްބާނީތަކުން ޢިބްރަތް ޙާޞިލުކޮށް، ޤައުމާއިގެން ކުރިއަށްދިއުމުގެ އާ ޢަޒުމްތަކެއް ކަނޑައެޅުމަށް “ރައީސްގެ ތަހްނިޔާގެ ޚިތާބުގައި ވެއެވެ\nމި ލޮބުވެތި ޤައުމަށްޓަކައި ފަޚުރުވެރިވުމާއި، ޤައުމަށްޓަކައި ވާންޖެހުނު ކޮންމެ ޤުރްބާނީއެއް ވުމާއި، ޤައުމުދެކެ ލޯބިވުމަކީ، އަޅުގަނޑުމެންގެ ޤައުމީ އަބްޠާލުން ފަދައިން ކޮންމެ ދިވެހި ފަރުދެއްގެ ހިތުގައި ދިރިގެން އަންނަ އެންމެ މަތިވެރި ޝުޢޫރު ކަމުގައި ވާންޖެހޭނެ ކަމުގައި، ރައީސުލްޖުމްހޫރިއްޔާގެ ޚިޠާބުގައި ވިދާޅުވެފައިވެއެވެ. އަދި، ޒަމާނެއްގެ ކޮޅުންވެސް މި ކަންކަމަށް ބަދަލެއް ނާންނާނެ މިންވަރަކަށް މިކަން އަޅުގަނޑުމެންގެ ހިތްތަކުގައި ބިންވަޅު ނެގިފައި އޮންނަންވާނެ ކަމުގައިވެސް އެމަނިކުފާނު ވިދާޅުވެފައިވެއެވެ.\nސްކޫލްކުދިންނަށް ޚާއްސަކޮށްގެން “ސްމިގްލް” ގެ އުފެއްދުންތަށް އިރާއީ ބުކްޝޮޕުން ތައާރަފުކޮށްފި\nއިރާއީ ބުކްޝޮޕުން އޮސްޓްރޭލިއާގެ މަޝްހޫރު ސްޓޭޝަނަރީ ބުރެންޑެއްކަމަށްވާ “ސްމިގްލް”ގެ އުފެއްދުންތައް ރާއްޖޭގެ ބާޒާރަށް ތައާރަފުކޮށްފިއެވެ.\nމި ރޭ 8:00 އިން ފެށިގެން ސްމިގްލް ބުރޭންޑުގެ އުފެއްދުންތައް ގަލޮޅުގައި ހުންނަ އިރާއީގެ ފިހާރަ އިން ލިބެން ހުންނާނެކަމަށް އެ ބުކްޝޮޕުން މައުލޫމާތުދެއެވެ.\nއިރާއީ ބުކްޝޮޕުންބުނި ގޮތުގައި ސްމިގްލްގެ އުފެއްދުންތަކަކީ ރާއްޖޭން އާންމުކޮށް ލިބެން ހުންނަ ސްޓޭޝަނަރީއާއި ވަރަށް ތަފާތު އުފެއްދުންތަކެކެވެ. އޭގެތެރޭގައި، ތަފާތު ޑޒައިންތަކުގެ ދަބަހާއި، މީރުވަސްދުވާ ގަލަމާއި، ރަބަރުންފުހެވޭ ގަލަމުގެ އިތުރުން ގްރެފިކަލް ކަތުރު ހިމެނެއެވެ. ސްމިގްލްގެ އެކި އުފެއްދުންތަކުގެ އެއްޑިޒައިނެއް ހުންނަ ޕެކޭޖްވެސް އިރާއީން ލިބެން ހުންނާނެކަމަށް އެ ބުކްޝޮޕުން މައުލޫމާތުދެއެވެ.\nސްމިގްލް ބްރޭންޑުގެ އުފެއްދުންތަކަކީ ފެންވަރު ރަނގަޅު މަޝްހޫރު އުފެއްދުންތަކެއްކަމަށާއި ރާއްޖެއާ އެންމެ ކައިރިން ވެސް މި ބުރޭންޑު ލިބެން ހުންނާނީ މެލޭޝިއާ ނުވަތަ ސިންގަޕޫރުންކަމަށް އިރާއީ ބުކްޝޮޕުން މައުލޫމާތުދެއެވެ.\nAuthor ނަޙްފާ މުހައްމަދުPosted on November 29, 2016 December 1, 2016 Categories ޚަބަރު\nއިންތިޚާބު ފަސްކޮށްފިނަމަ ކުރި ހަރަދުތައް ބޭކާރުވާނެ- އީސީ\n2017ވަނައަހަރުގެ ޖެނުއަރީ މަހުގެ 14ވަނަދުވަހު ބޭއްވުމަށް ހަމަޖެހިފައިވާ، ލޯކަލް ކައުންސިލް އިންތިޚާބު ފަސްކޮށްފިނަމަ، އިލެކްޝަންސް ކޮމިޝަން (އީސީ) އިން ކުރި ހުރިހާ ޚަރަދެއް ބޭކާރުވާނެކަމަށް، އެކޮމިޝަނުން ބުނެފިއެވެ.\nކައުންސިލް އިންތިޚާބު2މަސްދުވަހަށް ފަސްކުރުމަށް ސިވިލްކޯޓަށް ޕްރޮގްރެސިވް ޕާޓީ އޮފް މޯލްޑިވްސް(ޕީޕީއެމް)އިން ހުށައަޅާފައިވާ މައްސަލައިގާ ވަކާލާތުކުރައްވަމުން، އިލެކްޝަންސްގެ ވަކީލު ވިދާޅުވ އިންތިޚާބު ފަސްކޮށްފިނަމަ އެއިންތިޚާބުގެ ތައްޔާރީތަކަށް މިހާތަނަށް އެކޮމިޝަނުން ކުރި އެންމެހާ ޚަރަދުތަކެއް ބޭކާރުވެގެން ދާނެކަމަށެވެ.\nއަދި ގާނޫނުގައި ބުނާ މުއްދަތު ހަމަވުމުގެ ކުރިން، ލޯކަލް ކައުންސިލްތަކުގެ އިންތިޚާބު ބޭއްވެން އޮތީ، އެ އިންތިޚާބަށް ކޮމިޝަނުން މިހާރު ކަނޑައަޅާފައި އޮތް ތާރީޚުގައި އެކަން ކޮށްގެން ކަމުން އިންތިޚާބު ފަސްކުރަން ނުޖެހޭ ކަމަށް ވަކީލް ވިދާޅުވި އެވެ.\nޕީޕީއެމްއިން ސިވިލް ކޯޓަށް ހުށައެޅި މައްސަލައިގެ ތެރެއަށް ތަދައްޚުލުވި ފަރާތްތައް ކަމަށްވާ، އެ ޕާޓީގެ ރައީސް މައުމޫން އަބްދުލް ޤައްޔޫމާއި، މޯލްޑިވްސް ޑިމޮކުރެޓިކު ޕާޓީ (އެމްޑީޕީ) އަދި އަދާލަތު ޕާޓީންވެސް ވަކާލާތު ކޮށްފައިވަނީ އިންތިޚާބު ފަސްކުރުމާއި ދެކޮޅަށެވެ.\nޕީޕީއެމްގެ ވަކާލާތު ކުރެއްވި ވަކީލު އަދި ރައްޔިތުންގެ މަޖިލީހުގެ މެންބަރު އިބްރާހިމް ރިޒާ ވިދާޅުވީ ރާއްޖޭގައި ފަހުގެ ތާރީޚުގައި ބޭއްވި އެއްވެސް އާންމު އިންތިޚާބެއް ގާނޫނުގައި ބުނާ މުއްދަތުގައި ބޭއްވިފައި ނެތް ކަމަށެވެ. އަދި ޕީޕީއެމްގެ އެތެރޭގެ މައްސަލަތަކާ ހެދި ލިޔުންތައް ގެއްލުމުގެ ސަބަބުން ޕާޓީގެ މެމްބަރުންނަކީ ކޮބައިކަން ނޭނގޭ ކަމަށާއި އެހެންވެ އިންތިޚާބުގެ ކުރިން ބާއްވަންޖެހޭ ޕްރައިމަރީ އަށް ވެސް ހުރަސް އެޅިފައިވާ ކަމަށް އޭނާ ވިދާޅުވިއެވެ.\nސިވިލް ކޯޓުން މިމައްސަލައިގާ ޙުކުމް ކުރުމަށް ނިންމާފައިވަނީ މިއަންނަ ބުރާސްފަތިދުވަހުއެވެ.\nAuthor ނަޙްފާ މުހައްމަދުPosted on November 29, 2016 Categories ޚަބަރު\nކޮލަމްބިޔާއަށް ފުރި ބުރެޒިލް ޓީމުގެ ބޯޓުވެއްޓި އެތައްބަޔަކު މަރުވެއްޖެ\nކޮޕަ ސުދަމެރިކާނާ (ސައުތުއެމެރިކަން ކަޕް) ގެ ފައިނަލު ކުޅުމަށް ބުރެޒިލްގެ ފުޓުބޯޅަޓީމު ދަތުރުކުރި ފުލައިޓު ވެއްޓުނު ހާދިސާގައި އެތައްބަޔަކު މަރުވެއްޖެއެވެ.\nބްރެޒިލްގެ ލާމިއާ އެއަރލައިންސްގެ މަތިންދާ ބޯޓް މިއަދު ވެއްޓިފައިވަނީ ކޮލަމްބިއާގެ ސިޓީއެއް ކަމަށްވާ މެޑެލިންއާ 50 ކިލޯމީޓަރު ދުރަށް ސެރޯ ގޯޑޯ ނަމަކަށްކިޔާ ސަރަހައްދަކަށެވެ. ބޯޓުން ދަތުރުކުރި 81 މީހުންގެ ތެރެއިން 76 މީހުން މަރުވެފައިވާކަމަށް ކޮލަމްބިޔާގެ އޮފިޝަލުންނާ ހާވާލާދީ ބޭރުގެ މީޑިޔާތަކުން ރިޕޯޓުކުރެއެވެ.\nމިހާދިސާގައި6މީހަކު ދިރިހުއްޓާ ފެނިފައިވީނަމަވެސް، އޭގެ ތެރެއިން އެކަކު ހޮސްޕިޓަލަށް ގެންދިޔަ މަގުމަތީ ވަނީ މަރުވެފައެެވެ. ސަލާމަތްވި މީހުންގެ ތެރޭގައި ބޯޓުން ދަތުރުކުރި ފުޓްބޯޅަ ޓީމުގެ3ކުޅުންތެރިން ހިމެނޭކަމަށާއި، ސަލާމަތްވި އެންމެނަށްވެސް މިހާރު ހޮސްޕިޓަލުގައި ފަރުވާދެމުންދާކަމަށް މައުލޫމާތުލިބެއެވެ.\nކޮލަމްބިއާގައި މާދަމާ ކުޅުމަށް ނިންމާފައި އޮތް ކޮޕަ ސުދަމެރިކާނާ ފައިނަލްގައި ބައްދަލު ކުރުމަށް ހަމަޖެހިފައި އޮތީ ބްރެޒިލްގެ ޝަޕެކޮއެންސޭ ރިއާލްއާއި، ކޮލަމްބިއާގެ އެތުލެޓިކޯ ނޭޝަނަލްއެވެ.\nAuthor ނަޙްފާ މުހައްމަދުPosted on November 29, 2016 November 30, 2016 Categories ދުނިޔެ\nބޭރު ބަނދަރުގެ ކުލި ބޮޑުކޮށްފި\nރާއްޖޭގެ ކަނޑުގެ ބަނދަރަކަށް ވަންނަ ކޮންމެ އުޅަނދަކުން ބަނދަރު ކުލީގެގޮތުގައި ނަގަމުންދިޔަ އަދަދު ބޮޑުކުރުމަށް، ޤާނޫނަށް ގެނެވުނު އިސްލާހު މިއަދު ރައީސުލްޖުމްހޫރިއްޔާ ތަސްދީޤު ކުރެއްވުމާއިގުޅިގެން ބަނދަރުގެ ކުލިބޮޑުވެއްޖެއެވެ.\nބަނދަރު ކުއްޔަށް ގެނެސްފައިވާ ބަދަލާއެކު 200 ގްރޮސް ޓަނު ހަމަނުވާ ކޮންމެ އުޅަނދަކުން 200 ރުފިޔާ، 200 އަށްވުރެ މަތި 1000 އަށްވުރެ ދަށް ގްރޮސް ޓަނު ހުންނަ ކޮންމެ އުޅަނދަކުން 300 ރުފިޔާ، އަދި 1000 ގްރޮސް ޓަނުންފެށިގެން 2000 ހަމަނުވާ ކޮންމެ އުޅަނދަކުން 400 ރުފިޔާ ނެގުމަށް ހަމަޖެހިފައިވެއެވެ.\nބަނދަރު ކުއްޔަށް ގެނައި މި އިސްލާހު މަޖިލީހަށް ހުށައަޅާފައިވަނީ ޕީޕީއެމްއަށް ނިސްބަތްވާ މާވަށު ދާއިރާގެ މެންބަރު އަޒުހާން ފަހުމީއެވެ. މަޖިލީހުގެ ޖަލްސާގައި ބައިވެރިވި 63 މެންބަރުންގެ ތެރެއިން 50 މެންބަރުން އިސްލާހު ފާސްކރުމަށް ވޯޓުދެއްވާފައިވެއެވެ. އިސްލާހާއިދެކޮޅަށް ވޯޓުދެއްވާފައިވަނީ 13 މެންބަރުންނެވެ.\nގާނޫނަށް އިސްލާހު ހުށައެޅުއްވި ސަބަބެއްކަމުގައި، މެންބަރު އަޒުހާން ވިދާޅުވީ، ބަނދަރު ކުއްޔަކީ މީގެ 38 އަހަރު ކުރިން ކަނޑައަޅާފައިވާ ކުއްޔެއްކަމުން، މިހަރު މުދަލާއި ތަކެއްޗަށް އައިސްފައިވާ ބަދަލާއި ނުބައްދަލު އަދަދަކަށް ވާތީކަމަށެވެ.\nAuthor ނަޙްފާ މުހައްމަދުPosted on November 29, 2016 November 29, 2016 Categories ޚަބަރު\nހުރާގައި ފުލުހުންގެ ޚިދުމަތް ފަށައިފި\nކ. ހުރާގައި ޕޮލިސް ޑެސްކެއް ޤާއިމްކޮށް ފުލުހުންގެ ޚިދުމަތް އެރަށުގައި ފަށައިފިއެވެ.\nމިކަމަށްޓަކައި ހުރާ ކައުންސިލް އިދާރާގައި ބޭއްވި ރަސްމިއްޔާތެއްގައި ހުރާގައި ޤާއިމްކުރި ޕޮލިސް ޑެސްކު ރަސްމީކޮށް ހުޅުއްވައިދެއްވީ ފުލުހުންގެ ސަރވިސް ޑެވެލޮޕްމަންޓް ޑައިރެކްޓްރޭޓްގެ ހެޑް އެސިސްޓަންޓް ކޮމިޝަނަރ އޮފް ޕޮލިސް ޢަލީ ރަޝީދުއެވެ.\nމި ރަސްމިއްޔާތުގައި އެސިސްޓަންޓް ކޮމިޝަނަރ އޮފް ޕޮލިސް ޢަލީ ރަޝީދު ދެއްކެވި ވާހަކަފުޅުގައި ހުރައަކީ ގެސްޓް ހައުސްގެ ވިޔަފާރި ފުޅާވަމުންދާ ރަށަކަށްވުމާއެކު ރަށުގައި ފުލުހުންގެ ޚިދުމަތް ފެށިގެން ދިޔުމަކީ މުހިންމުކަމެއްކަމަށެވެ. އަދި ފުލުހުންގެ ޚިދުމަތަށް ރައްޔިތުންގެ އެއްބާރުލުމާއި އެހީތެރިކަން ބޭނުންވާކަމަށާއި ރައްޔިތުންގެ އެއްބާރުލުމާއި އެހީތެރިކަން ނުލިބި އެންމެ އެދެވޭ ޚިދުމަތެއް ނުދެވޭނެކަމަށް ވިދާޅުވިއެވެ.\nނޯތު އޮޕަރޭޝަންސް ކޮމާންޑްގެ ހެޑް އެސިސްޓަންޓް ކޮމިޝަނަރ އޮފް ޕޮލިސް އަޙްމަދު މުޙައްމަދު އާއި ނޯތު އޮޕަރޭޝަންސް ކޮމާންޑްގެ ޑެޕިއުޓީ ހެޑް ޗީފް ސްޕްރިންޓެންޑެންޓް އޮފް ޕޮލިސް ޢަބްދުﷲ ޝަރީފް އާއި ސެންޓްރަލް ޕޮލިސް ޑިވިޜަންގެ ކޮމާންޑަރު ޗީފް އިންސްޕެކްޓަރ އޮފް ޕޮލިސް ޙަސަން ސައީދު އާއި ކ. ހުރާ ކައުންސިލްގެ ރައީސް އާއި އެކައުންސިލް މެމްބަރުންގެ އިތުރުން ކ. އަތޮޅު ކޮމާންޑަރ ސަބް އިންސްޕެކްޓަރ އޮފް ޕޮލިސް ރަޢޫފުއްދީން ސައީދު އާއި ކ. އަތޮޅުގެ ކުރީގެ ކޮމާންޑަރު ސަބް އިންސްޕެކްޓަރ އޮފް ޕޮލިސް ޔޫސުފް ބުޝްރީ އާއި ހުރާގައި އެކި އިދާރާތަކުގެ އިސްވެރިންނާއި ފުލުހުންގެ ސީނިއަރ ބައެއް އޮފިސަރުން ބައިވެރިވެލެއްވިއެވެ.\nAuthor .Posted on November 29, 2016 Categories ޚަބަރު\nމުހީތު މަރާލި2ކުދިން މަރަން އިއްވި ހުކުމަށް ހައިކޯޓުން ތާއީދުކޮށްފި\nގ.ވޭރު، އަބްﷲ މުހީތުގެ މަރުގެ މައްސަލައިގައި ދައުވާ ލިބޭ2ކުއްޖަކު މެރުމަށް ޖުވެނައިލް ކޯޓުން ކޮށްފައިވާ ޙުކުމަށް ހައިކޯޓުންވެސް ތާއީދުކޮށްފިއެވެ.\nހައިކޯޓުގެ ހުކުމް އިސްތިއުނާފު ކުރުމަށް އެކުދިންނަށް ލިބޭނީ 30 ދުވަހެވެ. މި މުއްދަތުގައި އިސްތިއުނާފު ނުކުރާނަމަ، ހުކުމް ރަނގަޅުތޯބެލުމަށް ދައުލަތުގެ ފަރާތުން ސުޕްރީމް ކޯޓަށް ހުށައަޅާނެއެވެ.\n2012ވަނަ އަހަރުގެ ފެބުރުއަރީމަހު ފިނޭންސް މިނިސްޓްރީ ކުރިމަތީގައި އޮންނަ ގޯޅިގަނޑުގައި ތޫނު އެއްޗަކުން ހަމަލާދީ މުހީތު މަރާލި މައްސަލައިގައި ދައުވާ ލިބޭ2ކުދިންނަކީ، ކުށްކުރިއިރު 18 އަހަރު ނުފުރޭ ދެކުދިންނެވެ. އެދެކުދިންގެ މައްޗަށް ކުށް ސާބިތުކުރުމަށް ދެމީހަކު ހެކިބަސް ދީފައިވެއެވެ. އަދި އެދެކުދިން ފޯޏު ކޯލެއްގައި ދައްކާފައިވާ ވާހަކަތަކާއި، އެ ޖަރީމާ ހިންގުމަށްފަހު އެކަމުގައި ބައިވެރިވިކަމަށް ތުހުމަތުކުރެވޭ ބައެއް މީހުންނާއެކު އޭޑިކޭ ހޮސްޕިޓަލުގައި އުޅުނު މަންޒަރުތައްކުގެ ވީޑިއޯ ވެސް ދައުލަތުން ކޯޓަށް ހުށައަޅާފައިވެއެވެ.\nމިހާރު އުމުރުން 18 އަހަރު ފުރިފައިވާ ދެކުދިންގެ މައްޗަށް ޖުވެނައިލް ކޯޓުން އިއްވާފައިވާ މަރުގެ ހުކުމުގައި ބުނެފައިވަނީ އުމުރުން 18 އަހަރު ފުރިފައި ނުވިޔަސް ބާލިޣުވެފައިވާނަމަ އިސްލާމީ ޝަރީޢަތުގައި ކުށުގެ ޒިންމާ އުފުލަން ޖެހޭނެ ކަމަށާއި، ކުށްކުރިއިރު އެދެކުދިންގެ އުމުރުން 15 އަހަރު ވެފައިވާތީ އެދެކުދިންނަކީ ބާލިޣުވެފައިވާ ދެކުދިންކަމަށް ބެލެވޭނެކަމަށެވެ. އެ ޙުކުމަކީ ޖުވަނައިލް ކޯޓުން ފުރަތަމަ ފަހަރަށް އިއްވި މަރުގެ ހުކުމެވެ.


SunOnline: COVID-19: Addu in quarantine aa hilaafu vi Positive case eh, contactun gina\nކޮވިޑް-19: އައްޑޫއިން ކަރަންޓީނާ ހިލާފުވި ޕޮޒިޓިވް ކޭސްއެއް، ކޮންޓެކްޓުން ގިނަ\nއަހްމަދުﷲ އަބްދުލްހާދީ 08 Apr 2021, 10:58\nއައްޑޫ ސިޓީ. (ފޮޓޯ/ފޭސްބުކް)\nއައްޑޫ ސިޓީއިން ކޮވިޑް-19 އަށް ޕޮޒިޓިވް ފަރާތެއް ކަރަންޓީނާއި ޙިލާފްވެ ގިނަ އަދަދެއްގެ ބަޔަކާއި ޑައިރެކްޓް ކޮންޓެކްޓްވެފައިވާކަމަށް އައްޑޫ އީކުއެޓޯރިއަލް ހޮސްޕިޓަލް (އޭއީއެޗް) އިން ހާމަކޮށްފި އެވެ.\nއައްޑޫ ސިޓީއިން ޖުމްލަ 14 މީހުން މިފަހުން ބައްޔަށް ޕޮޒިޓިވްވެފައިވާއިރު އެ އެންމެންނަކީވެސް ހޯމް ކަރަންޓީނުގައި ތިބި ފަރާތްތައްކަމަށް އޭއީއެޗްއިން ބުންޏެވެ. އޭގެ ތެރެއިން އެއް ފަރާތް ހޯމް ކަރަންޓީނުގެ ގަވާއިދުތަކާއި ޙިލާފްވެފައިވާއިރު ގިނަ އަދަދެއްގެ ބަޔަކާއި ޑައިރެކްޓް ކޮންޓެކްޓް ވެފައިވާކަމަށް އޭއީއެޗްއިން ހާމަކުރި އެވެ. އޭއީއެޗްއިން ބުނިގޮތުގައި ޕޮޒިޓިވްވި މީހާ ދަނީ ކޮންޓެކްޓް ޓްރޭސިންގްއަށްވެސް އެއްބާރުލުން ދިނުމަށް ދެކޮޅު ހަދަމުންނެވެ. އަދި މިހާރު ކޮންޓެކްޓް ޓްރޭސިންގް ގެ ދަށުން ކުރެވުނު މަސައްކަތުގެ ތެރެއިން ޖުމްލަ 17 ފަރާތަކާއި އެމީހާ ޑައިރެކްޓް ކޮންޓެކްޓްވެފައިވާކަން ދަނެގަނެވިފައިވާކަމަށް އޭއީއެޗްއިން ބުންޏެވެ. އެމީހާ ކޮވިޑަށް ޕޮޒިޓިވްވެފައިވަނީ މިމަހުގެ6ވަނަ ދުވަހު އެވެ.\nއައްޑޫ ސިޓީއިން ކަރަންޓީނާއި ޙިލާފްވި ކޭސް ފެނިފައިވަނީ އެ ސިޓީގެ ހިތަދޫއިންނެވެ. އަދި މިވަގުތު އެ ސިޓީއިން ރެންޑަމް ސާމްޕަލް ނެގުމަށް އެޗްޕީއޭއިން ނިންމާފައި ނުވާކަމަށާއި ސިޓީ މޮނިޓަރިންގް ހާލަތަށް ގެނައުމަށްވެސް ނިންމާފައިނުވާކަމަށް އޭއީއެޗްއިން ބުންޏެވެ. އައްޑޫ ސިޓީއިން މިފަހަރު ޕޮޒިޓިވްވި 14 ކޭސްގެ ތެރެއިން އަށް މީހުންނަކީ ބިދޭސީންކަމަށް އޭއީއެޗްއިން ހާމަ ކުރި އެވެ.\nމި ކޭސްއާއެކު އައްޑުއަށް އަނެއްކާވެސް ކޮވިޑުގެ ނުރައްކާ ބޮޑުވެފައިވާއިރު އެ ސިޓީ އެންމެ ފަހުން މޮނިޓަރިންގް ހާލަތުން ނެގިތާ އަދި މަސްދުވަސް ވެސް ނުވެ އެވެ. އެ ސިޓީއިން 92 މީހަކު މީގެ ކުރިން ޕޮޒިޓިވްވިއިރު އެކޭސްތަކާއި ގުޅިގެން އިއުލާންކުރި މޮނިޓަރިންގް ހާލަތު އުވާލީ އިއުލާންކުރިތާ އެއް މަސް ދުވަސް ފަހުން މިދިޔަ މާޗު މަހުގެ 13 ވަނަ ދުވަހު އެވެ. އެފަހަރު އައްޑޫ ސިޓީގެ ހުރިހާ ރަށަކުންހެން ބަލީގެ ކޭސްތައް ވަނީ ފެނިފަ އެވެ.\nއޭއޭއޭގެ މައްސަލަތަކާ މެދު އަނެއްކާ ވެސް ކަންބޮޑުވެއްޖެ\nއައްޑޫގައި ހިނގި ހަމަނުޖެހުމެއްގައި މީހަކު ޒަހަމްކޮށްލައިފި


Male sarahahdhuge Curfew uvaalaifi\nމާލޭގައި އޮތް ކާފިއު އެއްކޮށް އުވާލައިފި\nމާލޭގައި ކާފިއު އޮތް ގަޑިތަކުގައި ފުލުހުން ހަރަކާތެރި ވަނީ: މިއަދު ވަނީ ކާފިއު އުވާލާފައި -- އަވަސް ފޮޓޯ: އަހުމަދު އަޝްހާދު (ޖެރީ)\nކޮވިޑާ ގުޅިގެން މާލޭ ސަރަހައްދަށް އަޅާފައި އޮތް ކާފިއު އެއްކޮށް މިއަދު އުވާލައި ލުއިތައް ދީފިއެވެ.\nމާލެ ސަރަހައްދަށް ރޭގަނޑު 11:00 އިން ފެށިގެން އިއުލާން ކޮށްފައި އޮތް ބޭރަށް ނިކުމެ އުޅުން މަނާ ކާފިއު އައީ މިދިއަ ފެބުރުއަރީ ދެވަނަ ދުވަހު އެވެ. ނަމަވެސް އެޗްޕީއޭއިން މިއަދު ބުނީ ބައެއް ފިޔަވަޅުތަކަށް ލުއި ދީފައިވާ ކަމަށެވެ. އެގޮތުން ރޭގަނޑު 11:00 އިން ފެށިގެން ފަތިހު 4:30 އަށް އޮތް ކާފިއު ވަނީ އުވާލާފަ އެވެ. އަދި ސިނަމާތަކާއި ފިލްމު ތިއޭޓަރުތައް ހުޅުވުމުގެ ހުއްދަ ދިނުމާއެކު ޔުނިވާސިޓީތަކާއި ކޮލެޖުތަކަށް ދަރިވަރުން ހާޒިރުވެ ކުލާސްތައް ކުރިއަށް ގެންދަން ވެސް ވަނީ ހުޅުވާލާފަ އެވެ.\nކެފޭ އާއި ރެސްޓޯރެންޓްތައް ވެސް ހުޅުވުމުގެ ހުއްދަ ވަނީ ދީފަ އެވެ. ދުވާ ޓްރެކްތައް ވެސް ވަނީ ދޫކޮށްލާފަ އެވެ.\nމީގެ އިތުރުން ޖިމާއި ކަސްރަތު ކުލާސްތައް ކުރިއަށް ގެންދިއުމާއި ޑޭ ކެއާތަކާއި ޕްރީސްކޫލް ތަކާއި، ނާސާރީތަކުގައި ކިޔަވައި ދިނުން ހުޅުވާލަން ވެސް ހުއްދަކޮށްފަ އެވެ. އެހެން ނަމަވެސް ރައްކާތެރި ކަމުގެ ފިޔަވަޅާއި އެޗްޕީއޭގެ ގައިޑްލައިންތަކާއެކު އެވެ.\nއެޗްޕީއޭއީން ކާފިއު އުވާލާއި ލުއި ދިން ނަމަވެސް އެއްފަހަރާ ފަސް މީހުންނަށް ވުރެ ގިނައިން މަގުމައްޗަށް އެއްވެ އުޅުމާއި އެކަނި ކުރާ ކަސްރަތުތައް ފިޔަވައި، ކުޅިވަރުގެ ހަރަކާތްތަކާއި ކަސްރަތުގެ ހަރަކާތްތައް ހުއްޓައިލުމަށް އެނގި އެންގުން ނިމުމަކަށް ނުގެނެ އެވެ. އަދި މާލެ ޕާޓީތަކާއި ހަފުލާތަކާއި ރަސްމިއްޔާތުތައްވެސް ނުބޭއްވެ އެވެ. މާލެ ސަރަހައްދުން ރާއްޖޭގެ އެހެން ރަށްރަށަށް ދަތުރުކުރާ ފަރާތްތައް ކަރަންޓީނު ވާން ޖެހެ އެވެ.\nމާލޭ ސިޓީ ކޮވިޑް-19 ކޮވިޑް-19 އިގެ ބަލާއާފާތް + މާލޭ ސަރަހައްދުގެ ކާފިއު އެޗްއީއޯސީ\nމާލޭގައި މަގުމަތިވެފައިވާ މީހުނަށް އެހީ ވަނީ\nޑެލިވަރީއަށް ހޯދި ވޮލިންޓިއަރުން ގޭގައި މަޑުކުރަން އަންގައިފި\nގޭގެއަށް މުދާ ޑެލިވާ ކޮށްދޭން ވޮލިންޓިއަރުން ހޯދަނީ


Kuda kudhinnaa behumuge massalathakah haassa samaalukameh dhen: PG | Jazeera\tކުޑަކުދިންނާ ބެހުމުގެ މައްސަލަތަކަށް ހާއްސަ ސަމާލުކަމެއްދެން: ޕީޖީ - Jazeera\nކުޑަކުދިންނާ ބެހުމުގެ މައްސަލަތަކަށް ހާއްސަ ސަމާލުކަމެއްދެން: ޕީޖީ\nމުޙައްމަދު އަފްޒަލް November 1, 2020 88 views0\nކުޑަކުދިންނާ ބެހުމުގެ މައްސަލަތަކަށް ހާއްސަ ސަމާލުކަމެއް ދެއްވާކަމަށް ޕްރޮސެކިއުޓަރ ޖެނެރަލް ހުސައިން ޝަމީމް ވިދާޅުވެއްޖެއެވެ. ޕީޖީ މިހެން ވިދާޅުވީ މިއަދު ހެނދުނު ރާއްޖެ ޓީވީގެ ފަށާއިރު ޕްރޮގްރާމަށް ދެއްވި ހާއްސަ އިންޓަވިއުއެއްގައެވެ.\nމިގޮތުން، ޕީޖީ ޝަމީމް ވިދާޅުވީ، މަގާމާއި ހަވާލުވުމުގެ ކުރިން ރައްޔިތުންގެ މަޖިލީހުގެ ކޮމިޓީއަށް ދެއްވި އިންޓަވިއުގައިވެސް ޕީޖީގެ މަގާމް ބޭނުންވަނީ ދެ ކަމެއް ހާސިލްކުރަން ކަމަށް ވިދާޅުވެފައިވާނެކަމަށެވެ. ޕީޖީގެ މަގާމަކީ މަސްއޫލިއްޔަތުތައް ގިނަ މަގާމަކަށްވެފައި، މަގާމާއި ހަވާލުވަނީ ފައިދާހުރި ކަމެއް ކޮށްދިނުމުގެ މަގްސަދުގައިކަމަށް ޕީޖީ ވިދާޅުވިއެވެ. އެގޮތުން، އެމްއެމްޕީއާރްސީގެ މައްސަލައިގައި ދައުވާކުރުމާއި، ކުޑަކުދިންނާއި ބެހޭ މީހުންނަށް މުޖުތަމައުގައި ޖާގައެއް ނެތްކަން ވިސްނައިދިނުމަކީ ޝަމީމްގެ އަމާޒެއްކަމަށް ވަނީ ވިދާޅުވެފައެވެ.\nކުޑަކުދިންނާ ބެހޭ މީހުންގެ މައްސަލަތަކަށް ދައުވާކުރެވުނު މިންވަރުގެ ތަފާސްހިސާބުތައް ހިއްސާކުރަމުން، ޝަމީމް ވިދާޅުވީ ފާއިތުވި3އަހަރުގެ ތެރޭގައިވެސް އެންމެ ގިނަ އަދަދަކަށް ދައުވާ ކުރެވުނީ އެ މަނިކުފާނު މަގާމާއި ހަވާލުވުމަށް ފަހުގައިކަމަށެވެ. އެގޮތުން، 2018 ވަނަ އަހަރުގެ ޖެނުއަރީ އިން ސެޕްޓެމްބަރަށް ކުޑަކުދިންނާއި ބެހުމުގެ 94 މައްސަލައަށް ދައުވާކުރުމަށް ފޮނުވިފައިވާއިރު، 2019 ވަނަ އަހަރުގެ މި މުއްދަތުގައި ފޮނުވާފައިވަނީ އެންމެ 86 މައްސަލައެވެ. ޕީޖީގެ މަގާމާއި ޝަމީމް ހަވާލުވިފަހުން، 2020 ވަނަ އަހަރުގެ ޖެނުއަރީއިން ސެޕްޓެމްބަރަށް ކުޑަ ކުދިންނާއި ބެހުމުގެ 161 މައްސަލައެއްގައި ދައުވާކުރުމަށް ކޯޓަށް ފޮނުވާފައިވެއެވެ.\nމީގެއިތުރުންވެސް، ޕްރޮސެކިއުޓަރ ޖެނެރަލްގެ މަގާމަށް ސިޔާސީ ނުފޫޒު ފޯރާކަމަށް ދެކެވޭ ވާހަކަތަކަށްވެސް ޕީޖީވަނީ ރައްދުދެއްވާފައެވެ. ޝަމީމް ވިދާޅުވީ، އެމަނިކުފާނުގެ މިޖާޒު ހުންނަ ގޮތުން މައްސަލައެއްގައި ވަކި ގޮތަކަށް އަމަލުކުރުމަށް އައްސަވަން އެއްވެސް ބޭފުޅަކަށް ކެރިވަޑައިނުގަންނަވާނެ ކަމަށާއި، އެފަދަ އިޝާރާތެއްވެސް އަދި ކޮށްފައިނުވާކަމަށެވެ.\nމަގާމް ދޫކުރައްވަން ޖެހިވަޑައިގަތަސް އެކަމަށްވެސް ތައްޔާރުކަމަށް ޝަމީމް ވަނީ ވިދާޅުވެފައެވެ. އެހެންނަމަވެސް، މަގާމުގައި ހުންނަވަންޏާ ނަތީޖާ ނެރެވޭވަރު ކަންކަން ކުރައްވާނެކަމުގެ ޔަގީންކަން ވަނީ ދެއްވާފައެވެ.


"Dhauvathu"ge trailer dhahkaalaifi\n20th August 2019 | Last update: 10:03\n"ދައުވަތު"ގެ ފަސްޓްލުކް ދައްކާލައިފި\nދިވެހި ފިލްމު "ދައުވަތު"ގެ ފަސްޓްލުކް ދައްކާލައިފި އެވެ.\nބިރުވެރި ޖޯންރާ އަކަށް އުފައްދާފައިވާ "ދައުވަތު" މި ފިލްމަކީ މީޑިއާ ހައުސް، ވީމީޑިއާގެ ފިލްމެކެވެ. ވީމީޑިއާ އިން "ވީ އެންޓަޓެއިމެންޓް ޑިވިޝަން“ ގެ ނަމުގައި އުފައްދާފައިވާ ޑިޕާޓްމަންޓަކުން ދިވެހި ފިލްމު އުފައްދަން ފަށާނެ ކަމަށް އިއުލާނުކުރީ މިދިޔަ އަހަރު ސެޕްޓެމްބަރު މަހު އެވެ.\nމި ފިލްމުގެ ފަސްޓްލުކް ދައްކާލާފައިވަނީ އެ ޓީވީއަށް 10 އަހަރު ފުރުނު މުނާސަބާ ފާހަގަ ކުރުމަށް ކުރިއަށް ގެންދިޔަ ލައިވް ކަވަރޭޖް ނިންމާލުމުގެ ގޮތުން ބޭއްވި ހަފްލާއެއްގަ އެވެ.\nފިލްމުގެ ފަސްޓް ލުކް--\nވީމީޑިއާގެ ފުރަތަމަ ފީޗާ ފިލްމު ”ދައުވަތު" ގެ ފަސްޓް ލުކް ދައްކާލާފައިވާއިރު، ފެންނަނީ ފިލްމުގެ ލީޑް އައްޒަ އާއި ދޮން އައްޔަ ގެއަކަށް ގޮސް އެގެއިން ދިމާވާ ބިރުވެރި ކަންތައްތަކެކެވެ. ގެ ބަލަހައްޓަން ހުންނަ މީހާ ކަމަށް ލަފާ ކުރެވޭ މީހާ، އައްޒަ އާއި ދޮން އައްޔައަށް އެކި ކަހަލަ އުނދަގޫތައް ކުރާ މަންޒަރުތައް ވެސް ފެނިގެންދެ އެވެ.\nމި ފިލްމުގައި މަޝްހޫރު ފިލްމީ ތަރި ޔޫސުފް ޝަފީއުގެ އިތުރަށް ޒުވާން ފިލްމީ ތަރި އަލީ އާޒިމް (ދޮން އައްޔަ)، ކުޅަދާނަ ބަތަލާ މަރިޔަމް އައްޒަ އަދި ފިލްމު "40 ޕްލަސް" އިން ފިލްމީ ދާއިރާއަށް ތައާރަފްކުރާ އިރޫވެސް ފެނިގެންދާނެ އެވެ.\nމި ފިލްމު ޑައިރެކްޓުކުރާނީ ކުޅަދާނަ ޑައިރެކްޓަރު އަދި ޔޫސުފް ޝަފީއު (ޔޫއްޕެ) އެވެ.\n"ލީނާ"ގެ އެންމެ ފަހު ޝޯ މިރޭ\nސެޕްޓެމްބަރުގައި އޮލިމްޕަހަށް ވަންނަނީ "ކާކު؟"\n"ލީނާ"ގެ ރެޑްކާޕެޓު: ސިމްޕަލް ރީތި!\nމުއާގެ "ލީނާ" ޕްރިމިއާ ކޮށްފި\nޒުވާން ކުޅުންތެރިއަކު މަރުވެފައި އޮއްވާ ފެނިއްޖެ